
PREDGOVOR 


Ima knjiga koje već u sebi nose pretpostavke 
da postanu bestselleri. Ova knjiga neće ići 
među takve jer moderni masovni čovjek još 
jedva želi razmatrati. 

Znamo o velikim filmskim glumcima koji se 
oslobađaju iz korzeta svojih službenih obve¬ 
za. Povlače se četiri tjedna u koji benediktin¬ 
ski samostan da potraže mir i tišinu za sebe. 
Tako neka ova knjiga malim menedžerima as¬ 
falta također dade nešto od ove samosvijesti. 
Ali oni ne bi smjeli ta razmatranja čitati brzo 
kao dijelove kakva romana. Jer razmatrati 
znači razmišljati, riješiti se unutarnjeg ; nemi¬ 
ra i vanjske galame. U krajnjoj liniji znači 
— moliti se. 

Razmatranje je aristokratski oblik molitve. 
Ono svakako pretpostavlja da se najprije s 
velikom pažnjom pročita naznačeno mjesto iz 
Svetoga Pisma. Ljudske riječi mogle bi nato 
rastumačiti Božje riječi za našu okolinu i za 
tiaše vruće molbe, 


Pri tom prazni reci i zvjezdice između poje¬ 
dinih odsjeka nisu optički slučaj. Oni treba 
da sugeriraju da čitalac umeće stanke i sam 
razmatra. Možda će mu doći bolje misli za 
molitvu. Onda neka stavi knjigu na stranu i 
moli na svoj način. 

Ako tko u ovim razmatranjima nađe premalo 
egzegeze, treba mu samo reći da ima dovolj¬ 
no opširnih komentara evanđeoskih tekstova. 
Ova razmatranja treba da u modemom raz¬ 
govoru transformiraju Vječno u naše vrijeme 
i da tako uvede u pravu kristocentričnu po- 
božnost. Ona se žele spustiti iz visina teolo¬ 
gije u nizine naše svakidašnjice i razmatranje 
pretvoriti u djelo. 

Pojedina su razmatranja već zajednički pro- 
meditirali mnogi mladi ljudi jednog ćelijskog 
pokreta. Ako su ona ovdje još jedanput sa¬ 
brana, onda je to zato što su već prošla svoje 
vatreno krštenje i dala mnogostruke poticaje 
na pravi apostolat. 

KAD BI KRIST DANAS DOŠAO ... 


onda bi se možda rodio u baraci od žljebastog 
lima, u logoru za izbjeglice. Izvjesno visoko dru¬ 
štvo posjeduje doduše feudalne bangaloe u rasko¬ 
šno uređenim vrtovima s vodoskocima i njegova¬ 
nim travnjacima. Ali tamo bi Marija jedva mogla 
moliti za gostoprimstvo, jer je ipak ne bi društveno 
priznali. 

Krist je izabrao maleno mjestance Betlehem. Vje¬ 
rojatno bi on i danas potražio neugledno trgovište 
ili koji satelitski grad naših metropola gdje se 
slijevaju anonimne mase ljudi. 

Da li bi on izabrao tijesan masovni stan u Hong- 
-Kongu, neku indijsku pokrajinu ili rudarski kraj 
s industrijskim proletarijatom u Južnoj Americi? 

KAD BI KRIST DANAS DOŠAO ... 

zabilježile bi ga vlasti upravo tako neupadljivo 
kao u ono doba kad su se njegovi roditelji s mno¬ 
gim drugima dali »upisati« u Betlehemu. Bog nije 
poslao nikakvu prethodnu obavijest šefu policije 

ili svećenicima. Poslao je anđele Svete noći k 
jednostavnim ljudima koji su na pašnjaku skrom¬ 
no obavljali svoju službu. Uzmimo to sasvim stvar¬ 
no: k analfabetima koji nisu znali ni svoje ime 
napisati. Ali oni su povjerovali anđelima. Požu¬ 
rili su do jaslica. 

Kamo bi Bog danas poslao anđele? Možda k nedo¬ 
voljno ishranjenoj kineskoj djeci koja su pobjegla 
preko granice. Neka od njih nisu polazila još 
nikakve škole, ali jedna im je katolička majka 
kazala što je krunica i kako se moli. 

KAD BI KRIST DANAS DOŠAO ... 

ne bi vjerojatno bilo drukčije. Malajd, Indone- 
žani i Bantu-Cmcd — modemi mudraci s Istoka — 
došli bi k baraci od žljebastog lima. Oni iskreno 
traže istinu, dok drugi čine tako kao da su je 
zakupili. 

Činjenica da su tuđinci iz dalekih zemalja priznali 
to dijete upozorila bi domaće ljude. Ali ni sotona 
ne bi propustio da stupi u akciju. On bi uzbudio 
radoznale: 

— Religioznom posebnom viješću liberalne 
štampe i psihozom u čitavom gradu. 

— Slijedili bi praskavo pretjerani intervjui 
novinara; jer bi tako nešto iza sportskih 
reportaža i svjetovnih modnih revija bila 
dobrodošla promjena. Oni bi pokušali da 
od Josipa doznaju pojedinosti. U među¬ 
vremenu bi o njemu ilustrirani časopisi 
donijeli mnoštvo krivih vijesti i napisah 
senzacionalne izvještaje. 


— Na posebnoj sjednici raspravljali bi grad¬ 
ski od u fraku, premda bi zbog događaja 
u baraci od željeznog lima naprčili nosove. 

— U gradskim bi uredima prekapah za para¬ 
grafima da bi uskratili dozvolu za boravak 
i pravili poteškoće zbog stambenog pro¬ 
stora. 

— Kod ministarstva unutrašnjih poslova in¬ 
tervenirale bi crkvene vlasti ida se zabrani 
»mrski kult«. 

— Tajna bi državna policija pod pritiskom 
najvišeg vladinog vrha potražila liječnika 
koji bi kod cijepljenja »pomogao« s jed¬ 
nom špricom. 

Da, kad bi Krist danas došao, ne bi ljudi radili 
bolje nego -onda ... 

Ali to ne treba da bude originalna reportaža. 

Kad bi Krist danas došao? 

To je stvarnost za nas. — On dolazi! 

Svake godine ponavlja se njegov dolazak u našim 
asfaltnim gradovima. Nikakvo neonsko svjetlo ne 
može zamračiti betlehemsku zvijezdu. 

Krist dolazi! Do nas stoji hoćemo li se u svetom 
očekivanju na to pripraviti. 

30.000 MUDRACA 


Matej 2, 1-12 

1 Kad se Isus rodio u Betlehemu u Judeji — u 
dane kralja Heroda — pojaviše se mudraci s Isto¬ 
ka u Jeruzalemu i rekoše: 

2 »Gdje je novorođeni kralj židovski? Vidjeli smo 
njegovu zvijezdu na istoku i došli smo da mu se 
poklonimo.« 

3 Kad je to čuo kralj Herod, uzbudi se, i sav 
Jeruzalem s njim. 

4 Gn skupi sve svećeničke poglavice i narodne 
pismoznance i raspita se kod njih gdje se ima 
roditi Mesija. 

5 Oni mu rekoše: »U Betlehemu u Judeji; jer 
ova'ko je napisano kod proroka: 

6 I ti, Betleheme u zemlji Judinoj, nisi zaista naj¬ 
manji među kneževskim gradovima Judinim, jer 
iz tebe će izići knez koji će biti pastir naroda 
moga Izraela.« 

7 Tada Herod potajno pozove mudrace i ispita ih 
točno za vrijeme kad im se pojavila zvijezda. 


8 Zatim ih uputi u Betlehem i reče: »Pođite ona¬ 
mo i raspitajte se pomno o djetetu, i kad ga na¬ 
đete, javite mi, da i ja pođem te mu se poklonim!« 

9 Oni poslušaju kralja i pođu. I gle, zvijezda koju 
su vidjeli na istoku išla je pred njima, dok se 
nije zaustavila nad mjestom gdje je bilo dijete. 

10 A kad ugledaše zvijezdu, razveseliše se vrlo 
velikom radošću. 

11 I kad su ušli u kuću, vidješe dijete s Marijom, 
njegovom majkom, padoše ničice i pokloniše mu 
se; i otvorile svoje blago i prinesoše mu darove: 
zlato, tamjan i dragocjenu mast. 

12 U snu dobiše uputu da se ne vraćaju Herodu, 
i oni krenuše drugim putem u svoju zemlju. 

* * * 

Da, oni još dolaze, mudraci s Istoka. — 

Nisu samo trojica, nego tri tisuće ili trideset tisu¬ 
ća, možda već i trista tisuća »mudrih«, koji stu¬ 
diraju u Parizu, Bonnu, Wurzburgu. Oni dolaze u 
evropske zemlje i žele ne samo postići doktorate, 
nego također žele — svjesno ili nesvjesno — upo¬ 
znati Krista. 

Ali tako često doživljavaju strašno razočaranje 
nalazeći nevjeru i materijalizam, jer su kršćani 
propustili da budu sveti avangardisti. Oni jasno 
osjećaju da li mi u osvit atomskog doba imamo 
još što kazati. 

* 

Budimo jedanput pošteni. Ne gledamo li često 
obojene studente kao egzotične delegate? Ili jesu li 
oni za nas uistinu zadaća i obveza koja nam go- 
govi u savjesti? 

Zato moramo danas moliti: 


t>ođi. Duše Sveti! 


£■*&,*? L&f,z:. p '°“ »»■ 

Poc/o/ nom neifo od s/efogo nemira fro/ice mudra- 
na - U l,c a ma tTope^ " ffWe5et ' /sućo 


* 

Mladi ljudi iz dalekih zemalja gladuju za duhov¬ 
nim spoznajama. Sav njihov daljnji život odre¬ 
đuju i oblikuju utjecaji u godinama studija 
Cu En Laj studirao je u Njemačkoj. 

— Zašto mu nitko nije turio u ruku Bibliju? 

Ona ga je mogla uvjeriti. 

— Zašto se nitko nije brinuo za njega kad je 
bio bolestan, kad je bio gladan? 

Tako je u sjeni evropskih crkava i kate¬ 
drala postao ne kršćanin, nego vatreni 
bezbožnik. 

Ne pogađa li nas kao udarac biča što je rekao: 
»Vohm Njemačku jer sam ondje postao komunist,« 
Tako smo ^ i mi krivi za one koji su u metro¬ 
polama kršćanstva postali neprijatelji Isusovi. 

* 

Mi bismo trebali moliti za te ljude, jer Bog može 
i iz političkog Savla učiniti Pavla. 

Ne bismo trebali misliti samo na državnike, nego 
i na inženjere, medicinare i ekonomiste koji zau¬ 
zimaju odgovorna mjesta. 

* 


Tema o mudracima, koji traže Krista nije zato 
akutna samo 6. siječnja. Ona ostaje akutna kroz 
čitavu godinu. 

Hoće li još tako biti 1970. godine, ne znamo. Sva¬ 
kako neće više biti akutna, ako iz vjerske mlako¬ 
sti i ravnodušnosti prepustimo inicijativu sotoni. 


Možda će nam on podmetnuti tempiranu bombu 
čija će eksplozija s krvlju i terorom dati svijetu 
drugo lice. 

Ali još ima vremena. 

* 

Goruće je potrebna »Bratska služba za strance« 
dokle god k nama dolaze studenti iz stranih ze¬ 
malja. Moramo se brinuti za to da osjete uski 
dodir s uvjerenim kršćanima, a time i pristup k 
Isusu Kristu. 

Inače će njihov boravak kod nas postati za njih 
podloga za baštinjeno neprijateljstvo prema ljudi¬ 
ma Zapada, a ne za baštinjeno prijateljstvo. 

* 


Gospodine Isuse Kriste, 

Ti si svoju dragocjenu krv prolio za nas i žrtvovao 
je i za ljude u Africi i Aziji. Ako mi ne ujedi¬ 
nimo sve narode u Tvojoj krvi i ne stvorimo 
bratsku obitelj, može se već sutra dogoiditi da 
međusobno prolijevamo svoju krv. 

Dopusti mi stoga da danas preuzmem duhovno 
kumstvo za jednog obojenog studenta — atko ga 
i ne poznam — i da ga od sada uključujem u svoju 
osobnu molitvu. 

• 

U evanđelju nam se kazuje: 

»Tada Herod 1 potajno pozove mudrace i ispita 
'ih točno za vrijeme kad im se pojavila zvi¬ 
jezda. Zatim ih uputi u Betlehem i reče: 
Pođite onamo i raspitajte se pomno o djetetu, 
i kad ga nađete, javite mi, ida i ja pođem te 
mu se poklonim!« 

Da su mudraci tada poslušali diktatora a ne Boga, 
bili bi .postali agenti toga masovnog ubojice. Iza 
kraljevih pitanja skrivao se naime njegov cinizam. 
On je htio uništiti dijete. 

* 

U slične opasnosti zapalo je i naših trideset tisu¬ 
ća mudraca. 

Jer gdje god ljudi traže Boga, izašilje sotona 
svoje podmukle ucjenjivače da to osujete. Onda 
je to bio Herod. Danas su to drugi. 

Hoćemo li se čuditi ako pojedinci naših dana stra¬ 
ne studente upravo tako zlorabe kako je nekoć 
htio učiniti Herod? 

• 

Ali sotona čini svojim pomagačem i svakoga onoga 
koji se povlači i kaže: »Zar sam ja čuvar svoga 
obojenog brata?« Svaki onaj pripada među njih 
koji svoje mogućnosti pomoći i svoja jezična znanja 
ne iskorišćuje za jednoga od njih. Možda mi sami 
ne možemo ništa učiniti. Ali tada bismo morali 
bar pobijati predrasude drugih. 

Moramo se truditi da se ne ogriješimo o tražite¬ 
lje Boga naših dana. 

* 

U ekonomskom pogledu obojeni studenti većinom 
ne trpe nikakve oskudice. Pa ipak ima danas 
još tisuću slučajeva kada nesreće, nezgode ili 
oboljenja prouzroče teški položaj koji traži ruku 
pomoćnicu. 

Ako stanuju u bilo kakvom potkrovlju, 
sami i bez poznanika, pa onda obole na 
želucu (a to se događa vrlo mnogima od 


njih), onda oni ne mogu jesti našu hranu 
na koju nisu navikli, naše krumpire. 

Zar se onda ne bi našao nitko tko bi im 
priredio hranu njihove zemlje, koja bi za 
njih značila psihološki najbolju dijetu? 

— Sto vrijede svi umjetnički užici Bachovih 
kantaita i Mozartovih misa bez susreta s 
pravim kršćanstvom u jednoj obitelji gdje 
se još uistinu moli? 

— Znamo kako se komunizam trudi oko 
toga da mlade akademičare izgradi za 
avangardiste svoje stvari. Zašto su naše 
katoličke grupe tako malo poduzetne? 

Mi bismo morali učiniti da naši obojeni stu¬ 
denti dožive jedan od naših ćelijskih po¬ 
kreta za modemi apostolat. Tada bi mogla 
preskočiti religiozna iskra da i oni u svo¬ 
joj domovini izgrade nešto slično. 

Moramo postati svjesni kolike smo grijehe propu¬ 
sta učinili. 

* 

Ako već nismo dovoljno aktivni, nastojmo onda 
barem izbjegavati sablazni. Ili zar ne djeluje kao 
pljuska u lice kad je jedan mladi Indijac po svom 
povratku rekao jednom misionaru u Bombayu: 
»Prestanite mi sa svojim dragim Spasiteljem o 
kojem propovijedate! Ja sam vašeg dragog Spa¬ 
sitelja doživio. U Bonnu. Pobožni križ visio je u 
stanu. Tražili su od mene 180 maraka najamnine 
za stan. I ja nisam mogao konkurirati jer bludnice 
plaćaju 200 maraka.« 

* 

Sigurno ima tisuće obojenih studenata ugodne 
vanjštine koji prelaze iz obitelji u obitelj. Odga- 

jaju ih za donhuanske tipove, koji ubrzo točno 
znaju kako će prolaziti sa svojim egzotičnim 
sarmom. 

Tu često već unaprijed promašujemo svojim na¬ 
stojanjem da muhamedance i hinduse u našim 
svjetskim gradovima dovedemo Kristu. Ipak bismo 
morali bar toliko uspjeti da progovorimo s kato¬ 
ličkim studentima iz Azije i Afrike. I oni stoje 
u bubnjarskoj vatri seksualnih utisaka i u dege¬ 
neriranom dolce-vita-životu naše zemlje privred¬ 
nog čuda, u kojoj se guši religija. 

* 

Kod nas bi morala postojati pretovarna luka 
ljubavi — s duhovnim pilotima koji vode Kristu. 
Jei u Puni, u Kongu, u Gani ima pobožnih majki. 
One mole za svoje sinove koje su pokrstili mi¬ 
sionari i sada među tisućama pobožnih kapela 
Evrope svoju vjeru ne produbljuju, nego gube. 
Možda nam Krist zbog toga dovikuje -«Jao vama!« 

* 

Tri mudraca s Istoka imah su snagu da nezablu- 
divo idu dalje svojim putem. Oni mora da su osje¬ 
tili neugodnost među pobožnim fasadama Jeruza¬ 
lema s velikim 'Oglasima profesora teologije. O 
njima se kaže: 

»Kad ugledaše zvijezdu, razveseliše se vrlo veli¬ 
kom radošću.« 

Kako su revno ti ljudi tražili istinu. Radi nje su 
ostavili domovinu. Sto su mogli prije toga stu¬ 
dirati i vruće diskutirati? Oni su zajedno krenuli 
na dugo teško putovanje, s noćima u pustinjskoj 
samoći. Trpjeli su glad i žeđu. 


— Koje smo žrtve i odricanja uzeli na se 
mi kao tražitelji istine? 

— Što smo učinili mi da tu istinu približimo 
drugima koji se nalaze kao gosti u našoj 
domovini? 

* 

Ali mi bismo također kao i oni trebali postati su¬ 
putnici u vječnost. Tri mudraca bili su u svojoj 
potrazi za Bogom i u svim zaprekama jedna 
zavjerena zajednica. Kroz sve napore i teškoće 
oni su se suživjeli i zajedno su molili. 

Oni su sigurno doživjeli i krize i neuspjehe.. Ali 
oni su pomagali jedan drugome. Nijedan se nije 
odvojio i pošao svojim putem. To bi bila izdaja 
zajedničkog cilja. 

O tome bismo trebali razmišljati. 

Kad čitamo redak 11, moralo bi to biti za nas 
otkrivenje: 

»I kad su ušli u kuću, vidješe dijete s Mari¬ 
jom, njegovom majkom, padoše ničice i po- 
kloniše mu se; i otvoriše svoje blago, i pri- 
nesoše mu darove: tamjan, zlato i dragocjenu 
mast.« 

Oni su spoznali Boga’. U svojoj mudrosti, svome 
strahopoštovanju bili su pametniji nego milijuni 
akademika koji od same naobrazbe nisu našli 
puta k molitvi — pametniji nego oni na Areopagu 
u Pavlovo vrijeme pa sve do stručnjaka naših 
dana koji su se riješili crkvenih obruča. 

* 

Tadašnji su mudraci donijeli djetetu vrijedne da¬ 
rove. Ali unutarnje bogatstvo koje su ponijeli iz 
toga susreta bilo je dragocjenije od svega vanj¬ 
skoga blaga. 

2 Razmišljanja na asfaltu 

u retku 12. još nam se kazuje o njima: 

r U dobiše uputu da se ne vraćaju Herođu 
i om krenuše drugim putem u svoju zemlju.« 
Umorni i uscipeni, oduprli su se napasti da kod 
Heroda budu s počastima primljeni i da ih na 
njegovu dvoru kao kakvu senzaciju obasiplju la- 
skanjrma. Oni su svoju savjest i svoju svetu tajnu 
više cijenili nego čar vanjske moći. 

Tako su oni postali misionarima, vjesnicima i 
prorocima istine, pošto su našli put k Otkupitelju 
svijeta i k njegovoj svetoj Majci. 

Gospodine Isuse Kriste, 

Ti ne kratiš nikome od nas svoga Svetoga Duha 
mam? P L nU ri- ko,l ... p ? zna i e som ° «oran, ni indijskom brah- 

aansL b h d U " smt ? lstu ' ko i' i e kod kuće susretao po- 
gonske hramove s demonskim likovima. 

Daj da mi kršćani spoznamo veliku 'odgovornost, da 
našim obojenim studentima ne otvaramo samo vrata u 
predavaonice naših sveučilišta koja mogu postati klop¬ 
ke u prilog sotoni. Oni bi trebali da susreću Tebe u prome¬ 
tnicama *° /e9 '' ° ob!tel i ima 1 u crkvenim zajed- 

Ne . samo teškim milijunima za pomoć u razvoju 
pri/e svega osobnim zalaganjem pojedinaca poći će za 

Z\T S Z UVati 0b ° ien! sv!iet ° d pr ° zn °S° ognja bez- 
bostva Mi moramo toj našoj braći pomoći da dozive 
odusevl/eme za naše Evanđelje. 

°°J no r Z ° ( ° P ° SVOi °' mil0Sti Svetu ' °P°stolsku 

PROROCI NEKOĆ I DANAS 


Matej, 3, 1 - 6 

1 Dođe vrijeme kad je nastupio Ivan Krstitelj. 
On je propovijedao u Judejskoj pustinji. 

2 »Obratite se«, govoraše, »jer je blizu kraljev¬ 
stvo nebesko!« 

3 O njemu je govorio prorok Izaija kad je rekao: 
»Glas onoga što viče u pustinji: Pripravite put 
Gospodnji, poravnajte staze njegove!« 

4 Ivan je nosio odjeću od devine dlake i ko¬ 
žnat pojas oko bokova, hrana mu bijahu ska¬ 
kavci i divlji med. 

5 Tada je ginuo k njemu Jeruzalem i čitava 
Judeja zajedno s okolinom Jordana. 

6 I primahu od njega krštenje u rijeci Jordanu, 
i priznavahu svoje grijehe. 

* * * 

Na raskrsnici svjetske povijesti stajaše taj čovjek. 
Ivan Krstitelj. Razdoblje obećanja bijaše prošlo, 
vrijeme prije Krista. 

Tako je on postao vjesnik novoga saveza. 

Kao stranac djelovao je taj pokornik. Došao je 
iz pustinje, ispunjen duhom Božjim. 

Žigosao je fasađnu pabožnost farizeja. 

Pa pak, kako je sasvim drugačija njegova 
ličnost od ličnosti intelektualnih kritičara 
naših dana, koji se kao grabežljive zvijeri 
propinju protiv vjerskih uredaba. 

— Njegovo je oko prozivalo ljude. Sveta rev¬ 
nost prožimala je žarom njegove govore. 

On nije bio nikakav anarhist, nikakav gušilac 
državne vlasti. 

On je revolucionirao svojim riječima, svojom kr- 
stit elj s'kom zdj elioom. 

* 

Jedno je bio bez sumnje — senzacija za mase, 
razgovor dana: 

»Tada je grnuo k njemu Jeruzalem i čitava 
Judeja zajedno s okolinom Jordana.« 

U gomilama su se slijevali k njemu: vojnici iz po¬ 
sade, veletrgovci, poduzetni seljaci. 

* 

Kao duhovna struja djelovao je taj čovjek. Tu se 
nije radilo o briljantnoj retorici, nego o ozbilj¬ 
nosti koja raskida srca, koja ih iznutra potresa 
opomenom: 

»Obratite se, jer je blizu kraljevstvo nebesko!« 
U naše je vrijeme riječ »Obratite se« — »Činite 
pokoru!« postala često jeftinom parolom za sekte, 
bez duboke prodorne snage. Ali grčka riječ »Me- 
tanoeite« znači ovdje više, naime preobrazbu gra¬ 
đanskog života po duhu Božjem; »Promijenite 


mišljenje! Stvorite novoga čovjeka!« To je bio 
zahtjev. To je bio cilj Ivanov. 

* 

Nemilosrdno i strastveno šibale su njegove riječi 
poroke slušatelja, njihove parfimirane grijehe. 
On sam bio je najveći među onima ikoje je žena 
rodila. Svojim radikalizmom očarao je zaista mla¬ 
de ljude — dok nije došao Veći, kojemu ih je 
> prepustio, Mesija, 
i On je bio samo prethoidnik. 

i Slike na kojima smo vidjeli toga Ivana na Jor- 
i danu, nisu li one često bile odviše idilične? Ako 
| ga promatramo s gledišta Svetoga Pisma, ne mo- 
I: ramo li se pita,ti zašto nije on i nas iznutra rastvo- 
r rio oporošću i dubinom svojih riječi? Morali bi¬ 
li'smo to mjesto iz Biblije o njemu danas jedanput 
lp tiho promeditirati — u žarkoj, usrdnoj molitvi. 

Uvi jek ponovno pojavljivali su se otada proročki 
"likovi: Franjo, Savonarola, Abraham od sv. Klare, 
sv. župnik Arški, berlinski velegradski apostol 
dr Sonnenschein. 

Uvijek ponovno skupljaju se tisuće pod propo¬ 
vjedaonicama — jedni željni senzacije, drugi glad¬ 
ne duše. Moglo bi biti utješno da ljudi još gladuju 
za duševnim kruhom. 

Ali oni hoće religioznoga kolača. Stroga poruka 
da treba činiti pokoru udara o gluhe uši. Taj go¬ 
vor je tvrd! 

* 

Pustoš tadašnje pustinje nalazimo u asfaltnim 
pustinjama naših velikih gradova u groznijem ob¬ 
liku kao nihilizam i unutarnju izgubljenost. Ne¬ 
brojeni idu osamljeni, s odvratnošću i gorčinom 

kroz našu prometnu vrevu. Među njima buja naj¬ 
veća samoobmana: da religiju promatraju još 
Sa ™°. kao P reostatak prikladan za starački dom, 
dječji vrtić ili svakako za božični ugođaj. 

Protiv te religije iz frižidera, protiv toga mlitavog 
salonskog katolicizma stoje svećenici kao proroci 
osamljeni u pustinji. Ali vatrena poruka jednog 
Ivana nije se ugasila ni u modernim svećenicima. 
Propovijed Crkve ostala je ista: »Činite pokoru!« 
Svećenici svih vjekova dovikivali su tu poruku 
svojem vremenu. Oni su je uklesaJi u srca: »Obra¬ 
tite se, jer je blizu kraljevstvo nebesko!« »Mi¬ 
slite na svršetak!« 

* 

Ni mi ne smijemo — u težnji da budemo modemi 
i otvoreni — dopustiti da budemo s visine eshato- 
loških istina potisnuti u dubinu etičkih mudrosti. 
To je lažna manija snošljivosti kada pokušavamo 
mjesto svetoga u kršćanskoj nauci izbiti humani¬ 
stičku sposobnost za društvo. 

Likovi poput Ivana neće nikada moralizirati, nego 
će istinu jednostavno ponuditi. Njihova je propo¬ 
vijed više nego predaja, više nego povijesni ko¬ 
deks. Oni nas upućuju na i stinu koja probija 
zvučni zid etičkih i filozofskih dogmi i ide na¬ 
prijed u vječnost. 

— Molit ćemo da možemo u strahopošto¬ 
vanju i pravoj snošljivosti susresti sva¬ 
koga koji traži istinu. 

Ali ćemo moliti i za svetu nesnošljivost 
kakvu su imali Ivan i svi likovi poput 
Ivana poslije njega. Jer radi se o visokim 
zahtjevima Isusa Krista, o kojemu Ivan 

(Marko 1, 7) tako skromno kaže: »Pred 


njim nisam dostojan kleknuti i odriješiti 
remena na obući njegovoj.« 

* 

Gospodine Isuse Kriste, 

Ti si sama dobrota, pa ipak nalazim na dvadeset 
i jednom mjestu u Bibliji riječ o vječnoj osudi. 
Zašto se ne usuđujemo da svoje suvremenike suo¬ 
čimo s tom istinom? Time ćemo im se omraziti. 
Ali kršćani bi uvijek trebali biti veliki izazivači 
nemira; jer većina ljudi su truli građani ovoga 
svijeta i previše su se učvrstili na ovoj zemlji. 
Tako su se udobno i prijatno smjestili u svojim 
gnijezdima blagostanja. 

A ipak u tvojim govorima, Gospodine Isuse Kri¬ 
ste, uvijek odjekuju riječi o Sudnjem danu. 

Zašto smo danas tako bezbojni u svom govoru, 
kad ipak govorimo o najvećim stvarima svijeta: 
naime o milosti i o nebu. 

Imamo to crno na bijelom u zaprašenim svescima 
dogmatike na polici za knjige. Ali ne možemo više 
druge očaravati Tvojim istinama. Sto nam vrije¬ 
de najljepše nauke teologije? To su kao zlatne 
šipke koje ne možemo upotrebljavati za plaćanje 
u svakidašnjem životu. 

Kad si Ti, Gospodine Isuse Kriste, propovijedao, 
mladi su ljudi davali svoj bjanko-potpis i polazili 
za Tobom. 

I Tvoji prvi pristaše u pracrkvi živjeli su joi tako 
da su svaku noć mogli biti pozvani s ovoga svijeta. 
Oni su razumjeli riječi Tvoga proroka mnogo 
bolje nego mi: 

»Pripravite put Gospodnji, 

Poravnajte staze njegove!« 

Sad ćemo moleći o tome Razmišljati nismo li i 
mi ljudi koji isu samo stavili pobožnu .masku umje¬ 
sto da ozbiljno shvatimo riječi propovijedi i da 
budemo uistinu novi, otkupljeni ljudi: 

— Ljudi koji nogama stupaju kroz prašinu 
naših ulica, ali čelom dodiruju vječnost. 
— Ljudi koji tako žive da u slijedećoj minuti 
mogu stupiti pred svoga Suca.. 

— Ljudi koji zato nijedne večeri ne idu na 
počinak bez svete bilance ispita savjesti. 

X 

Gospodine Isuse Kriste, 

učini da svakim danom sve jasnije čujem Tvoju poruku. 
Daj da uvijek ponovno mislim na to što nam je 
rekao kardinal Newman, koji se s toliko muke probijao 
do poziva da ti u Katoličkoj Crkvi služi: 

"Bože, vrijeme je puno nevolje. 

Stvar Kristova leži kao u samrtnoj borbi. 

Pa ipak nikad nije Krist stupao moćnije 
kroz zemaljsko vrijeme, 
nikada njegov dolazak nije bio jasniji, 
nikada njegova blizina opipljivija, 
nikada njđgova služba dragocjenija 
nego danas. 

Zato daj da se u ovim časovima Vječnoga, 
među olujom i olujom, 
u zemaljskom vremenu Tebi molimo: 

Bože, Ti možeš tamu rasvijetliti, 

Ti jedini to možeš." 


VELIKA NEPOZNANICA — PATNJA 


Matej 16; 21-23 

21 Otada poče Isus svoje učenike upućivati u to 
kako mora poći u Jeruzalem i mnogo pretrpjeti 
od starješina, velikih svećenika i pismoznanaca, i 
kako će biti ubijen, ali će treći dan uskrsnuti. 

22 Tada ga Petar uze na stranu i ipoče ga odvra¬ 
ćati od toga govoreći: »Daleko to od tebe, Gospo¬ 
dine! Ne, to se tebi ne smije dogoditi!« 

23 Ali on se okrene i reče Petru: »Odlazi od mene, 
sotono! Na smutnju si meni, jer ne misliš ono što 
je Božje, nego što je ljudsko!« 

X’ X * 

Zastrašuje nas i gotovo nas boli kako je tvrdim 
i oštrim riječima Krist ukorio sv. Petra. »Soto¬ 
nom« ga zove — »protivnikom«. 

Što se tu dogodilo? 

Na neki je način to potresno. 

— Apostoli su našli Mesiju za kojim je čeznuo 
čitav narod. Njih je on pozvao da ga sli¬ 
jede. Njima je podijelio čudesne snage. 

— I sada oni u njegovu licu uvijek ponovno 
čitaju duboku tugu. I u njima se polako 
pomalja strah na njegove riječi. Oni su 
mislili da sada mogu navaliti na nebo — 
a Krist govori o svojoj smrti. 

— Nije li to bila bezizlaznost što je on sada 
najavljivao? 

* 

Možemo Petra razumjeti da je iz zabrinutosti iz¬ 
rekao takvu opomenu. Kraljevstvo Božje o kojem 
su svuda propovijedali nije smjelo biti ugroženo 
i razoreno. 

Ali Sin Božji, za kojega su se odrekli svega svo¬ 
jega, podsjeća ih protiv svih njihovih nada na 
veliku patnju kojoj on sada ide ususret. 

* 

Milijarde ljudi moraju kao Petar preuzeti na se 
veliki obračun s patnjom. 

* 

Ne može se tajiti da patnja može postati demonski 
ćorsokak, labirint u kojemu je đavao kod kuće. 
Odgovor možemo naći samo kod Boga. 

U sibirskim rudnicima olova, u malaričnim kraje¬ 
vima Južne Amerike, na siromašnim ribarskim 
otocima Pacifika, svagdje se ljudi pitaju: »Zašto 
ima toliko patnje u svijetu? Odakle dolazi pat¬ 
nja?« Jedva se koje drugo pitanje češće uzdiže 
k nebu. 

* 

Amerikanci govore o »pravu na sreću«. I svaki 
to osjeća na svoj način: Stvoreni smo za radost. 
Bog nije čovjeka stavio u pustinju, nego u raj. 


Ali tada je došao sotona. On je čovjeka učinio 
buntovnikom protiv Božjega poretka i tako ga 
lišio njegove sreće. 

Sreća raja bila je uništena. I on je za nas izgub¬ 
ljena domovina. 

* 

U mislima puštam da kraj mene prolaze slike 
tisućljeća, ali ne kao ravnodušan promatrač, nego 
kao netko kome je sudbina Adama, prvoga čovje¬ 
ka, užežena u čelo i koji je u svu tu patnju za¬ 
jedno s njim upleten. 

* 

Gospodine Isuse Kriste, 

da naši preci nisu doživjeli sreću raja, ne bismo 
mi tako jasno osjećali tragiku izgubljenoga raja. 
S grijehom je došla patnja i smrt. 

Borba i pustošenje već su u prirodi, kao da bi već 
tamo bio početak. 

Onda patnja bolesti. Vidim je u klinikama i bol¬ 
nicama. Mislim na bogalje od gube a i na tuber¬ 
kulozne radnice na rižinim poljima. 

Onda patnja u mrtvačnicama, gdje ljudi opla¬ 
kuju svoje najmilije — svoje muževe i žene, 
svoju djecu. 

K tome pripada i panja rata, koja do danas još 
nije zaliječena. 

Ali često je još teža duševna patnja. 

* 

Razmišljam o tome, Gospodine Isuse Kriste, i tra¬ 
žim odgovor. Patnja je kao prokletstvo koje nas 
ne pušta. Ona prolazi kroz tisućljeća svjetske po¬ 
vijesti. '! 

Mi znamo da patnja može biti kazna; jer ljudi 
nose svoje poroke, svoje grijehe često na vlasti¬ 
tom tijelu. 

Ah mi znamo i to da za nas kršćane patnja može 
biti milost, jer si Ti, Gospodine Isuse Kriste, sam 
podnio patnju u najstrašnijoj grozoti. 

Samo je tako teško za nas da poput Tebe reknemo 
liječ nebeskomu Ocu: »Neka bude volja Tvoja!« 


U Rimu hvata čovjeka, jeza kad se poslije razgle¬ 
danja divnih baizilika spusti stepenicama u Ma- i 
mertinsku^ tamnicu. Ondje čuje kako su kršćani j 
morali čučati u toj rupi bijede bez danjega svjet- 
la, dok im tjelesa nisu bacili kroz limena vrata 'A 
u kanal. J 

Kolike tisuće svećenika i redovnika čuče danas' ;-] 
gladujući i zebući u zatvorima, muče se u rudni- raj 
cima, podvrgavaju se mučenjima kod presluša-lf 
vanja. R® 

Samrtno kolo mučeništva nije prestalo od dana 
cara Nerona. I sotona neumorno nalazi uvijek 
nove represalije i nove progone. 


»Ave crux, spes unioa!« — »Zdravo križu, jedina 
nado!« Tek kad sami zapadnem© u nevolju, naslu¬ 
ćujemo koliko je Krist za nas trpio. I tek tada 
shvaćamo neobičnu riječ u liturgiji: »Po Križu je 
došla radost na sav svijet.« 

To su svete Božje riječi, koje nama ljudima po¬ 
staju teške za razumijevanje i za izvršavanje. Ali 
i samome je Kristu u Getsemanskom vrtu strah 
pred patnjom istisnuo krvavi znoj na čelo. 


* 

Pa ipak je patnja prolaz koji nas vodi k našoj 
domovini gdje više nema patnje. Ona je potrebna 
kao i umiranje sjemena iz kojega nastaje cvat. 


Da se naš osjećaj protiv toga buni, nije nikakvo 
čudo. Ali da čovjek u najvećoj patnji može još 
kazati »Da, Oče!« — jedno »da« do progonstva i 
do gube — to je čudo milosti koju nam je Krist 
u svojoj muci na križu pribavio i izmoOio. 

* 

Tvrdo zvuči u našim ušima kad Petar, prvi među 
apostolima, bez ikakva obzira pred svima drugima 
biva nazvan sotonom. Ali Krist je ovdje vidio da 
je đavao iskušavao Petra. I Petar je taj govor ta¬ 
kođer dobro razumio. Ta on je i sam na kraju 
pošao u susret najvećoj patnji, bio je naglavce 
raspet na križu — za svoga Gospodina i Učitelja. 

* 

— Ne kao da bismo tražili u patnji neku 
ekstatičnu radost kao fakiri. 

To ne bi bilo kršćanski. 

— Ne kao da bismo bili duševni hipohondri 
te konzervirali svoju svakidašnju patnju. 
To bi bilo bolesno. 

— Ne kao da bismo patnju dragovoljno tražili. 
To bi bilo herojski. 

To su mogli sveci. 

Mi smijemo, štoviše, upotrijebiti sva prirodna 
sredstva da se borimo protiv bolesti i bolova. 
Smijemo se pametno braniti kad nam se čini ne¬ 
pravda. 

Važno ie samo da ne izmičemo patnji kada dolazi 
od Boga. Moramo naučiti da je tada poput Krista 
poslušno primamo jer nas nebeski Otac u njoj 
doziva. 

* 

Zato ću sada promisliti sve faze svoga života kad 
sam stajao pred najtežim časovima. 

Ako je Krist svome prvom apostolu rekao tako 
strahovitu riječ, onda je htio jedanput zauvijek 
odgovoriti šaptaču zla, sotoni. 

Ah htio je ujedno ojačati i našu otpornu snagu 
protiv njegova nagovaranja. Jer, što sotona nije 
postigao kod svetoga Petra, to će tisuću puta po¬ 
slije toga pokušati kod nas. 

— Ne bismo li mi također morali kazati »Od¬ 
lazi, sotono!« najboljemu prijatelju koji 
nam dočarava đolce-vita-život i koji bi 
htio prezirati patnju kršćanina? 

— Ne bismo li morali kazati »Odlazi, sotono!« 
najmilijem bračnom drugu kad traži samo 
blagostanje i udobnost, a zatvara put k 
Bogu? 

— Ne bismo li morali kazati »Odlazi, sotono!« 
čak i onoj dobroj majci koja iz sebičnosti 
hoće zabraniti svome djetetu misijski poziv 
iako se sasvim jasno u tome može raza¬ 
brati volja Božja? 

To je tvrd govor. Ali ako je Krist sam tako tvrđo 
govorio, onda ne smijemo mi s kojekakvim izli¬ 
kama izmicati njegovim zahtjevima. 

* 

Gospodine Isuse Kriste, 

posljednji odgovor na patnju nalazim u riječima 
koje si nam Ti rekao u propovijedi na gori: 

„Blago žalosnima, jer će biti utješeni... 

Budite sretni ako vas preziru i progone i krivo na 

vas svako zlo govore radi mene; radujte se i kli, 

čite, jer vaša je nagrada velika na nebu!" 


Po Tebi dakle nije patnja Veliki petak koji zamire 
poput sumorne sudbine. Ona postaje Uskrsom koji tri- 
umlira. 

Ako nas Ti, božanski Učitelju, ispravljaš kao Petra 
u našem pogrešnom shvaćanju pa ako mi gledamo na 
Tvoj svet Uzor, onda patnja na zemlji može već postati 
komad novostečenog raja. 

POEOCI I OPSJEDNUTOST 


Matej 17, 14-20 

14 Kad su tada došli do naroda, pristupi k njemu 
neki čovjek, pade pred njim na koljena i reče: 

15 »Gospodine, smiluj se mom sinu, jer je mjese¬ 
čar i zlo je s njime; često padne u vatru i često 
u vodu. 

16 Doveo sam ga tvojim učenicima, ali ga oni 
nisu mogli izliječiti. 

17 Isus odgovori: »O nevjerni, izopačeni rode! 
Dokle ću još biti s vama? Dokle ću vas još .pod¬ 
nositi? Dovedite ga ovamo k meni!« 

18 Tada mu Isus oštro zapovjedi, i zao duh iziđe 
iz njega. I od onoga časa bio je dječak zdrav. 

19 Tada pristupiše učenici k Isusu i zapitaše ga, 
kad su bili sami s njim: »Zašto ga mi nismo mo¬ 
gli istjerati?« 

20 Isus im odgovori: »Zbog vaše nevjere! Jer za¬ 
ista, kažem vam, ako imate vjere koliko je zrno 
gorušice, možete reći ovome brdu: Premjesti se 

odavde onamo! — i ono će se premjestiti, i ništa 
vam neće biti nemoguće.« 

> 1 * * * 

Još SU Petar, Iv&tt i Jakob bili u duši duboko ■uz¬ 
buđeni; na brdu Taboru vidjeli sU preobrazbu 
Isusa Krista. Bilo je nešto potresno 1 g'otovd neu¬ 
godno za učenike pratiti čovjeka kod kojega je 
pred njihovim očima prosjalo božanstvo. 

* 

Ali onda su bili drastično suočeni sa stvarnošću. 
Drugi su se učenici u međuvremenu strahovito 
obrukali. 

Došao k njima neki otac sa svojim bolesnim sin- 
čićetn, Sav svoj novac potrošio je za dijete kod 
liječnika i poznavalaca prirodnih lijekova. Ali sve 
je bilo uzalud. Dječak je bio opsjednut. 

Zato je čovjek došao, k apostolima. Ali oni su sta¬ 
jali bespomoćni, usprkos božanskom nalogu da 
liječe bolesne. Nisu .mogli umiriti mladića. On se* 
pjenio i udarao oko sebe. Nijedna riječ, smirivan ja 
nije pomogla. Bili su nemoćni pred njim. 

* 

Jedva je itko od nas susreo uistinu opsjednutoga 
kod kojega đavao ima u vlasti duševne i tjelesne 
snage. 

Ali nadasve u misijskim zemljama, gdje kršćan¬ 
stvo otima teren sotoni, nalazimo i danas još uvi¬ 
jek tu strašnu pojavu. 

* 

Ali đavao i na drugi način zauzima vlast nad. 
ljudima. Ne tjera ih samo u vatru i u vodu. 
Milijune podbada da se dragovoljno njemu pre¬ 
puštaju. 

3 Razmišljanja na. asfalti^ 


Tjera ih u kockarnice i javne kuće — ih -također 
u sektaški zanos, jer često dolazi ipod maskom 
anđela svjetla. 

* 

Gospodine Isuse Kriste, 

i mi doživljujemo posljedice moći koju sotona mo¬ 
že steći nad ljudima. 

Mi poznajemo, 

— živčane olupine koje su postale žrtvom 
otrovnih droga, 

— duševne olupine požude, lakomosti, slavo¬ 
hlepna, 

— navijače iz podruma džeza s njihovim 
ekstazama — zapletene u prividnoj stvar¬ 
nosti, 

— robove brzinomjera na auto-stradama, 

— prljavce iz filma i literature koji žele mi- 
sionirati svojom bljutavošću, 

— čitavu menažeriju pseudo-umjetnika koja 
se iživljava u ekscentričnim umjetničkim 
stilovima i misli da time koristi čovječan¬ 
stvu. 

Mi znamo da đavao ima svoje prste u svim opa¬ 
snostima i svim porocima kad god se ljudi njemu 
predaju iz zlobe ili slabosti. 

Ti si nam u opsjednutom dječaku stavio pred oči 
sotonsku moć koju u stotinu žalosnih podvrsta 
među nama susrećemo. Ti si nam time pokazao 
kako đavao u Čovjeku djeluje. 

Zato daj da naša samilost ne kapitulira pred žrt¬ 
vama sotone u naše vrijeme, da im pomognemo iz 
snage svoje vjere. 

• 


Ne moramo li također razmisliti po kojim je na¬ 
šim slabostima đavao nad nama dobio vlast u 
malenkostima ? 

— Koja bi sredstva za užitke dobar liječnik 
kod nas križao ih ograničio? 

— I ne 'događa li se često da radije prihva¬ 
ćamo zabranu od liječnika jer bi inače 
došlo do naše tjelesne propasti, nego opo¬ 
menu svećenika koji nas ipak čuva od 
vječne duševne propasti? 

Jesam li o tome već jednom razmišljao? 

* 

U Evanđelju je neobično kako Isus reagira pošto 
su mu ocrtane muke opsjednutog djeteta. On zna 
da moć sotone nije slučajna, nego da je samo po¬ 
stala moguća po ljudskoj krivnji. Zato kaže: 

»O, nevjerni, izopačeni rode! Dokle ću još 
biti s vama? Dokle ću vas još podnositi?-« 

* 

Ne bi li morao kod nas često puta isto tako go¬ 
voriti? i i i 

— Koliki pohlepnim očima gutaju horoskope 
u ilustriranim listovima da doznaju svoju 
sudbinu u narednom tjednu? 

— Kolikima su revolveraški listovi zanimlji¬ 
viji nego svaka poruka papina? 

— Kolikima je odgovor u kakvom ženskom 
listu mjerodavniji nego savjet Bogom po¬ 
svećenog svećenika? 

Nije li potresno kad se supermuđri moderni ljudi 
izlažu smiješnostima? A pri tom mogu po Crkvi 
točno spoznati volju Božju. Oni čuju Božje zahtje¬ 
ve isto tako jasno od propovjednika na propovje- 

đaonicama kako ih je nekada čula masa od sa¬ 
moga Isusa Krista. 

* 

Sveto Pismo nam pokazuje da se Krist ne zau¬ 
stavlja kod prijekora zbog krivnje. On nalaže da 
mladića dovedu k njemu da mu pomogne. »Dove¬ 
dite ga ovamo k meni!« 

Zatim piše: 

»Tada mu Isus oštro zapovjedi, i zao duh 
izide iz njega. I od onoga časa bio je dječak 
zdrav.« 

Krist je izrekao egzorcizam, zaklinjanje đavla. 
Još u dvadesetom stoljeću svećenici Crkve kod 
svojih r eden ja dobivaju vlast da izriču takve 
egzorcizme kad se na temelju točno utvrđenih 
znakova ustanovi prava opsjednutost. 

Potresno je da je sa službeničkom milošću pove¬ 
zana stalna tajna »čudesna moć«, koju upravo 
ovdje možemo na izvanjski način vidjeti. 

Kod takvih bolesnika mora svaki psihoterapeut 
priznati svoje ograničenje. Ovdje liječnik mora 
uzmaknuti. Jer se ne radi o površnim duševnim 
komplikacijama. To je čas Kristov, gdje Krist 
preko svojih svećenika dalje vrši moć nad onim 
»koji obilazi kao ričući lav, tražeći koga da 
proždre«. 

* 

Mi jedva mislimo na to da je svaki svećenik 
polaganjem biskupovih ruku — slično kao apo¬ 
stoli po Kristu — dobio vlast nad đavlom. 

— Ne vidimo li uvijek ponovno u svećeniku 
ponajprije govornika, šefa Karitasa, gra¬ 
ditelja, organizatora? 


— Je li nam već jednom došlo do svijesti da 
je svećenik koji nam je podijelio' sveti 
krst svojim molitvama odbio od nas zle 
duhove? 

Iz Evanđelja znamo o apostolima da su pred 
očima mnogih gledalaca mučno zakazali. 

Tako stoje svećenici još danas često u prilikama 
gdje više ne mogu naprijed. Htjeli bi pomoći, ali 
zapreke su prevelike. 

— Jesu li nam već kada došli do svijesti ti 
beznadni časovi svećenika, kad se uzalud 
bore za ljude i ne mogu ih izbaviti iz 
njihove nevolje? 

* 

Možda Bog pri tom dopušta da i svećenik — uza 
svu svoju posvetnu vlast — osjeti vlastitu slabost, 
kako bi tisuće kršćana molio da ga pomognu mo¬ 
litvom i žrtvom da bi se sotoni mogao suprotsta¬ 
viti na najširoj borbenoj fronti. 

— Jesmo li već kada mislili na tu svetu oru¬ 
žanu pomoć svećeniku? 

* 

Apostoli su pitali Isusa zašto oni nisu mogli istje¬ 
rati zla duha iz opsjednutog dječaka. Tada su do¬ 
bili odgovor koji se nije dao sasvim lako podnijeti: 

»Zbog vaše nevjere! Jer zaista, kažem vam, 
ako imate vjere samo koliko je zrno gorušice, 
možete reći ovome brdu: Premjesti se odavde 
onamo! — i ono će se premjestiti, i ništa vam 
neće biti nemoguće.« 

Učenici su morali dopustiti da im se to kaže. I za 
nas isto tako vrijede te riječi ako Isusa Krista 
ozbiljno shvatimo. 

* 

Ali uz vjeru ide pokora. I poruka iz Fatime go¬ 
vori o njoj. Drugačije nema proboja u đavolju 
opsjednutost naše današnje svjetske povijesti. 

U razračunavanju s demonskim bezboštvom ne 
pomažu površne pobožnosti. Tu nisu dovoljna tra¬ 
dicionalna hodočašća koja su katkada slična po¬ 
božnom društvenom izletu. Otegnuto pjevanim 
pjesmama ili sa pa-r letaka ne možemo slomiti 
bezbožni materijalizam. 

Tu je potrebna askeza i teža žrtva koju treba 
baciti na zdjelicu vage. Mnogo bi se više moglo 
postići molitvenim kumstvom za bezbožnike, »du¬ 
hovnim podzemnim pokretom« koji bi se božan¬ 
skim sredstvima usprotivio teroru sotone. 

— Tko je od nas svjestan te velike žrtvene 
i molitvene zajednice nasuprot moći bez- 
boštva? 

* 

Svaki znak križa već je formula urote. 
Blagoslovljena voda koju uzimamo priziva još 
jednom moć krštenja i svladavanje sotone. 

Svaki blagoslov svećenika stavlja nas pod vlast 
Presvetoga Trojstva. 


Samo tada neće se opsjednutost dalje širiti, u po¬ 
jedinim ljudima i u čovječanstvu, koje potresaju 
groznice sotonine. 

* 

Gospodine Isuse Kriste, 

daj da ubuduće svjesno činim znak svetog križa. 

Daj da to svaki put bude kao zaklinjanje đavla - 
i daj da u mojoj malodušnosti i slabosti iskrsne ona 
pobjedonosna snaga koja samo od Tebe dolazi. 


Tek onda kad te svete znakove ispravno đoživlju- 
jemo, kad riječi Isusa Krista u svom osobnom ži¬ 
votu prihvaćamo, onda smo slomili moć sotone 
— u sebi i u svijetu. 

GRAĐANIN DRŽAVE I GRAĐANIN BOŽJI 


Matej 22, 15 - 22 

15 Tada ođoše farizeji i dogovoriše se kako će 
Isusa uhvatiti u riječi. 

16 I poslaše k njemu svoje učenike s Herodovim 
ljudima. Oni ga zapitaše: »Učitelju, znamo da si 
istinit i da učiš put Božji po istini, ne obazirući 
se ni na koga, jer ne gledaš na izgled ljudi. 

17 Kaži nam što ti o tom misliš: Je li slobodno 
plaćati cairu porez ili ne?« 

18 Isus prozre njihovu opakost i reče: »Što me 
kušate, licemjeri?« 

19 Pokažite mi porezni novac!« Oni mu donesu 
denar. 

20 Isus ih upita: »Čija je ovo slika i natpis?« 

21 Oni odgovore: »Careva.« Tada im reče: »Dajte 
onda caru carevo a Bogu Božje!« 

22 Kad su to čuli, ostadoše u čudu; i ostave ga 
i odu svojim putem. 


Jedan crkveni otac, Grgur Veliki, rekao je jednom 
o rijeci Svetoga Pisma da je ona takva »da iz nje 
može piti janje i da se u njoj može kupati slon«. 
Htio je time izraziti da u Svetom Pismu svatko 
nalazi što je za njega potrebno •— kolebljivi jed¬ 
nako kao jala i moćni. 

Ima naime nešto vrlo čudesno u evanđeljima, da 
nam kroz tisućljeća daju signal za sve situacije 
našega života. Isusovim riječima rješavaju se i 
razjašnjavaju problemi koje i mi moramo svla¬ 
dati. Zato će »usporedbe« i zgode .uvijek ostati 
aktuelne — i u doba svemirskih raketa. 

* 

Gorućim problemima pripada, odvajkada sukob 
između građanskih i vjerskih dužnosti. 

Pregovori između crkve i države stoje u pojedi¬ 
nim zemljama još i danas na dnevnom redu. Dje¬ 
lomice dovode do kompromisa i diplomatskih 
teškoća. 

Osobna odluka savjesti između tih različitih utje¬ 
caja može biti teška na svim meridijanima. I u 
područjima privrednoga čuda zahtijeva ona uvi¬ 
jek ponovno odvažnost i hrabrost pojedinca. 

U zaposjednutoj zemlji Palestini u Kristovo vri¬ 
jeme bilo je kao i danas političkih spletaka. Po¬ 
ganski osvajači slabili su svojom moći crkvenu 
hijerarhiju. 

Po kazni premješteni Pilat muktario je na svom 
namjesničkom položaju dok mu je njegova ^sve 
slabija karijera još ostavljala vremena za to. Kraj 
njega je kralj Herod pokušavao učvrstiti svoj 
položaj. 

Farizeji su se borili protiv liberalnih saduceja, 
koji nisu vjerovali u besmrtnost duše. 

Ali sada su opozicione partije otvorile jedna dru¬ 
goj vrata: 

Hajka na samoga Boga, na Isusa Krista, postala 
je tema broj 1. 

* 

Dugo su se dogovarali. I sada su htjeli krajnje 
škakljivim pitanjem Mesiji »postaviti zamku«. 
Farizeji su sa svojim učenicima poslali još i ljude 
iz ministarstava kralja Heroda, da bi taj slučaj 
mogli poslije napuhali u javni skandal. 

S hinjenim strahopoštovanjem obra tih su se pi- 
taoci Isusu, i mi postajemo dapače nepovjerljivi 
kod njihovih istokarenih riječi. Zvuči kao fraza 
iz njihovih usta: 

»Učitelju, znamo da. si istinit i da učiš put 
Božji po istini, ne obazirući se ni na koga, jer 
ne gledaš na izgled ljudi.« 

I zatim izađoše s pitanjem koje ga. je trebalo na¬ 
tjerati u tjesnac. 

»Kaži nam što ti o tom misliš: Je li slobodno 
plaćati caru porez ili ne?« 

* 

Suvereni način Isusov morao ih je razljutiti, 
kako ih je jasno pred svima označio kao »lice¬ 
mjere« i naložio im da mu pokažu porezni novac. 
A onda su dobili odgovor. Taj je postao klasičan 
i glasovit — čak i kod ateista najčistijeg kova: 
»Dajte caru carevo 
a Bogu Božje!« 

Sva njihova zloba, njihova lukavost bila je tim 
hladnokrvnim riječima svladana i razbijena. 


»Kad su to čuli, ostadoše u čudu; i ostave ga 
i odu svojim putem.« 

* 

Ah mi se pitamo: Što je carevo? 

Krist priznaje prava Rimljanima nad »izabranim 
narodom«. Mi znamo što znači imati svuda posade 
s tuđim četama i tuđinsku upravu. Poznajemo 
ponos jedne nacije nad bogatstvom svoje kulture. 
I sada je jedan strani imperator imao vrhovnu 
vlast. — Krist se ne buni protiv toga. Ne brani se 
protiv poreza, ma koliko bih teški. 

* 

Krist nam je dao primjer poslušnosti koju građa¬ 
nin države duguje državnoj vlasti. 

* 

Ah ovdje se ne radi samo o pravu okupacione sile 
da ubire novac. Od Krista kao Mesije očekivalo 
se, pogrešno, da će osnovati jaku zemaljsku drža¬ 
vu. Ah on uopće nije mislio na to da Židovima 
skine jaram podložnosti. 

Krist je kao Božji sin imao pred očima čitav 
svemir. On je i predobro znao za sveti čas svoga 
povratka. On je bio odviše velik i odviše nepri¬ 
stran a da ibi mu bilo potrebno da bude politički 
osloboditelj ih socijalni obnovitelj. 

* 

Krist se odrekao moći koja mu je od prirode pri¬ 
padala. On je uzeo »hk sluge« da svakome od nas 
postane »put« kojim moramo ići. 

Još danas čitamo u katekizmu: 

Kao građani države moramo: 

1. zakone i odredbe države održavati, 

2. državnu vlast poštovati, 

3. prema svojim snagama surađivati na op¬ 
ćem dobru. 


Mi kao kršćani nismo nikakvi bezbojni kozmopo¬ 
liti, nikakvi svjetski putnici koji se svagdje osje¬ 
ćaju kod kuće, a nigdje obvezani dužnostima. 

S druge strane ne moramo zato ni izdaleka upasti 
u protivni esktrem kao nacionalisti ili šovinisti. 

* 


Kršćanin, nije prikovan na određeni oblik države 
Da li je monarhija ili republika, da li car ili 
predsjednik, ništa ne smeta zapovijedi da je kr- 
šćanin obvezan na poslušnost državi — pretpo¬ 
stavivši dakako da ta država poštuje Božja prava 
i time također ljudsko dostojanstvo. 


Kad vidimo bijedu masovnog proletarijata, reci¬ 
mo, u Južnoj Americi, mislimo li onda. o tome 
koliko smo zaštite, koliko kulture, koliko civili¬ 
zacije od malena primili kao samo po sebi razum¬ 
ljivo? A to dugujemo zajednici u kojoj živimo. 
I ta dobra moramo dalje predati. 

* 


Sveti nam Toma Akvinski kaže da je domovina 
najviša vrijednost iza vjere. 

Mi smo kao društvena bića rođeni u jednu poro¬ 
dicu, u jedan narod, u jednu državu. I imamo 
također kao građani države veliku odgovornost. 


Možemo li pošteno kazati: Mi ljubimo svoju do¬ 
movinu? 


— Prepuštamo li njezinu sudbinu nekolicini 
političara — ili molimo li također za nju? 

Mislimo li uopće na to da svojom molit¬ 
vom Duhu Sveto-m p-ođupremo važne do¬ 
gađaje politike, odluke velikih državnika? 


Ne traži se od nas samo poslušnost nego i to da 
podupiremo državnu vlast i da joj pomažemo 
nositi tešku odgovornost. 


Masovna sredstva našega vremena, televizija, no¬ 
vinske vijesti i ilustrirani listovi, pokazuju nam 
osobito jako prednosti i pogreške ljudi koji kao 
predstavnici svojih naroda stoje na osvijetljenoj 
pozornici javnoga života. 

— Trebali bismo moliti za političare koji nisu 
socijalni rutineri, nego socijalni, geniji sa 
svetim duhom Karitasa. 

* 

Gospodine Isuse Kriste, 

možda je tebi bilo teško potvrditi prava rimske 
posade a time također poreznu dužnost za. Tvoje 
zemljake. Ali nitko se ne može na Tebe pozivati 
kao na socijalnog revolucionara. Ti nisi na nacio¬ 
nalnoj razini unosio nikakvu pobunu u narod. 

Ali uvijek ponovno 'doživljavamo da jedan dikta¬ 
tor — državnik koji se nepravedno i krvlju uzdi¬ 
gao — uzima ulogu cara. Ako on hoće da uništi 

Tvoj sveti nalog, izgradnju Božjega kraljevstva, 
onda mu moramo dobaciti sveto »ne«. 

Najpakosniji progonitelji često su otpali kršćani. 
Robespierre je nekoć bio u svećeničkom sjemeni¬ 
štu kao Staljin. Hitler je bio kršteni katolik. 

Milijune su oni sa sobom povukli u otpad od 
vjere. U časovima kada takvi izdajice vrše svoju 
vlast daj nam Ti odvažnosti da više slušamo Boga 
nego ljude. 

* 

Obi jest skorojevića već je mnogo crno pogljavlje 
ucrtala u svjetsku povijest. Zato ne može biti sli¬ 
jepe pokornosti. Ako državna vlast silom nastupa 
protiv Crkve, moramo se ravnati prema onom 
dodatku: 

»Dajte Bogu što je Božje!« 

* 

Bog je veći i moćniji od svakoga šefa vlade, s 
krunom ili bez nje. Stoga ne smijemo dopustiti 
da nas država degradira na besvjesne potvrđi¬ 
vaše ili ponizi do ubojica. Ne možemo se u slije¬ 
poj vjernosti pokoriti žahtjevu diktatora koji za¬ 
povijeda nepravedni navalni rat. 

* 

Ivao kršćani imamo dvije domovine. Nebo je naša 
posljednja i prava domovina. 

Sjetimo li se na to kad god molimo: »Oče 
naš, koji jesi na nebesima...«? 


Zato kao kršćani imamo svetu dužnost da uskra¬ 
timo poslušnost kad pretpostavljeni izdaju nared¬ 
be koje predstavljaju napadaj na Božja prava. 
Dapače, imamo pravo otpora do krvi. Tad moramo 
zauzeti jasne položaje, bez kompromisa, bez ku¬ 
ka vštine. 

* 

Za katolika kršćanina biskup je mjerodavni au¬ 
toritet kad kao otac biskupije zauzima stav prema 
pitanjima odgoja i bračnim problemima. On je 
mjerodavan u svojoj odgovornosti po službi koju 
mu je Krist predao — a ne možda »javno mišlje¬ 
nje« koje se sugestivno utvrđuje testovima ili 
stav sindikalnih funkcionera. 

* 

— Mi se molimo ža odvažnost da možemo od¬ 
lučivati po vlastitoj savjesti. 

— Mislimo na mnoge koji su spoznali Kri¬ 
stovu riječ i postali mučenici. 

— Zazivamo ih, one ljude — Tomu Morea, 
patra Delpa — koji su nam ovo mjesto u 
Bibliji plamenim svijetlim slovima zacr¬ 
tali na pozadinu naše svakidašnjice. 

• 

Gospodine Isuse Kriste, 

još ima vremena da se u Tvoje ime probudi savjest 
našega naroda i svijeta. 

Daj da mi kršćani osjetimo svoju odgovornost. 

Jer Jte, missa est i" nije poslanstvo u nebeskoplavi 
svijet, nego je Jte, missa est!" poslanstvo i u parla¬ 
mente, u obiteljske odbore, u radničke savjete, u sin¬ 
dikate. 

Daj nam pionirski duh da ne samo u crkvenom 
prostoru nego i u javnom životu snažno radimo za naše 
bližnje. 

Daj da mi kršćani svagdje ondje postanemo sveti 
ustanici gdje se po Tvojim pravima gazi nogama, gdje 
se sloboda prodaje, gdje se ljudsko dostojanstvo sra¬ 
moti i istina izdaje. 

Daj da u svim svojim odlukama razumijemo što je 
carevo a što Božje. 


RELIGIOZNA BILANCA 


Matei 25. 14-30 

14 Dia, to je kao kod čovjeka koji je polazio na 
put te je zato đozvao svoje sluge i povjerio im 
svoju imovinu. 

15 Jednome dade pet talenata, drugome dva, tre¬ 
ćemu jedan — sv-akome prema njegovoj sposobno¬ 
sti; potom otputuje. 

16 Onaj koji je primio pet talenata pođe odmah 
da radi s njima, i zaradi drugih pet. 

17 Isto je tako i onaj koji je dobio dva zaradio 
druga dva. 

18 Ali onaj koji je dobio jedan pođe,, iskopa jamu 
u zemlji i sakrije novac svoga gospodara. 

19 Poslije duga vremena vrati se gospodar onih 
slugu i zatraži račun od njih. 

20 Tada pristupi onaj koji je primio pet talenata 
i donese drugih pet talenata govoreći: »Gospodaru! 
Pet si mi talenata predao; evo pet sam drugih 
zaradio.« 

4 Razmišljanja na asfalt« 

21 Reče mu nato njegov gospodar: »Dobro, slugo 
dobri i vjerni! U malome si bio vjeran, nad mno¬ 
gim ću te postaviti. Uđi u veselje svoga gospo¬ 
dara !« 

22 A pristupi i onaj koji je primio dva talenta 
i reče: »Gospodaru! Dva si mi talenta predao; evo, 
druga sam dva talenta zaradio.« 

23 Reče mu njegov gospodar: »Dobro, slugo dobri 
i vjerni! U malome si bio vjeran, nad mnogim ću 
te postaviti. Uđi u veselje svoga gospodara!« 

24 Napokon pristupi i onaj koji je primio jedan 
talenat i reče: »Gospodaru! Znao sam da si strog 
čovjek, koji žanješ gdje nisi sijao i skupljaš gdje 
nisi prosipao. 

25 Zato sam pošao u strahu i zakopao tvoj talenat 
u zemlju. Evo ti tvoje vlasništvo!« 

26 Tada mu njegov gospodar odgovori: »Slugo 
zli i lijeni: Jesi li uistinu znao da ja žanjem gdje 
nisam sijao i skupljam gdje nisam prosipao? 

27 Trebao' si dakle moj novac uložiti kod mje¬ 
njača, a ja bih na povratku dobio svoje natrag s 
kamatama. 

28 Uzmite dakle od njega talenat i dajte ga ono¬ 
me koji ima deset talenata! 

29 Jer svakome koji ima još će se dodati, i imat 
će u izobilju — a tko nema, njemu će se oduzeti 
i ono što ima. 

30 A beskorisnog slugu izbacite van u tamu; on¬ 
dje će biti plač i škrgut zubi.« 

* * # 

Malo je usporedaba Gospodinovih tako pobudljivih 
kao usporedba o talentima. Ona otvara naš pogled 


na ono odlučno-, na našu odgovorost i na zahtjev 
koji se stavlja na svakoga od nas. 

Kao sveta požarna baklja padaju riječi toga evan¬ 
đelja u naš život. 

Zato ćemo se moliti Duhu Svetomu da nas rasvi¬ 
jetli. Jer potrebno je da osjetimo da ta usporedba 
govori upravo nama i da potiče nas. 

* 

Gospodar je Bog. Sluga sam ja, ti. 

Talenti koje gospodar povjerava slugama, to je 
kapital koji nam on predaje na upravu, to su 
naravni darovi i nadnaravne milosti koje nam u 
životu podjeljuje. 

Talenat nije bio mala svota: nešto preko tisuću 
dolara po današnjoj vrijednosti. 

Ah Bog je čovjeku predao mnogo više: ništa ma¬ 
nje nego sav svijet, svojim nalogom: »Pokorite 
zemlju!« Svaki -pojedini je pozvan da taj nalog s 
drugima izvrši. Parola »bez mene!« ne vrijedi 
pred Gospodinom Bogom. 

* 

Jednoga će dana Gospodin tražiti račun o tome 
kako smo povjerene darove upotrijebili, kako smo 
snosili odgovornost za bližnje. 

— U ovom času želim se pred Gospodinom 
Bogom pitati da li sam i kako sam do sada 
iskoristio svoje talente — da li sam ih za¬ 
nemario ih čak upropastio. 

Veliki menedžeri sportskih i drugih priredaba, 
reklame i publiciteta — »promicanja umjetnika«, 
kako to stručnjaci danas zovu — umiju iz zvijezda 
i drugih idola izvući najviše što se može, kako 
bi novac curio. 


Ali mi ne bismo smjeli misliti na financijske mo¬ 
tive. 

Roditelji i odgojitelji imaju svetu dužnost da u 
djeci bude osobite sklonosti i sposobnosti koje bez 
reklame imaju vrijednost pred vječnošću. 

* 

Svaki sportaš čelici svoje tijelo kao neko oruđe i 
ispituje kakve uspjehe može njime postići. 

— Bog mi nije moju tjelesnu konstrukciju 
dao samo za, ples i zabave, nego sigurno i 
zato da zađem u kuću siromašne obitelji ili 
da se- kao milosrdni Samaritanac zauzmem 
za unesrećenika. 

— Bog mi je dao moje ruke ne samo za boks 
i tenis, nego i zato da bolesniku pružim 
ruku pomoćnicu ili da pomilujem siro¬ 
mašno stvorenje. 

— Bog mi je dao zdravlje ne zbog čiste život¬ 
ne snage, nego da ga stavim u službu Bogu. 

* 

On će me pitati 

— nisam li se mogao obuzdavati u jelu i pilu, 

•— da li sam dopustio da moje tijelo razma¬ 
ženim životom postane mlitavo i umorno 
i time nekoliko godina svoga života oteo 
radu i apostolatu. 

Ali će me također pitati 

— da li sam razumnim odmorom i počinkom 
održao svoje zdravlje, jer i ono je dar 
Božji. 

Pa, i onda ako smo disciplinom u tjelesnim stva¬ 
rima samo »u malome vjerni«, ipak o tome za¬ 
visi i duševna elastičnost, osobna radost koja 
zrači na druge. 

* 


Ali jednom će me Gospodin Bog i o tome pitati 
da Ii sam svoje duševne sposobnosti ispravno 
upotrijebio. 

Od svakoga će Bog zahtijevati drugo. 

Od visokoškolskog profesora očekuje osim struč¬ 
nog znanja apostolski uzor na visokom položaju. 
Građevinski radnik mora naprotiv s poštenim 
uvjerenjem stajati u krugu svojih drugova i ne 
smije dopustiti da se Božje zapovijedi pogrdnim 
primjedbama povlače u blato. 

* 

Nama kršćanima dana je s vjerom veća mudrost 
i dublja spoznaja o temeljnim stvarima života ne¬ 
go što ih može imati ateist sa deset počasnih 
doktorata. 

— Moram razmisliti da li sam mislio na in¬ 
tenzivno vjersko školovanje, s istom sprem¬ 
nošću kakva odgovara mojoj gladi za obra¬ 
zovanjem na drugim područjima. 

— Isto tako je potrebno solidno daljnje obra¬ 
zovanje u zvanju za djelatnost u apostolatu. 

— Moram se pitati da li svoju nadarenost 
posvećujem samo jednom površnom zani¬ 
manju, jer volim debelu platnu kesicu — 
i nisam li imao odvažnosti da promijenim 
zvanje ako bi druga djelatnost bila plodni¬ 
ja za druge i za mene. 

— Neće li Bog tražiti više od onoga koji s 
40-satnim radnim tjednom ide za čistom 
zaradom nego od drugoga koji je izabrao 
socijalno zvanje te u to ulaže svoje poslje¬ 
dnje snage u prekobrojnim satovima i 
noćnim smjenama? 

— Jesam li jčdhom kođ pravog ispita savjesti 
razmislio kojoj kategoriji zvanja pripadam 
i kakve zaključke moram povući? 

1 morat ću Gospodinu Bogu odgovarati kako sam 
Svoje slobodno vrijeme upotrebljavao. Pored slo¬ 
bode je ono moj najdragocjeniji zemaljski posjed. 
— Jesam li ga utrošio u čitanje bezvrijednih 
knjiga, ilustriranih listova kojih su izvje¬ 
štaji 'krcati seksom i skandalom? 

— Jesam li ga potratio jer se ne mogu otrg¬ 
nuti od televizora? 

— Jesam li ga propiskao u bezbojnom, nepri¬ 
stojnom društvu? 

— Jesam li ga upotrijebio samo zato da izbi¬ 
jeni mnogo novaca? 

* 

Produbljujem li svoje znanje i svoje spoznaje na 
nekom određenom području čime mogu drugima 
pomoći ili pružiti radost? 

Jesam li zauzeo stav kad su kršćanska načela bila 
u javnosti napadnuta ili prezrena? Jesam li onda 
bio previše lijen, previše strašljiv ili previše ne¬ 
odlučan da napišem pismo, da telefoniram ili da 
se javim za riječ? 

Možda je sudjelovanje u večernjem tečaju narod¬ 
nog sveučilišta važno za proširenje jezičnih zna¬ 
nja da ih upotrijebim u radu u kraljevstvu Božjem, 
npr. kod brige za strane radnike. Moderni je kr¬ 
šćanin — da okrenemo jednu poslovicu — toliko 
puta kršćanin koliko jezika znade. To nije povla¬ 
stica za diplomate i stjuardese, ili špijune! Jesam 
li iskoristio svoju darovitost na tome području? 
Upravo umne sposobnosti ne smijemo skrivati. 
Jer onda ćemo na Posljednjem sudu stajati posram¬ 


ljeni i morat ćemo Bogu Vratiti njegovo »vlasni¬ 
štvo« a da nije donijelo ni najmanje koristi. 

* 

U Evanđelju stoji riječ: »Poslije duga vremena 
vrati se gospodar.« Nije li to za nas izlika što se 
tako sigurno osjećamo? Ali što znači »dugo vre¬ 
mena«, kad se radi o našoj vječnosti? 

Krist je ljudima predao odgovornost za Crkvu i 
svijet. Ali mi moramo kao dobri sluge odmah ra¬ 
diti i svaki dar upotrijebiti. 

* 

Gotovo bismo mogli biti prestrašeni krutošću. Ne 
kaže li jedan sluga u samoj usporedbi da je gospo¬ 
dar strog čovjek. Od straha pred njim sakrio je 
svoj talenat. 

Pa ipak je tako da Krist nije samo strogi gospo¬ 
dar, on je i dobrostivi, strpljivi i milosrdni Otku¬ 
pitelj. 

— On hoće samo naše cijelo povjerenje, našu 
zahvalnost. 

■— On hoće da se mi na nešto odvažujemo ako 
to uvijek i ne možemo izvršiti. 

— On hoće da mi na njegovoj pomoći gradi¬ 
mo ulažući sve svoje talente. 

Za to sveto pouzdanje u Boga trebali bismo se 
moliti. 

* 

A kao najveći dar dao nam je Bog milost; jer 
milost je ono najviše. 

»Najmanja milost vrijedi više nego čitav svemir«, 
kaže Toma Akvinski. 

Katolik mora sebi reći: 

— Među milijunima pogana izabrao me je 
Bog i svojom me milošću pozvao na kr¬ 
štenje. Zato na meni leži veća odgovor¬ 
nost nego na jednom nekrštenome. 

Jesam li o tome razmišljao? 

— Ja sam krizman. To jest, ja sam u tom 
sakramentu primio viteški udarac za kra¬ 
ljevstvo Božje. U vrijeme kad se ljudi 
samo sažalno podsmjehuju pripadnosti Cr¬ 
kvi traži se muževne odvažnosti prizna¬ 
vati vjeru. 

Ne šutim li katkad kukavički kad se ljudi 
rugaju vjeri ili napadaju na nju? 

- Mnogo sam puta u sakramentu pokore s 
oproštenjem svojih grijeha primio i milost 
unutrašnje promjene. 

Gospodin Bog će me jednom pitati da li 
sam svoju veliku zahvalnost prema njemu 
povezao također s čestitom voljom da se 
obratim. 

■ Tisuću puta sam u svetoj pričesti primio 
Krista u svoje srce. 

Nisam li pri tom vrlo često bio ravnodu¬ 
šan ili rastresen? 

— Kao kršćanin posjedujem u Svetom Pismu 
najvredniju knjigu na svijetu. 

Imam li — kao mnogi znameniti ljudi — 
Bibliju uvijek na dohvat ruke na noćnom 
ormariću? 

Koliko puta čitam iz nje? 

Jesam li dnevno čitanje Svetoga Pisma 
učinio svojom navikom? 


Žnam da se ne mogu ukloniti krivnji ako se povu¬ 
čem iz svijeta i pustim da ide kako hoće ono što 
navodno ne mogu promijeniti. Crkva nije »čeka¬ 
onica za vječnost«, gdje možemo mimo čekati 
svoju smrt. 

Bit ću kriv ako sve svoje snage i sposobnosti koje 
sam primio ne uložim u to, na mjestu na kojem 
stojim, da svagdje — u obitelji, u zvanju, u jav¬ 
nosti — radim kao budan i mudar sluga Božji. 
Bez milosti ne može čovjek ništa učiniti. Ali bez 
njegova rada i njegova napora ostaje milost ne- 
iskorištenja kao zakopani talenat. 

Polažem li sebi svaki dan račun o tome? 

— Ako mi je Bog dao dobre roditelje, savje¬ 
sne odgojitelje i svećenike, pravog prija¬ 
telja: jesam li taj dar iskoristio ih prosuo? 

— Čitam li kršćanski zadahnute novine ili 
puštam da me poplavljuje pljusak riječi 
kakvog neutralnog dnevnika? 

— Tražim li na svjetskoj karti gdje se odi¬ 
gravaju dnevni događaji, da se za sve te 
potrebe pomolim pred Bogom? 

— Robujem li masovnim sredstvima i zaba¬ 
vama, ili imam odvažnosti prema samom 
sebi, za svrsishodno razvijanje svoje oso¬ 
bne nadarenosti? 

* 

Gospodine Isuse Kriste, 

ispit savjesti koji se obavlja pred Tvojim licem uvi¬ 
jek ie nešto što bi nekoga moglo učiniti malodušnim. 
Osobito onda kad se polaže račun ne samo o svojoj 
nedjelji nego i o svome radnom danu, ne samo o neko¬ 
liko vjerskih zahtjeva nego o tijelu, duhu i duši s njiho¬ 
vim sposobnostima. 

Po Ipak .. ne bih kod Tvojih strogih rijeci trebao ŽQ- 
boraviti što si rekao svome dobrome slugi, onome koji se 
usprkos mnogim nedostacima trudio i uvijek iznova za¬ 
počinjao: „Uđi u veselje svoga gospodara!" 

Istjeraj zato iz mene svaki srah. Daj mi pouzdanje 
i sveti zanos da s Tvojom snagom upotrijebim svoje na¬ 
ravne darove i svoje nadnaravne milosti na Tvo/u čast 
Pomozi mi da kod Tvoga povratka mogu pred To¬ 
bom opstati. 


SUDNJI DAN 


Matej 25, 31 - 46 

31 Kada dođe Sin Čovječji u svojoj slavi i svi 
anđeli s njime, sjest će na prijestolje svoje slave. 

32 I svi će se narodi sabrati pred njim, a on će 
ih odvojiti jedne od drugih, kao što pastir odvaja 
ovce od jaraca. 

33 I postavit će ovce sebi s desne, a jarce sebi s 
lijeve. 

34 Tada će kralj kazati onima s desne strane: 
»Dođite, blagoslovljeni Oca mojega! Primite u 
baštinu kraljevstvo koje vam je pripravljeno od 
postanka svijeta! 

35 Bio sam gladan, i vi me nahraniste; bio sam 
žedan, i vi me napojiste; bio sam stranac, i vi 
me u kuću primiste; 

36 bio sam gol, i vi me obukoste; bio sam bole¬ 
stan, i vi me pohodiste; u tamnici sam bio, i vi 
đođoste k meni.« 

37 Tada će mu pravednici odvratiti govoreći: 
»Gospodine, kad te vidjesmo gladna i nahranismo 

te, ili žedna i napojismo te? 

38 Kada te vidjesmo kao stranca i u kuću te pri- 
mismo, ili gola i obukosmo te? 

o9 Kada te vidjesmo bolesna ili u tamnici i đo- 
đosmo k tebi?« 

40 A kralj će im odgovoriti: »Zaista, kažem vam: 
što god učiniste jednome od ove moje najmanje 
braće, meni učiniste.« 

41 Tada će kazati i onima s lijeve strane: »Odla¬ 
zite od mene, prokleti, u oganj vječni, koji je 
pripravljen đavlu i njegovim anđelima! 

42 Bio sam gladan, i vi mi ne dadoste jela; bio 
sam žedan, i vi mi ne dadoste pića; 

43 bio sam stranac, i vi me ne primiste u kuću; 
gol, i vi me ne obukoste; bolestan i u tamnici, i vi 
me ne pohođiste.« 

44 Tada će i oni odvratiti govoreći: »Gospodine, 
kada te vidjesmo gladna ili žedna, stranca ili gola, 
bolesna ili u tamnici, i ne poslužismo te?« 

45 A on će im odgovoriti: »Zaista, kažem vam: 
što god ne učiniste jednome od ovih najmanjih, niti 
meni ne učiniste.« 

46 I ovi će otići u vječu muku, a pravednici u 
vječni život. 

* * * 

Čovjeka hvata kao neka sveta strava kad čita ovo 
mjesto. 

Čovjek se duboko zaprepašćuje kad pomišlja kako 
površno većina ljudi danas živi 

— ne samo pogani već i kršćani, 

oni katolici koji se zadovoljavaju kasnim 
misama i s nekoliko pobožnih molitava, 
jer su Boga potisnuli na rub, 
jer — kao pogani — trče za idolima. 


Ovdje stoji zapisano, i nijedno jota ne može se 
na tome izmijeniti: 

Kod toga posljednjega suda bit će sakupljeni svi 
ljudi ovoga svijeta. Pred njima će stajati kao 
svjedoci anđeli nebeski. I past će posljednje od¬ 
luke. Krist će neopozivo odvojiti dobre od zlih. 
— Molit ću da me ovo mjesto iz Svetoga Pi¬ 
sma, ovaj pogled na vječnu budućnost za 
mene i za čitav svijet, u najdubljoj nutrini 
potrese i prodrma. 

* 

Čitajmo još jednom redak 32: 

»I svi će se narodi sabrati pred njim, a on će 
ih odvojiti jedne od drugih, kao što pastir 
odvaja ovce od jaraca.« 

* 

Narodi svih kontinenata upravit će pogled na 
Krista: 

-—- iz USA i iz SSSR-a, 

— iz Japana i iz Njemačke, 

— pogani i kršćani, 

- — crnci i bijelci, 

— čitavo čovječanstvo. 

To će biti sveta vrhunska konferencija svjet¬ 
ske povijesti: na njoj će se naći Neandertalci i 
posljednji čovjek atomske bombe, Pigmejci iz ju¬ 
žnoafričkih šuma i najsamotniji drvosječe iz si¬ 
birske tundre. 

* 

Pokušavam u mislima predstaviti sebi tu veliku 
smotru: 

— u njoj kraljeve i državnike, 

Cezara, Karla Velikoga, Napoleona, 

— ali i učenjake i umjetnike, 

Platona, Leonarda da Vinci. 

Prividne veličine među njima bit će malene pred 
sucem svjetova Kristom. 

Sve što je na svijetu bilo za njih odlučno — jačina 
glasa, ordeni i počasti, bankovni računi — nema 
više nikakve vrijednosti. 

* 

Veleizdajnici Božji dolaze ovdje na sud, dezerteri 
na fronti kršćanstva. 

Jer Posljednji sud nije arena malograđana. 

On je pobjednička pozornica junaka. 

* 

Mi taj veliki zaključni čas čovječanstva vidimo 
već pred sobom na blagdan Krista Kralja. 

Onaj silni dan donijet će svetu proslavu Isusa' 
Krista, koju ćemo svi jednom doživjeti, u kojoj 
ćemo svi imati udjela, ako se potpuno predamo 
njemu, Kralju neba i zemlje. 

* 

Ali ipak se prestravi ju jemo kad čitamo redak 41. 
i gledamo bezdan đavolji usred tih silnih događaja: 
»Tada će kazati i onima s lijeve strane: Odla¬ 
zite od mene, prokleti, u oganj vječni, koji 
je pripravljen đavlu i njegovim anđelima!« 
Nedvosmisleno je Krist potvrdio postojanje neba 
i pakla. On to čini u .slikovitom govoru, ali na sa¬ 
moj se činjenici ne može ništa mudrovati. 

Zato bismo morali te riječi urezati u svoje srce. 

* 

Gospodine Isuse Kriste, 

duboka me strava obuzima kad mislim na to da ću 
i ja jednom stajati pred Tobom, vječnim sucem, 


Pitam se u tom velikom strahu pred Tvojim su¬ 
dom, što sam propustio, što sada još mogu učiniti 
da ne pripadnem među vječne prokletnike. 

Dosad sam Te i premalo prepoznavao U Tvojoj 
najmanjoj braći. I zato mi u nutrini kopka kad 
čujem što govoriš prokletnicima: 

»Bio sam gladan, i vi mi ne dadoste jela; 
bio sam žedan, i vi mi ne dadoste pića,; 
bio sam stranac, i vi me ne primiste u kuću; 
gol, i vi me ne obukoste; 

bolestan i u tamnici, i vi me ne pohodiste.« 
Pokazat ćeš nam ljude koje smo sreli u životu i 
učinit ćeš da vidimo što smo učinili najneugleđ- 
nijima i najsiromašnijima. 

* 

Oprosti mi ako danas možda prvi put jasno spo- 
zajem ono što mi je već davno moralo biti poznato: 
da se Ti sam poistovjećuješ s onima za koje treba 
da se brinemo — s bolesnicima, sa zatvorenicima, 
s gladnima. 

Smijem li se usuditi i izreći: 

Ti si oronuo penzioner u tramvaju. 

Ti si strani radnik koji stoji kraj tekuće vrpce. 
Ti si skromni namještenik kojega snobovi preziru. 
Ti si socijalno siroče koje ne nalazi hranitelja. 
Ti si odrpani prosjak u favelama Rio de Janeira. 
Ti si siromašno,- rahitično dijete u Koreji. 

Da, to si ti. Ti si sam sebe izjednačio s njima. Pa 
ako želim služiti Tebi, moram služiti bratu koji 
trpi. 

* 

Pred ovom nepristranošću doživjet ćemo- neuspjeh 
svih životnih nazora, 

§3 


Tu će se prestrašiti svi oni za koje si ti Božji sin 
bio samo običan plemenit čovjek. Nesreća je po 
njih bila što su pod tom pretpostavkom sankcio¬ 
nirali svoje poroke. 

Bit će kr-aj filozofskoj obijesti: »Bog je mrtav!« kad 
Ti kao Svemogući na svetom prijestolju budeš 
sudio njihov život. 

Zatim će biti analfabeta koji su sveci, a bit će 
profesora koji su imali knjižnicu od pet tisuća sve¬ 
zaka i uz to postali samo nihilisti i intelektualne 
beštije. 

Pred Tobom će, Gospodine Isuse Kriste, vrijediti 
tjelesna i duhovna djela milosrđa. Ona će biti 
ispunjenje glavne zapovijedi: »Ljubi bližnjega 
svoga kao samoga sebe!« 

* 

Ovo mjesto u Svetom Pismu o Sudnjem danu kida 
ujedno horizont našeg osobnog života. Ono nam 
otvara slobodni vidik na naš najviši, neprolazni 
cilj — na našu zajednicu. 

Katolički živjeti znači misliti na do svijet. 
Katolički moliti znači moliti za do svijet. 

Vijesti na radiju i u novinama ne možemo gluhih 
ušiju pustiti da kraj nas isamo kliznu. Mi smo 
suodgovorni za zbivanja našega vremena. Ne radi 
se samo o akcijama pomod žrtvama poplava, po¬ 
tresa i drugih katastrofa. Mi ne možemo samo za 
sebe uhvatiti sjedište u nebu. Bar svojom molitvom 
moramo pomagati bližnjemu. 

* 

Kad je Krist živio, nije još nitko u Palestini znao 
o svim onima kontinentima do kojih danas u ne¬ 
koliko sata dolijeću mlazni avioni, 


Doba televizora i svemirskih kabina smanjilo je 
udaljenosti. Danas možemo djelu kuglu zemaljsku 
duhom pregledati kao globus na pisaćem stolu. 

* 

Zato bi nam i dnevne novine morale više značiti 
nego samo pregled vijesti. One nam mogu postati 
raznobojnim i žarkim molitvenikom. Morali bismo 
navečer pod križem razmisliti neuralgične točke u 
crkvi i svijetu. Odlučne potrebe možemo uključiti 
u svoju svakidašnjicu, u svoje .strelovite molit viče, 
u svoje žrtve i odricanja koje na se preuzimamo. 

Onda neće ni molbe za pomoć misijama biti za nas 
samo privatne želje svećenika. 

U svećenidma čujemo molbu Isusa Krista, čujemo 
njegov zahtjev. To je njegov poziv, o kojemu mo¬ 
že zavisiti naše vječno blaženstvo. 

* 

S jezom mislim na to koliko sam puta već i sam 
u svom životu prešao preko zahtjeva Isusa Krista. 
Možda to nije bila uvijek zloba, ne, bila je to mla¬ 
kost i zaboravljivost. Ali nije li to već nepravda 
prema Kristu? 

* 

I razmišljam o tome kako milijuni ljudi — na ža¬ 
lost i mnogi od onih koji često idu u crkvu — u 
svom egoizmu i materijalizmu ne vide te uvjere 
za svoj vječni spas. 

* 

I onda ne smijem jednostavno prekinuti kad svr¬ 
šim svoj osamsatni dan u poduzeću i još se samo 
povud u privatni život. Moram onda sasvim dru- 


64 


5 Razmišljanja na asfaltu 

gim očima glodati zadaće u zu-pi, u društvima i 
grupama kojima pripadam. 

* 

Pri tom mi dolazi do svijesti još jedna druga stvar: 
nije dovoljno da samo ja prepoznajem i služim 
Isusa Krista u siromašnima i napuštenima. Moram 
sada i druge uvijek ponovno upozoravati na to 
mjesto u Svetom Pismu, jer njihova čitava vječnost 
ovisi o tome. Inače oni mogu biti vječno osuđeni. 

* 

Razmišljam što mogu učiniti da svoje znance, ko¬ 
jih površnost tako često doživljavam, upozorim na 
tu. veliku odgovornost. Moram ih podsjetiti na opa¬ 
snost, moram ih prodrmati. Možda ah uopće moram 
naj/prije navesti na to da pročitaju ovo mjesto iz 
Svetoga Pisma. 

Ali budući da Evanđelje nije prijeteća vijest nego 
vesela vijest, rado ću još jednom tiho promotriti 
retke 34—36: 

»Tada će kralj kazati onima s desne strane: 
Dođite blagoslovljeni Oca mojega! Primite u 
baštinu kraljevstvo koj'e vam je pripravljeno 
ođ postanka svijeta! 

Bio sam gladan, i vi me nahraniste; 
bio sam žedan, i vi me napojiste; 
bio sam stranac, i vi me u kuću primiste; 
bio sam gol, i vi me obukoste; 
bio sam bolestan, i vi me pohođiste; 
u tamnici sam bio, i vi dođoste meni.-« 

* 

Gospodine Isuse Kriste, 

Ti mi nisi postavio samo zahtjeve. Ti si mi u isti 
čas dao divno obećanje neba - onoga neba koje je 
Bog pripremio onima koji ga ljube. 


Već su milijuni godina otkako Ti misliš na mene. 

Pa ipak sam ja Tebe do sada i odviše malo 
služio. Od sada ću rado nekoliko slobodnih sati na mje¬ 
sec Tebi staviti na raspolaganje za kraljevske zadatke 
prema bližnjemu, prema Tvojoj braći. 

Da, Gospodine, daj mi odvažnosti da radim na o- 
voj zemlji kao luda u očima onih koji Te nisu spoznali. 
Onda neću pripasti među one budale koji će kod po¬ 
sljednjega suda proigrati svoju vječnost. 

USKRSNA POBJEDA 


Matej 28, 1-8 

1 Po suboti, u osvit prvoga dana sedmice, dođe 
Marija Magdalena i ona druga Marija da pogleda¬ 
ju grob 

2 Najednom nasta žestok potres, jer anđeo Gospod¬ 
nji siđe s neba, pristupi grobu i odvali kamen i 
sjede na njega. 

3 Lice njegovo bijaše kao munja, a odjeća njegova 
bijela kao snijeg. 

4 Od straha pred njim zađrhtaše stražari i posta- 
doše kao mrtvi. 

5 Tada anđeo prozbori i reče ženama: »Vi se ne 
bojte! Znam da tražite Isusa raspetoga. 

6 Nije ovdje, jer je uskrsnuo kako je rekao. Dođite 
i vidite mjesto gdje je ležao! 

7 Potecite brzo i javite njegovim učenicima: Uskr¬ 
snuo je od mrtvih, i sada pred vama ide u Galileju. 
Ondje ćete ga vidjeti. Eto, rekoh vam.-« 

8 One odoše brzo od groba i potrčaše sa strahom i 
velikom radošću da jave njegovim učenicima, 


Kako je strašno bilo mnogim vođama omladine u 
nacističko vrijeme kad je njihov dobri kapelan bio 
uhapšen i kasnije poginuo u koncentracionom lo¬ 
goru. Onda ih je zahvaćalo takvo raspoloženje Ve¬ 
likog petka. 

Ali to je samo slaba poredba; jer o kapelanu ne 
ovisi otkupljenje svijeta — ali je ovisilo o Isusu 
Kristu, u kojemu su njegovi učenici štovali svoga 
Mesiju, a onda su doživjeli najveću katastrofu u 
povijesti čovječanstva, da je bio raspet i pokopan. 
Ako se ne možemo uživjeti u strahovitu tragiku 
Muke — kako su potišteni i beznadni stajali pri¬ 
stalice Isusovi, jer se 'takoreći sve u njima slomilo 
— onda nećemo nikada potpuno shvatiti uskrsni 
blagdan. 

* 

Matej nam javlja: 

»Po suboti, u osvit prvoga dana sedmice, dođe 
Marija Magdalena i ona druga Marija da po¬ 
gledaju grob.« 

To si moramo predstaviti: grob je bio čuvan; jer 
Isus je bio senzacija posljednjih dana. Farizeji su 
se bojali da bi učenici mogli doći, uzeti tijelo iz 
groba i proglasiti da je Isus uskrsnuo. 

Ali ti ljudi nisu uopće mislili na to. Većina ih se 
kojekuda skrivala. 

* 

Žene su pošle u vrt Josipa iz Arimateje — usprkos 
vojnicima. Za njih je »veleizdajnik« protiv kojega 
su narodne mase urlale »Raspni ga!« bio vrijedan 
da svoj život izlože opasnosti. 

To zaista nije bila nikakva idilična jutarnja šetnja, 
nego sveta smionost. 

Mnogi stari neženje cijene ženu — pa i u dušobri- 
žničkom radu — samo kao drugorazredno biće. — 
Takav sud nije samo ograničen. On je i neprave¬ 
dan. Evanđelje govori drugim jezikom. 

Može se ženama predbacivati da često rade spon¬ 
tano ili previše subjektivno. 

— U uskrsno jutro su žene bile one koje su 
odmab stujpiie u akciju — još prije nego 
muškarci. 

— A koliko je hrabrosti trebalo već na Veliki 
petak uvečer zato da nepovjerljivo gleda¬ 
ne, špijunirane i ismijavane izvrše veliku 
dužnost ljubavi prema mrtvacu koji je 
poslije imao biti Uskrsnuli. 

* 

Gospodine Bože, 

podaj našim obiteljima, našem narodu žene ovoga 
duha, koje će hrabro provoditi svoje zadaće. 

I podaj muževima skrušenost da se dadu posramiti 
revnošću tih žena. 

* 

Puni zahvalnosti nećemo zaboraviti da je bilo žena 
koje su u vremenima nevolje obnovile lice Crkve, 
kao sveta Katarina Sijenska i velika Terezija Avil- 
ska, svojom djelotvornom, jakom vjerom. 

* 

U velikim i oporim crtama čitamo što se u uskr¬ 
sno jutro dogodilo: 

»Najednom nasta žestok potres, jer anđeo 
Gospodnji siđe s neba, pristupi grobu i odvali 
kamen i sjede na njega. 

Lice njegovo bijaše kao munja, a odjeća nje¬ 
gova bijela kao snijeg. 

Od straha pred njim zadrhtaše stražari i po- 
stađoše kao mrtvi.« 


Tamno se tlo vrtnih gredica, i tihi vrtovi potresoše 
kad je taj Božji glasnik došao. Njegov sjaj bijaše 
jasniji nego svjetlo jutarnjega sata, kad je pun 
svete uzvišenosti odgurnuo golemi kamen koji je 
zatvarao grobnicu. 

Shvaćamo da su vojnici ipred njim zadrhtali — bez 
ikakve snage da mu zabrane njegov čin. »Postadoše 
kao mrtvi.« Ali anđeo se okrene ženama: 

»Vi se ne bojte!« 

* 

Ima anđela. Sveto Pismo to sasvim jasno svjedoči. 
Anđeli nisu nikakva pobožna legenda, nego stvar¬ 
nost. Oni su objavih rođenje Kristovo, i oni su 
objavih njegovo uskrsnuće. 

* 

Dok naoružani muškarci leže ukočeni, anđeo tješi 
Mariju Magdalenu i onu drugu Mariju: 

»Znam da tražite Isusa raspetoga. 

Nije ovdje, jer je uskrsnuo kako je rekao. 
Dođite i vidite mjesto gdje je ležao!« 

* 

Anđeo je moćan duh. Kako su ti sveti poslanici 
Božji na shkama uljepšani i iskićeni. Naši bucma¬ 
sti barokni dječačići mogu biti umjetnički zanim¬ 
ljivi i vrijedni, ah oni su teološki nemogući. 

Ne želimo biti nikakvi borci protiv kipova. Ah 
s jednom anđeoskom teologijom o nježnim malo- 
krvnim bićima sa šarenim krilcima ne možemo ni¬ 
šta početi. 

* 

Gospodine Bože, podaj nam pravi strah pred anđe¬ 
lima, ah i ljubav i čežnju za njima. 

Podaj nam poslušnost i nutarnju otvorenost za 
našega anđela čuvara, na kojega tako malo misli¬ 
mo. S kojim tako malo računamo. 

Ali mi ga svaki dan trebamo, dapače, svaki sat; 
jer đavo je budan. 

* 

Pomolimo se u ovaj čas tiho anđelu čuvaru. 

* 

Živimo u doba uskrsne pobjede. Ali kakav je 
morao biti silan učinak kad je sveti anđeo rekao da 
Krist više ne leži u grobu, nego da živi. Strah 
tisuća koji se još zbog njega žaloste mora se pro¬ 
metnuti u radost njegovim riječima: 

»Potecite brzo i javite njegovim učenicima: 
Uskrsnuo je od mrtvih, i sada pred vama ide 
u Galileju. Ondje ćete ga vidjeti.« 

Možemo razumjeti da su žene »sa strahom i veli¬ 
kom radošću« potrčale u grad. Tko se kod te revo¬ 
lucionarne uskrsne vijesti ne prestravljuje do mo¬ 
ždine, nije shvatio tu tajnu. 

* 

Svaki koji je doživio ratno zarobljeništvo zna što 
znači sloboda poslije mnogo godina iza bodljikave 
žice. 

Ali grijeh je najveće robovanje i zarobljeništvo. 
Moramo ;se suočiti s Mukom, s prevelikom pomir¬ 
benom žrtvom Isusa Krista. Moramo dane Gospo¬ 
dinove Muke provesti u pravoj molitvi. Tada ćemo 
tek razumjeti što znači da smo njegovom smrću na 
križu očuvani od vječne smrti. 

Tada ćemo tek naslutiti kakve posljedice za nas 
same ima to što je sin svemogućega Boga izašao iz 
groba da bude naš Otkupitelj. 


Vijest o njegovu uskrsnuću daje nam istom nadu 
u uskrsnuće našega vlastitoga tijela. 

* 

Zato Uskrs ne prolazi na Uskrsni ponedjeljak uve¬ 
čer. Tko je shvatio o čemu se ovdje radi, taj ne 
može više šutjeti. Taj ne može 'druge prepustiti 
njihovoj duševnoj bijedi. On ne može dopustiti da 
oni »postanu sretni na svoj način«. To bi bila kri¬ 
va i nemarna snošljivost. 

* 

Ako kuća gori pa ja znam jedini spasonosni izlaz, 
onda ga moram drugima reći — ne, moram im ga 
do viknuti! Bilo bi neodgovorno pustiti da kuća 
izgori. 

Ako smo shvatili ljudski jedva shvatljivu uskrsnu 
vijest, onda bismo morali biti upravo tako elektri- 
zirani i upravo tako prožeti svetim oduševljenjem 
kao one žene nekoć koje su doživjele veću bruku 
i veći kaos nego mi. 

Morali bismo zato moliti da i nama uspije apo¬ 
stolski zračiti u ljude oko nas. Morali bismo imati 
odvažnosti da puni radosti uzvikujemo u svijet 
objavu Isusa Krista. 

■Inače će nas još pritiskivati grobni kamen. 

No ipak treba da uz nas stoji sveti anđeo objave, 
koji nam dovikuje: 

»Vi se ne bojte!« 

Idite i objavljujte to svima. 

* 

Postoji tiha i glasna propovijed. 

Tiha propovijed — bez riječi — samo po našoj 
prisutnosti, po uskrsnom sjaju u našim očima. Na 

našim očima, našim licima — a ne na našem sve- 
■ranam odijelu — mora se vidjeti naša radost. 
Kažnjeni'đ. koji duboko vjeruju mogu i u svom pru- 
gastom logorskom odijelu — bez blagdanske odjeće 
doživjeti sveto uskrsno veselje. Oni to mogu ako 
su se pomirili s Bogom. 

* 

Kršćanin koji živi u smrtnom grijehu ne može ob¬ 
javljivati uskrsnu vijest. On objavljuje samo grob¬ 
nu tišinu. On je kao stražar koji spava. 

Uskrsni čovjek morao bi djelovati kao blistavi an¬ 
đeo. Mogu li drugi imati o nama takav utisak? 

1 sj; 

Molimo tiho za one koji još nisu obavili dobru 
uskrsnu ispovijed. 

* 

Postoji i glasna propovijed. 

Kao kršćani imamo nalog da objavljujemo evan¬ 
đelje. Svijet gladuje za njim. Ako se iza nasmije¬ 
šena lica i ne osjeća unutrašnja tragika koja se pod 
njim skriva: svakom je čovjeku potrebna vijest o 
otkupljenju. 

Hoćemo tu vijest objavljivati, ne u tihoj sobici, 
nego vani, gdje se traži hrabrosti. 

A pogani, koji ne razumiju naše riječi o Uskrsu, 
razumjet će naše napore za bližnje. 

Jer svako je dobro kršćansko djelo uskrsna pro¬ 
povijed. 

* 

Tko može stajati u struji milosti uskrsloga Spasi¬ 
telja i ne zapaliti svijet oko sebe tom radošću? 

Mi to ne možemo iz sebe. Ali s uskrsnom viješću, 
koju nam je Bog utisnuo u ruke, moralo bi biti 


drugačije, jer je moramo sutra — ne, već danas 
objavljivati. 

* 

Gospodine Isuse Kriste, 

po Tvojoj uskrsnoj pobjedi vidim sada put pred so¬ 
bom. Sretan sam ako i drugima mogu pomoći. Pokaži 
mi Ti jednu zadaću. Ja sam spreman! 

Daj mi Ti po svome Duhu hrabrost i apostolsku 
snagu. 

Ne počinjemo nekim manifestom ili nekim progra¬ 
mom nadvladavati stari, porocima nagrđeni svijet. 
Počinjemo zato što smo Tebe, Uskrsloga, susreli u 
sakramentu Tvoga Tijela i Krvi. 

Budući da smo tako svjedoci Tvoga uskrsnuća, po- 
mozi nam Ti da ostanemo propovjednici te uskrsne 
vijesti. 

BOŽANSKI USTAV 


Matej 28, 16-20 

16 Jedanaestorica pođoše u Galileju, na goru kamo 
im je zapovjedio Isus. 

17 I kad ga vidješe pokloniše mu se. A neki su još 
sumnjali. 

18 Tada pristupi Isus i reče im: »Dana mi je sva 
vlast na nebu i na zemlji. 

19 I-đite dakle i učinite mojim učenicima sve naro¬ 
de! Krstite ih u ime Oca i Sina i Duha Svetoga 

20 i učite ih da obdržaviaju sve što sam vam zapo¬ 
vjedio. I evo, ja sam s vama u sve dane — do 
svršetka svijeta.« 

* * * 

Ovo mjesto iz Svetoga Pisma izvješćuje o najvećoj 
revoluciji svih vremena na ovoj zemlji. Jer čas 
u koji je Krist apostolima rekao te riječi čas je 
rođenja našeg poslanstva u svijet. 

Svi mi ine bismo nikada bih kršteni da apostole 
nije zahvatio nemir uslijed božanske snage te 
zapovijedi. 

Zato je upravo ovo razmatranje od velikoga zna¬ 
čenja, pa ćemo se u tihoj molitvi pomoliti Duhu 
Svetom da nam otvori potpuni smisao ovoga mje¬ 
sta iz Svetoga Pisma. 

* 

Uvijek ponovno nalazimo slike po listovima: Sveti 
Otac podjeljuje mdsijski križ nekolicini mladih mi¬ 
sionara, redovnica i laičkih pomoćnika. 

Da su ti mladi ljudi čitali ove biblijske riječi ne 
čujući pri tom Kristov glas koji je raspaljivao nji¬ 
hovo srce, vjerojatno ne bi bih spremni ostaviti 
zavičaj, obitelj, domovinu i karijeru. 

A koliki su molili za te mlade ljude: majke, braća 
i sestre, poznati i nepoznati, tako da su spoznah 
svoje poslanje i poslušah Kristov poziv. 

# 

Kardinal Newman rekao je jednom riječ — i mi 
bismo je trebah kao svetu lozinku objesiti iznad 
pisaćeg stola: 

»Moralo bi vas uznemiriti, 
to što niste nemirni!« 

* 

Molit ćemo ovaj čas Gospodina Boga da nam udi¬ 
jeli taj sveti nemir. 

* 

Jedanaest apostola bilo je sakupljeno na gori. 
Jedno drugo mjesto u Svetom Pismu kaže da je uz 
njih bilo i 500 učenika. 

Između desetka tisuća Krist je njih pozvao. I 
rekao im je znamenite riječi koje vrijede do vječ¬ 
nosti : 

»Dana mi je sva vlast 
na nebu i na zemlji.« 

Uvijek ponovno obuzima ljude ushićenje zbog nji¬ 
hove moći kad prodiru dublje u svemir ih bude 
atomske snage u reaktorima. Rusija i Amerika po¬ 
tiskuju se međusobno u natjecanju za što veću moć. 

Pa ipak ostaju iznad svega istinite Kristove riječi 
da je njemu predana sva vlast na nebu i na zemlji. 

* 

Nalog da se svijet revolucionara i da se misionira 
može dati samo Krist. Kako smiješno naduto uka¬ 
zuje nam se naprotiv nastojanje »malih bo¬ 
gova« svijeta koje sićušni iver granate, dapače 
ubod komarca može »likvidirati«! Zašto smo mi 
onda još malođušni i plašljivi? 

* 

Misijiski nalog »Iđite i učinite mojim učenicima sve 
narode« božanski je zadatak. 

Apostoli su u tom času primili čitavu zemlju kao 
svoje područje rada. I s njima 500 učenika. 


Ali taj se zadatak upravlja na kršćane svih vre¬ 
mena! I na mene! 

Osjećamo li da nam Bog u ovom mjestu Svetoga 
Pisma sasvim osobno progovara? Pa ako sada i 
ne možemo napustiti obitelj i svoje zvanje, ne mo¬ 
ramo svi peći u tuđinu. Među »sve narode« 
pripada i naš zavičajni grad, naše gradsko 
vijeće, naša župa, naša stambena četvrt, naše 
radno mjesto — ali i svaka kuća u Evropi ili u 
prekomorskim zemljama gdje netko očekuje pi¬ 
smo od'nas. 


— Može to biti bolnica, gdje netko iz susjed¬ 
stva leži i ne dobiva posjeta — ili možda i 
zatvor, gdje bi mladom čovjeku mogla ko¬ 
ristiti dobra knjiga iz naše knjižnee. 

— Mogu to biti baraike stranih radnika koji bi 
se veselih jednom popodnevu uz kavu i 
filmsku predstavu ih mogućnosti da uče 
jezik. 

Mi smo suodgovorni za područje u koje nas je Bog 
postavio. 

* 

»Žetva je velika.« Potresno je kad se promisli da 
dvije tisuće godina poslije Krista živi na zemlji 
dvije i po milijarde ljudi od kojih je samo oko dva¬ 
deset posto katolika! Na jednoga katolika dolazi 
dakle četiri nekatolika, nekršćanina ili poganina. 
Ćudi li nas što ta činjenica nije dala noću spavati 
»misijskom papi« Piju XI, jer ga je odgovornost 
za nekrštene teško pritiskivala? A mi možemo 
mirno živjeti kao da nas se to ništa ne tiče? 

* 

Dvostruko bismo se morali uznemiriti kad čujemo 
da kod broja porođaja na pet milijuna katolika 
godišnje dolazi dvadeset milijuna nekatolika. 

Pa i za njih smo mi odgovorni. Ne samo za njiho¬ 
vo othranjivanje i njihovo kulturno obrazovanje, 
nego i za njihov vječni život. Oni moraju doznati 
da je Krist i za njih umro na križu. 

* 

Kad brod na moru zove SOS pa se na to oglušimo, 
dolazimo pred međunarodni sud. 

Ah ljudi neprestano zovu SOS i propadaju. 

Nalog Kristov »Iđite i učinite mojim učenicima 
sve narode« nije puki poziv, nego zapovijed! Kad 

Bog zapovijeda, ne smije nitko oklijevati, ne smije 
nitko biti malodušan. Jer Bog ne zapovijeda ništa 
nemoguće. 

I zato ćemo biti krivi pred Bogom ako naša rev¬ 
nost ne bude mogla konkurirati s revnošeu mno¬ 
gih jednostavnih pa ipak talko spremnih sektaša. 
Zašto smo bez mašte kad se radi o tom da nađemo 
nove putove da drugima pomognemo? Trebali bi¬ 
smo Gospodina Boga mnogo češće moliti za ideje 
i hrabru revnost. 

❖ 

Anketa koja je izvršena prije kratkoga vremena 
među katolicima i za nas je ispit savjesti: 

72 posto upitanih priznali su da još nikada nisu 
pokušali da nekoga oduševe za Crkvu. 

Pripadamo li i mi među takve koje Bog zove »ni¬ 
jemim pisma« jer su šutjeli ondje gdje je trebalo 
istinu glasno vikati? 

28 posto ih je pokušalo, ali samo 17 posto s uspje¬ 
hom. Jesam li ja bio među tih 17 posto? Pri tom 
možemo Gospodinu Bogu zahvaliti da je 28 posto 
katolika svladalo svoju bojažljivost i radilo prema 
nalogu Kristovu. 

Zašto ne shvaćamo to poslanje ozbiljnije? Ta ne 
dolazimo po nalogu neke firme. 

Mi dolazimo u ime Presvetoga Trojstva! U njego¬ 
vo irne smo kršteni. 

Koliko puta zahvaljujemo sasvim svjesno za tu 
milost? 

* 

Svaki od nas smije u slučaju nužde podijeliti kr¬ 
štenje. 

Znamo li uvjete i točne riječi, ako jednom bude 
akutno? 

* 


Ako već ne mogu ići u misije, 

— čitam li bar koji misijski časopis koji nam 
donosi svete vijesti s fronte? 

— Molim li svaki dan za one koji stoje na 
misijskoj fronti? 

— Ne bih li mogao za jednoga misionara pre¬ 
uzeti posebno duhovno kumstvo, kao što je 
to učinila mala sveta Terezija? 

— Da li mi je moguće da jednog misionara 
potpuno ili djelomično dadem odgojiti? 

* 

U zahvalnosti za muku Isusa Krista još ćemo jed¬ 
nom svetu zapovijed poslanja promisliti i izmoliti: 
»Dana mi je sva vlast na nebu i na zemlji. 
Idite dakle i učinite mojim učenicima sve na¬ 
rode! Krstite ih u ime Oca i Sina i Duha Sve¬ 
toga 

3 učite ih da obdržavaju sve što sam vam 
zapovjedio. 

I evo, ja sam s vama u sve dane — do svr¬ 
šetka svijeta.« 

* 

Molimo Gospođina Boga sada da nas trgne iz ma¬ 
se tradicionalnih kršćana i da nam pomogne da 
nađemo priključak na jedan apostolski krug koji 
ozbiljno shvaća propovijed na gori. 

I molit ćemo, kao što je Izaija molio Gospodina, 
da mu smijemo služiti: 

»Pošalji, pošalji me, Gospodine!« 

* 

Gospodine Isuse Kriste, 

mamo da u dvije trećine svijeta glasnije odzvanja po¬ 
klik bunta protiv Tebe nego Vjerovanje Crkve. 

6 Razmišljanja na asfalt«. 

Ali znamo i to da tisuće svećenika I katoličkih la¬ 
ika plaćaju vjernost svojoj vjeri neizrecivim patnjama. 
Mora nas do dna srca boljeti kako sotona milijune 
raspaljuje na to da Tebe, Gospodine Isuse Kriste, pro¬ 
gone u bližnjima. 

Vidimo kako se najsvetija dobra svijeta osramoćuju 
i preziru. 

Podaj nam zato hrabrosti i poniznosti da Tebi pot¬ 
puno pripadamo. Radi sebe pošalji nas da oni koji ne 
znaju doznaju o Tebi po našem ispovijedanju vjere i 
da Tvoje ime bude uzveličano. 

PROPUŠTENE PRILIKE 


Marko 10, 17-22 

17 I kad je izlazio na put, dotrči neki čovjek, padne 
pred njim na koljena i upita ga: »Učitelju dobri, 
što mi valja činiti da zadobijem život vječni?-« 

18 Isus mu odgovori: »Sto me zoveš dobrim? Nitko 
nije dobar osim jedinoga Boga. 

19 Znađeš zapovijedi: Ne ubij, ne učini preljuba, 
ne ukradi, ne posvjedoči lažno, ne prevari, poštuj 
oca svoga i mater svoju.« 

20 On mu tada reče: »Učitelju, sve sam to obdr- 
žavao od svoje mladosti.« 

21 Isus ga nato pogleda, zavoli ga i reče mu: 
»Jedno ti još nedostaje: idi, prodaj sve što imaš 
i podaj siromasima; tako ćeš imati blago na nebu! 
Onda dođi, uzmi svoj križ i pođi za mnom!« 

22 A on se smrknu na tu riječ pa ode tužan; imao 
je naime velik imutak. 

* • • 

Ovaj susret Isusa Krista s mladim čovjekom mo¬ 
ramo izvaditi iz Palestine i prenijeti u naše mo- 

đerno doba: tada će nam on zasjati u jasnim 
bojama. 

Zamislimo obojicu na Wall Streetu u New 
Yorku, među sank-barovima i burzovnim pa¬ 
lačama. 

»Bogati mladić« je mladi Amerikanac, sin 
teškog milijunaša farmera ili burzovnog ma¬ 
gnata. 

Student jednog koledža. 

Sa supermodernom uličnom krstaricom. 

Iz sjajnih prilika. 

Da je bogat, lijep čovjek iz ugledne kuće uza sve 
vanjsko blagostanje još pun ideala, moguće je još 
i u doba koncerna. 

I Krist još danas zove gdjekoje od tih mladih ljudi. 

* 

Na neki način čovjek sretno odahne kad kod tih 
mladića — koji mogu sebi sve priuštiti — osjeti 
da svoj idealizam još nisu prosuli u raskošnom 
životu. 

Tako se netko može oduševiti kad vidi kako taj 
mladi gentleman još nešto drži do vjere, dapače, 
ima još tako neokaljanu savjest da se ne mora 
bojati kristalnojasnog pitanja Isusa Krista. 

* 

Gospodine Bože, 

znam da su se mnogi veliki ljudi informativno 
bavili vjerom. 

Znam da su u nekim državama djelomice još da¬ 
nas u običaju reprezentativne službe Božje, kod 
kojih po dužnosti prisustvuje svaki koji nosi vi¬ 
soku čast. 


Aid ja poznam fasade! Za njih je vjera tradicija 
koja se poštuje, ali nije osobna spremnost na slu¬ 
žbu Tebi. 

* 

Oni se susreću s Kristom u apostolskom nunciju i 
propovjedniku kod velikih gala-vjenčanja, samo 
zato jer im laska da između ostaloga poznaju i 
taj »milieu«. 

Za njih je religija najviše jedan dodatak večeri 
života. Ali odbijaju da netko može radikalno iz 
toga učiniti svoje jedno i sve. 

* 

Mladić iz evanđelja mogao je Bogu pokazati čistu 
posjetnicu. 

— Jer je obdržavao deset zapovijedi, koje je 
danas gđjekoji degradirao na orijentalni 
zastarjeli kodeks časti. 

— Svetkovao je subotu, usprkos svih banketa 
i prijema koji s,u i u Jeruzalemu u sezoni 
bili naporni. 

— Ostao je čist usprkos svih tadašnjih parti¬ 
ja, sex-appeala i mondenog damskog dru¬ 
štva. 

Takve mlade ljude trebalo je u takvim krugovima 
tražiti povećalom. A danas je to još i više tako. 
Zato moramo moliti za mlade ljude koji se — 
usprkos svom dobrom uvjerenju — i danas na¬ 
laze u moralnoj opasnosti. 

'* 

Ali nas prestravi ju je konac susreta toga mladića s 
Kristom. On je odbio ponudu Božju. 

Taj blistavi idealist zapleo se u zamku bogatstva. 

* 

Sat poziva pojavi se nad svakim ljudskim živo¬ 
tom. Cesto je skriven u najbeznačajnijim odlukama. 
Velik i kao primjer stoji pred nama sat: 
kad je od Savla postao Pavao, 
kad je od grešne Magdalene postala pokornica, 

kad je od mladića Ivana postao apostol. 

* 

Zvjezdani sat toga mladića ugasio se — možda 
zauvijek. 

* 

U životu svakoga čovjeka ima časova koji se više 
nikada ne vraćaju. 

Ponuda Božjih koje se nikad ne ponavljaju. 

A ipak odlučuju o jednoj cijeloj vječnosti. 

* 

Gospodine Isuse Kriste, 

što bih ja bio odgovorio da si meni postavio tu 
ponudu? 

Da si od mene zatražio da raspoklanjam svoju ba¬ 
štinjenu kuću, da napustim svoj otmjeno uređen 
stan, svoju karijeru i da dosljedno idem za Tobom? 

* 

Nije li nešto najgore što se može dogoditi čovjeku, 
da preouje poziv Božji i da, na primjer, proigra 
svećeničko ili redovničko zvanje? 

Nije istina da danas ima manje zvanja za taj 
stalež. Samo su mladi ljudi u našim sekularizi- 
ranim obiteljima jače ugroženi. Oni su više nego 
ikada u napasti da u naše doba, koje je vjerski 
siromašno kisikom, proigraju zvanje u udvara¬ 
njima i neozbiljnosti. 

* 

Jzmolit ćemo iz osjećaja odgovornosti Očenaš da 
naše obitelji, koje bi trebale biti »prva svećenička 
sjemeništa-«, ne zataje. 


Molit ćemo i za mlade bogoslove koji se sada U 
sjemeništima teško bore da ustraju u svom zvanju. 

* 

Ali zašto se govori većinom samo' o zvanju u vezi 
sa svećeničkim ili redovničkim staležom? 

— Nije li i to pravo zvanje kad se mladi ljudi 
kao obrtnici ili zemljoradnici dobrovoljno 
obvezuju na nekoliko godina službe u mi¬ 
sijama — ne iz želje za pustolovinom, nego 
zato što ih Krist na to zove? 

— Kad kao misdjski liječnici ili njegovateljice 
na postajama za gubavce služe najsiroma¬ 
šnijima među siromasima? 

— Nije li to posebno zvanje kad mlade dje¬ 
vojke ili udovice zastupaju majke siročadi 
u dječjim selima i domovima? 

— A nije li i to posebni izbor kad nas zovu 
u krug apostolski raspoloženih ljudi? 

* 

Nije svatko bogat. 

Nije svatko pozvan da sav svoj imetak napusti 
ili proda. 

Ali svi smo pozvani — i to svaki pojedini — da 
živimo po duhu propovijedi na gori. 

* 

— Ako su desetci tisuća raspoklanjali sav 
svoj posjed: 

Ne bismo li mi onda, trebali žrtvovati 
koju svotu za djelo »Misereor« i razmi¬ 
sliti o tome da tu svotu sam Krist prima 
iz naše ruke za one koji trpe nevolju? 

— Ako stotine tisuća svoj mladi život troše 
u službi Božjoj: 

Ne bismo li se mi onda jedan sat na mje¬ 
sec trebali 'klanjati Kristu u presv. oltar¬ 
skom sakramentu? 

— Ako su tisuće prolile svoju krv kao mu¬ 
čenici: 

Zar bismo mi onda trebali biti prevelike 
kukavice da se rugaocima vjere u prijatelj¬ 
skom krugu smiono suprotstavimo bez 
vizira? 

* 

Da za ljubav Božju pazimo na unutrašnji poziv. 
Moramo dati odgovor. 

I zato ćemo se moliti: 

— za jednog otpalog svećenika, 

— za jednog mladog idealistu na Wall Streetu 
ili bilo gdje na svijetu, da, bi čuo Kristov 
poziv i pošao za njim, 

— za same sebe, da evanđelje o 'bogatom mla¬ 
diću ne bi sada udarilo o gluhe uši. 

Gospodine Isuse Kriste, 

već tada su se Tvoji slušatelji prestrašili kad si re¬ 
kao da će lakše deva proći kroz uši iglene nego što će 
bogataš ući u nebo. 

I ja se ježim na te riječi. Ali ja sada razumijem 
opasnost mnogo bolje: zasićen život može čovjeka uči¬ 
niti premlitavim, a novac može otvrdnuti njegovo srce. 
Zato bih Ti zahvalio za one časove u kojima sam 
doživio nevolju i trpio glad. Jer sada sam spoznao da 
su to bili časovi milosti. 

Oslobodi me svih okova koji me smetaju da idem 
za Tobom. Ne daj da proigram zvanje koje si mi Ti na¬ 
mijenio. 


MODERNI RIBARI LJUDI 


Luka 5, 1-11 

1 Jednom zgodom, dok se narod tiskao oko njega 

1 slušao riječ Božju, a on stajaše pokraj Geneza- 
retskoga jezera, 

2 spazi dvije lađice gdje stoje uz obalu. Ribari 
bijahu izišli iz njih i ispirahu mreže. 

3 On uđe u jednu od tih lađa, koja je bila Šimu- 
nova, i zamoli ga da malo otisne od kopna; tada 
sjedne i stane učiti mnoštvo iz lađice. 

4 Kad je završio svoj govor, reče Simunu: »Izvezi 
na pučinu, a onda bacite svoje mreže na lov!« 

5 Odgovori mu Simun: »Učitelju, svu smo se noe 
mučili i ništa nismo ulovili — ali na tvoju riječ 
badt ću mreže.« 

6 I učiniše tako, i uhvatiše veliku množinu riba; 
i mreže su im se počele razdirati. 

7 Tada dadoše znak drugovima na drugoj lađi 
da im dođu u pomoć. I oni dođoše i napuniše obje 
lađe tako da su gotovo tonule. 

8 Kad to vidje Šimtin Petar, padne pred noge 
Isusove govoreći: »Otiđi od mene, Gospodine, jer 
sam čovjek grešnik!« 

9 Zaprepaštenje naime obuze njega i sve koji su 
bili s njim zbog ulova riba koje uhvatiše; 

10 jednako tako i Jakoba i Ivana, sinove Zebede- 
jeve, koji su bili drugovi Simunovi. Isus nato reče 
Simunu: »Ne boj se! Od sada ćeš biti ribar ljudi.« 

11 Tada izvukoše lađice na suho, ostaviše sve i 
pođoše za njim. 

# * * 

Moramo sebi predstaviti južnjake koji živo gesti¬ 
kuliraju i puni su temperamenta, kod kojih se 
život mnogo više odigrava u javnosti: što je za 
njih značilo kad je u grad došao kakav čudotvo¬ 
rac. Munjevitom brzinom širila se vijest po svim 
ulicama i svim zakutcima. Sa svih strana grnule 
su žene, muškarci i djeca. 

A za Krista nije bilo nikakvoga šefa protokola 
koji bi poduzeo mjere opkoljavanja. 

* 

»Jednom zgodom, dok se narod tiskao oko 
njega i slušao riječ Božju, a on stajaše pokraj 
Genezaretskoga jezera, spazi dvije lađice gdje 
stoje uz obalu. Ribari bijahu izišli iz njih i 
ispinahu mreže. 

On uđe u jednu od tih lađa, koja je bila Ši- 
munova, i zamoli ga da malo otisne od kopna; 
tada sjedne i stane učiti mnošto iz lađice«. 
Mora da je to bila lijepa slika. I Simun je sigurno 
bio nekako ponosan zbog toga što je njegova lađa 
bila izabrana da posluži Isusu Kristu kao propo¬ 
vjedaonica na vodi. 


Potresno je i ujedno utješno s kakvom su čežnjom 
i pažljivošću ljudi slušali Krista. 

A današnji ljudi? Nerijetko su zbog toga nepo¬ 
vjerljivi prema Kristu jer su ih mlaki kršćani 
razočarali. Oni možda ne idu više ni u jednu cr¬ 
kvu. Ah gdje da onda još čuju riječ Božju? 

* 

U Engleskoj ima u Hyde-Pailku »propovjedaonica« 
pod vedrim nebom. Samo rijetko može se tamo 
vidjeti svećenik kao govornik. Laici objavljuju 
riječ Božju, i stotine su na taj način našle put 
k vjeri. 

Ah to isto možemo već doživjeti na javnim mje¬ 
stima u Njemačkoj. Ondje stoje mladi ljudi koji 
su započeli s tim apostolatom. 

— Moht ćemo da i iz naših redova izađu 
pravi laički propovjednici, makar to izgle¬ 
dalo neobično; jer ako mi katolici šutimo, 
onda će sektaški propovjednici zavoditi 
ljude u zabludu. 

• 

Ah svaiki od nas može već u malom svoj život 
učiniti propovjedaonicom Isusa Krista: 

— Roditelji koji svoju djecu poučavaju u 
vjeri. 

— Mladić koji obojenom studentu tumači 
značenje slika u našim crkvama. 

— Učitelj materinjeg jezika koji u povijesti 
književnosti ukazuje na značenje kršćan¬ 
skog misaonog blaga i na njegov utjecaj na 
velike pjesnike. 

— Profesor fizike koji ne zastaje u materija¬ 
lizmu, nego upravo iz znanosti pokazuje 
daleki cilj Boga. 

Ne mora se to uvijek događati u riječima, može 
to biti i propovijed djela: 

Ako namještenica zbog nevolja svoje kole¬ 
gice pođe pred tvornički savjet i zamoli 
tamo potporu za nju. 

— Ako se stanovnica staračkog doma brine 
da njezina susjeda svoj život vjerski uredi 
i, ukoliko leži u krevetu, da dobije bole¬ 
sničku pričest. 

Tko je od nas već ozbiljno mislio na tu odgovor¬ 
nost? 

Tko je od nas pokušao nalog Kristov protumačiti 
tako akutno i tako moderno i pretvorio ga u 
djelo? 

* 

Evanđelje nam dalje kazuje o Kristu: 

»Kad je završio svoj govor, reče Šimunu: 
Iz vezi na pučinu, a onda bacite svoje mreže 
na lov! 

Odgovori mu Šimun: Učitelju, svu smo se 
noć mučili i ništa nismo ulovili — ali na tvoju 
riječ bacit ću mreže. 

I učiniše tako, i uhvatiše veliku množinu riba; 
i mreže su im se počele razdirali. 

Tada dadoše znak drugovima na drugoj lađi 
da im dođu u pomoć. I oni dođoše i napuniše 
obje lađe tako da su gotovo tonule. 

Kad to vidje Šimun Petar, padne pred noge 
Isusove govoreći: Otiđi od mene, Gospodine, 
jer sam čovjek grešnik! 

Zaprepaštenje naime obuze njega i sve koji su 
bili s njim zbog ulova riba koje uhvatiše.« 


Najprije je Krist govorio masama, jer ih je shva¬ 
tio ozbiljno. Ali onda se povukao s apostolima da 
izobrazi svoju elitu. 

Takva elita je i danas potrebna. Molimo hrabrost 
za naš laički apostolat. 

* 

S ulovom riba dao je Krist apostolima i nama 
pouku. Apostoli su bili ribari, stručnjaci koji su 
se nešto razumjeli u svoj posao. Oni su .poznavali 
jezero i znali su točno da u taj sat neće uloviti ni 
jedne ribe. Oni su to pokušavali cijelu noć. 

Oni su dakle bacili mrežu i doživjeli veliki do¬ 
življaj koji je Petra bacio na koljena. Nije pre¬ 
vladala radost zbog velike lovine, nego divljenje 
i spoznaja da uspjeh treba pripisati samo Kristu. 

* 

Petar spozna Sina svemogućega Boga i promuca: 
»Otiđi od mene, Gospodine, jer sam čovjek gre¬ 
šnik!« 

— Mislio sam da znam bolje. 

— Bio sam skeptičan i plašljiv. 

Nije li tako kao da čujemo u toj malovjemosti, u 
argumentima vlastitoga razuma same sebe kako 
govorimo? 

* 

Sigurno, mi govorimo. Mi organizirano. Mi ulaže¬ 
mo svoju snagu. A onda dolaze razočaranja. Tru¬ 
dimo se oko jednoga čovjeka, ali on ne reagira. 
Mi smo se upinjali da to ispravno učinimo, a ipak 
moramo s Petrom reći: Čitavu smo noć ■ možda 
j čitav mjesec — radili i ništa nismo uhvatili. 

Gospodine Isuse Kriste, 

ako pošteno ispitamo svoju savjest, moramo pri¬ 
znati^ da nam se događa slično kao Petru. Mi smo 
doduše vjerno i marljivo izvršili svoju dužnost, 
ali smo pri tom premalo na Tebe mislili 
Premalo smo Tebe slušali. Premalo smo čitali i 
razmišljali Sveto Pismo — i premalo molili. Kod 
svojih smo se napora premalo obazirali na to da 
i jedini daješ uspjeh i da Tebe uvijeik ponovno 
moramo moliti za taj uspjeh. 

Previše smo samosvjesno gradili na našoj vlasti¬ 
toj snazi i na svom vlastitom umijeću. Uvijek 
ponovno propadali su naši planovi usprkos izmu- 
drovanim promišljanjima i psihologiji. 

Ali Ti držiš toliko milosti za nas u oripravi, ako 
Te samo hoćemo slušati — možda milost koja do¬ 
lazi iz patnje onih koji po zatvorima za to mole 
jer ne mogu izvana biti aktivni kao mi. 

Poput Petra moramo pred Tobom pasti na koljena 
i biti potreseni moću Tvoga Božanstva. 

Daj nam milost da »na Tvoju riječ« u svom životu 
bacimo mreže za Tebe. 

* 

Još poslije dvije tisuće godina možemo iz evanđe¬ 
lja osjetiti zaprepaštenje koie je obuzeto sve te 
ribare. Smijemo imati udjela u događaju i s uče¬ 
nicima stajati tako blizu da možemo čuti njegove 
riječi. 1 

»Isus nato reče Simunu: 

Ne boj se! Od sada ćeš biti ribar ljudi! 

Tada izvukoše lađe na suho, ostaviše sve i 
pođoše za njim.« 

Kako je to sve moralo biti neobično za te ljude 
koji su bili srgsji sa svojim jezerom i ga svojim 


obrtom. Svoje lađe, svoje mreže, sav svoj drago¬ 
cjeni pribor ostavili su — pa i svoje obitelji. Za 
Krista su se otrgli od svega. 

Oni su se potpuno njemu povjerili i htjeli su sada 
za njega stajati na raspolaganju. Bez ikakve si¬ 
gurnosti, bez jamstva prepustili su se njemu, da 
postanu nešto novo, nešto nepoznato — ribari 
ljudi. 

Gospodine Isuse Kriste, 

apostoli su bili čudom bogatog ulova riba tako po¬ 
treseni da su sve ostavili. 

Daj da tako i ja spoznam — bio ja liječnik ili uči¬ 
telj ili stenotipistica: Moj prvi poziv je da Tebe slijedim 
i da postanem svet kao što je svet naš Otac na nebesima. 
Ali još više : nije dovoljno da se brinem samo za 
svoje blaženstvo; jer ne može čovjek postati svet ako se 
ne brine za svoju braću. 

Daj da tu spoznaju pretvorim u djelo. ]er Ti nisi 
pozvao samo Petra, Ti ćeš i mene zvati - danas ili su¬ 
tra. Daj da onda ne prečujem Tvoj poziv. 

VISOKA ŠKOLA MOLITVE 


Luka 10, 38-42 

38 Kad su oni putovali dalje, dođe on u jedno 
selo; tu ga neka žena po imenu Marta primi u 
svoju kuću. 

39 U nje je bila sestra po imenu Marija; ona sjede 
do nogu Gospodinovih da sluša njegove riječi. 

40 A Marta se (mnogo trudila da ga što ljepše 
podvori. Ona pristupi i reče: »Gospodine, zar 
ništa ne mariš što me moja sestra ostavi samu da 
dvorim? Reci joj dakle da i ona pomogne!-« 

41 Odgovori joj Gospodin: »Marta, Marta! Brineš 
se i uznemiruješ za mnogo toga — a samo je 
jedno potrebno. 

42 Marija je najbolji dio izabrala, koji se neće 
oduzeti od nje.« 

* * * 

Utješno je što se evanđelje ne gubi u teološkim i 
filozofskim spekulacijama, nego zahvaća neposre¬ 
dno u svakidašnji život. Što crta stvarne sudbine 
i spominje konkretna imena, 


Na mnogim mjestima mogla bi se ta imena upravo 
izmijeniti. Mjesto tih imena, moglo bi stajati tvoje 
ili moje ime. 

Gospodine Isuse Kriste, daj mi milost da u Tvo¬ 
jim riječima drugima shvatim Tvoj poziv upu¬ 
ćen meni. 

* 

Biblijsko mjesto o Mariji i Marti dotiče se jedne 
neuralgične točke našeg stoljeća menedžera. 

U najslavnijoj Goetheovoj drami pokušao je već 
doktor Faust Ivanovo Evanđelje rastumačiti u 
smislu menedžera mudrujući o tom ne bi li bolje 
zvučilo: »U početku bijaše djelo!« 

A to je ipak isto takva teološka zabluda kao i pro¬ 
gram onih koji hoće Kristov zakon nadomjestiti 
evanđeljem rada ili ga nadoknaditi mjerama za 
porast blagostanja. 

* 

Liječnici također i drugi znanstvenjaci nerijetko 
miješaju svoju djelatnost u službi ljubavi prema 
bližnjemu s vjerskim životom. 

Ali ti etički dinamičari i superaktivisti varaju se 
kad svoju vlastitu humaniziranu svetost na teme¬ 
lju svojih djela stavljaju u konkurenciju s pravom 
ljubavi iprema bližnjemu. Oni misle da na »dogrna- 
tičnu« Kristovu vjeru, na obvezu prema sakra¬ 
mentima i zapovijedima Božjim mogu gledati kao 
na nešto zaostalo. 

* 

Onih odviše aktivnih tiče se kritika koju je Krist 
rekao jednoj od ovih dviju sestara. Ona je doduše 
gorjela od srdačnog gostoprimstva, ali u svojoj 
domaćinskoj revnosti zakasnila je na sat do nogu 
Učiteljevih: 


7 Razmišljanja na asfaltu 

»Marta, Marta! Brineš se i uznemiruješ za 
mnogo toga — a samo je jedno potrebno.-« 
To znači za svakoga od nas da djelatnost, poduzet¬ 
nost, trka za mnogim obvezama nisu jedini a ni 
posljednji smisao našega života. 

Jesam li o tome već jednom razmišljao? 

* 

Sto bi bio i sam »radnički raj« — bez Krista? I 
ovdje vrijedi riječ: »Što koristi čovjeku da dobije 
cijeli svijet, a duši svojoj da naškodi?« 

Mi ne prezirem© rad. On je potreban za naš 
život. Ne smješkamo se ni dirljivoj brizi Marti- 
noj za tjelesno dobro Gospodinovo. Gostoprim¬ 
stvo je lijepa stvar. 

Krist je kori samo zato što se previše brine. Njega 
smeta atmosfera nemira. Martina je pogreška da 
radi vanjskih stvari ne iskorišćuje rijetki čas da 
dođe k sebi i da sluša riječ Isusa Krista. 

Ne bi li se taj ukor mogao odnositi i na mene? 

* 

Ali što je to ono jedno potrebno? 

To je upravljanje vlastitog života prema Bogu 
po istinskoj, pravoj religioznosti. Jer što koristi 
najljepša fasada ako čovjek ima duševnu ropotar¬ 
nicu? Posljednje dostojanstvo dobiva čovjek ako 
u duši stoji u skladu s voljom Božjom. 

To se ne da postići u trci za novcem i slavom, ali 
ni sušičavim, religioznim menedžerstvom ili u 
pretjeranom predavanju karitativnoj djelatnosti. 
Jer često je i to samo bijeg od tišine, od osamlje- 
nosti. 

* 

Nisam li i ja već s velikom revnošću zagrabio 
dužnosti jer sam se bojao tišine? 


— Ne uzmičem li od susreta s Kristom koje¬ 
kakvim hobijima i drugim zanimanjima ko¬ 
ja su mi samo izlika jer ne mogu podnositi 
samoću? 

— Nisam li rutiniran u vještini »zabavljanja«, 
ne tražim li sam bubnjarsku vatru buke 
— pa makar slušajući satima glazbu — 
samo da prečujem u samom sebi poziv da 
se osvijestim? 

Za povlačenje u se potrebna je tišina, sabranost. 
Stanka u našem dnevnom poslu. 

* 

Gospodine Isuse Kriste, 

kad razmatram biblijsko mjesto o Marti i Mariji, 
tada primjećujem na sebi samome da sudim kao 
sudac o toj tako zaposlenoj ženi. Ali čim pošteno 
promislim kako se ona vladala, vidim da si zapravo 
time i na mene mislio. 

Ti si već jednoj ženi takav prigovor izrekao jer 
je u svom kućanstvu bila previše marljiva. Ko¬ 
liko smo više mi iscijeđeni i zamoreni u našem 
usavršenom gospodarskom životu? 

Koliko su više naši muževi na tekućoj vrpci du¬ 
žnosti i trci m rokovima pogođeni neodmaranjem. 
Ali što pomaže sve filozofiranje? Daj da potražim 
način kako bih mogao izaći iz toga vrzinoga 
kola koje uništava živce. Pomozi mi da sve nepo¬ 
trebno jednom isključim, da nesmetano nađem 
mira pred Tvojim nogama, kako bih čuo riječi 
koje mi želiš kazati. 

* 

Znam o velikim svecima da su tražili samoću. To 
kod njih nije značilo ne raditi ništa; jer oni su 

samoću ispunili »duhovnim vježbama«, mislima o 
Bogu i molitvom. 

Sveti Ignacije sažeo je u knjigu unutarnja isku¬ 
stva susreta s Bogom. U »Duhovnim vježbama« 
učinio ih je pristupačnima svakome od nas. 
Duhovne vježbe su sveta visoka škola molitve. 
One su akademija za živu teologiju i askezu. One 
su sveti dani milosti za svakoga koji u svijetu želi 
živjeti iz Božje snage. 

* 

— Ako se veliki istraživači i učenjaci tjedni¬ 
ma odjeljuju od svoje obitelji da bi se u 
tišini mogli posvetiti svome znanstvenom 
radu, da bi u samoći došli do čisto prirod¬ 
nih spoznaja, 

— ako se dapače poznati filmski glumci tri¬ 
deset dana povlače da bi bili sami sa sobom 
i sa svojim Gospodinom Bogom: 

Ne bismo li onda mi morali naći bar tri 
dana vremena da se povučemo u sebe i da 
steknemo nadnaravne spoznaje? 

* 

Duhovne vježbe nisu dakako nikakav teferič za 
religiozne sladokusce. 

— Nisu nikakav luksuzni artikl za pobožne 
polaznike crkve. 

Duhovne vježbe su kruh za naš duhovni glad u 
prozaičnosti i razdražljivosti naših dana. 

— One su religiozni dovoz kisika. 

— One su prijeko potrebno generalno preispi¬ 
tivanje u duševnoj otrcanosti našega vre¬ 
mena. 

— One su duševna revizija poslovnih knjiga. 
Duhovne vježbe pribavljaju nam mir i tišinu koja 


ftam je potrebna da jednom odbacimo Sporedne 
stvari svakidašnjice i da se zamislimo u bitne. 

— One nam pribavljaju unutarnju sabranost 
u kojoj osluškujemo glas Učiteljev. 
Duhovne vježbe omogućuju uvid u nered i kaos 
čovjekov, u koji smo i mi kršćani često gurnuti. 
— One pribavljaju veliku unutarnju potre¬ 
senost. 

— One usporavaju duševni prazni hod i pre¬ 
bacuju skretnice našega života. 

* 

Gospodine Isuse Kriste, 

kad o svemu tome razmišljam, opažam na svakom 
koraku da i ja trebam ono jedno potrebno, susret 
s Tobom. Ja to doduše neću uvijek priznati. Ali 
to i za mene vrijedi. 

Znam da propovijed od deset minuta jedanput na 
tjedan nije dovoljna da se može prodrijeti u vjer¬ 
ske tajne. Ali kako će me pogoditi Tvoja riječ i 
Tvoja milost ako svaki dan doživljavam bujicu 
vijesti i ako me rastrese blijesak duhovitih re¬ 
portaža? 

Ali ja mislim o riječima koje si rekao onoj ženi 
u Betaniji: »Marija je najbolji dio izabrala.« Za¬ 
što? Jer se oslobodila balasta nepotrebnih vanjskih 
stvari, poduzetnosti i tako bila slobodna za ono 
odlučno i najvažnije: za poziv Božji. 

* 

Trebali bismo u kalendaru ne samo planirati dopust 
za tjelesni odmor, nego se također odvažiti na 
trodnevne duhovne vježbe. 

Trebali bismo jednom doživjeti takvu »duševnu 
saunu« gdje ibismo znojem istjerali otrovne tvari 


100 


101 



ovoga svijeta i opet slobodno disali u čistom zraku 
vjerskih istina. 

A onda — trebali bismo opet jednom moći moliti. 
A gdje još imamo vremena za to u jurnjavi svoga 
zvanja? 

Ali u takvim bi se mirnim danima ta duševna ne¬ 
stašica daha uklonila. 

* 

Dakako, ne smijemo od duhovnih vježbi očekivati 
čudo. Znamo dapače da će poslije njih sotona biti 
dvostruko agresivan. Znamo da je to iluzija da 
staroga čovjeka možemo svući kao košulju. 

* 

Ali ne bismo se smjeli braniti protiv svetoga žalca. 
Trebali bismo to ozbiljno shvatiti i ne dolaziti s 
jeftinom izlikom da nemamo vremena za to. Jer 
se toliki sati i dani trate samo u praznom djelo¬ 
vanju i površnostima. 

* 

Ili se bojimo njih? — Taj bi nam strah sugerirao 
đavao. Pa ipak se u nekome od nas može pojaviti 
plašljivost ako se bojimo da će Bog sa svojim za¬ 
htjevima provaliti u naš građanski život. 

Sveti Ignacije, koji nam je poklonio duhovne vje¬ 
žbe, htio je njima zahvatiti ne samo razum nego 
i volju. 

Jedan od glavnih ciljeva duhovnih vježbi jest olak¬ 
šati i ispravno upraviti odluku volje. One nam 
naime pokazuju da smo stvoreni zato da Bogu 
služimo. 

* 

Gospodine Isuse Kriste, 

Ti si došao iz samoće gorskih visova, iz tišine pu¬ 
stinja: i opet si provodio žviot pun praktične djelatnosti. 


Okružen masama iiječio si bolesne, saslušavao brige to¬ 
likih nevoljnika i davao im savjete. 

Na svojim si putovanjima prevaljivao duge pruge, 
govorio si s muškarcima i ženama koji su Te pratili. Po¬ 
učavao si svoje učenike i učio ih da žarkom djelatnošću 
ljudima ponesu Tvoju vijest. 

Tu djelotvornu revnost imali su i Tvoji sveci koji su 
bili oblikovani duhovnim vježbama. I tako bi trebalo da 
bude i kod nas. 

Tko je sam od Tebe, Gospodine Isuse Kriste, odu¬ 
ševljen, i tko je sam bio u tišini duhovnih vježba, taj će 
iz te tišine kao napunjeni akumulator ponovno biti spo¬ 
soban za život. Tko u takvim danima u duši Boga sret¬ 
ne, taj će zračiti i uvjeravati. 

Jer nije „Spasi svoju dušu I" posljednja riječ duhov¬ 
nih vježbi; nego velika Božja riječ: Jdite po svem svijetu!" 



102 


103 



MENEDZER 


Luka 12, 16-21 

16 Tada im ispripovjedi ovu usporedbu: »Nekome 
bogatašu obilno urodi zemlja; 

17 i on je ovako razmišljao u sebi: ’Što da uči¬ 
nim? Nemam u što da saberem svu svoju ljetinu.’ 

18 I reče: ’Ovo ću učiniti: srušit ću svoje žitnice 
i sagradit ću veće, pa ću zgrnuti onamo svu ljetinu 
i sva dobra svoja; 

19 i kazat ću duši svojoj: Dušo, evo imaš bogatu 
zalihu dobara za mnogo godina! Počivaj, jedi, pij, 
veseli se!’ 

20 Ali Bog mu reče: ’Bezumniče! Još ove noći 
tražit će dušu tvoju od tebe! A što si spremio, 
čije će biti?’ 

21 Tako se događa onome koji sebi gomila blago, 
a nije bogat u Bogu.« 

* * * 

Gospodine Isuse Kriste, 

prodrmaj i mene ovom usporedbom, jer i odviše 
lako dolazim u opasnost da je degradiram na dje¬ 


čju priču iz Biblije ili da u njoj vidim vremenski 
uvjetovan primjer u kojem je ovdje jednom ži¬ 
dovskom seljaku ili veleposjedniku očitana lekcija. 
Ali ti nisi mislio samo na jednog židovskog seljaka. 
Mislio si i na mene i na svakoga koji čita to mje¬ 
sto u Svetom Pismu. 

!l ! 

I našu svakidašnjicu ispituje Bog. I kod našeg 
djelovanja pita za cilj. Za koga se mučimo u na¬ 
šim brigama? Za koga u krajnjoj liniji obavljamo 
svoj svakidašnji posao? To diskretno pitanje o 
temeljnom motivu stvara neugodnu napetost: da 
li ćemo u smrtnom času opstati ili ćemo propasti. 

* 

U usporedbi vidimo kako- se Bog može neočekiva¬ 
no uključiti sa svojom vlašću nad svakim pojedinim 
životom. Još ove noći moglo bi se kojem našem 
znancu dogoditi, negdje na putu kući, da mu ulična 
krstarica s oštrim linijama ništa više ne vrijedi, 
nego da tvrda riječ iz evanđelja zalebdi nad njim: 
»Bezumniče! Još ove noći tražit će dušu tvoju od 
tebe!« 

* 

Moderni čovjek polaže veliku važnost na statisti¬ 
ke. Modemi kršćanin trebao bi također tako činiti 
i iz toga povući svoje zaključke. Upravo zapre¬ 
pašćuje kad na 600 tisuća smrtnih slučajeva 
u Saveznoj Republici 40 tisuća otpada na nepri¬ 
rodne uzroke i od toga 15 tisuća na prometne 
nesreće. 

Tako svaki dan ima nekoliko stotina ljudi u Evro¬ 
pi i Americi za koje vrijedi ono mjesto iz Biblije: 
»Još ove noći tražit će dušu tvoju od tebe!«, kad 

iia cesti nastrađaju — gdje često nije moguće više 
dozvati svećenika. 

* 

Mislim sada na ljude fcoji u ovaj čas banče 
i griješe — i koji će možda slijedećih 60 
minuta nenadano umrijeti tako da će Krist 
tražiti njihovu dušu od njih. 

Moram i na one misliti koji su iz nepažnje 
u pripitom stanju svojim kolima pojurili 
i u prometnoj nesreći postali ubojice — 
često i najmilijih osoba. 

Molimo za sve koji su nehotice postali ubo¬ 
jicama — i za ubijene. 

Ali molim i za sve u mome krugu znanaca 
koji su u toku proteklih godina u promet¬ 
noj nesreći smrtno stradali. 

* 

Gospodine Isuse Kriste, 

nije li potrebno znati da po našim gradovima ljudi 
stradaju u sjeni crkvenih tornjeva: prometna po¬ 
licija dojuri, osiguravajuće agenture obavljaju 
svoj posao, ali najvažnije se zaboravlja, naime mi¬ 
sliti na besmrtnu dušu i zvati svećenika! 

Kad gledamo savršene »radove na raščišćavanju«, 
uklanjanju olupina od automobila, povrijeđenih i 
poginulih ne moramo li onda gotovo zavidjeti 
gangsterskim šefovima u Sing-Singu, koji se mogu 
pripraviti za vječnost, dok smo mi u opasnosti da 
nenadano umremo bez savršenoga pokajanja i 
bez sakramenta bolesničkog pomazanja? 

* 

Kako rijetko netko' poklekne i izvrši prema povri¬ 
jeđenome svetu bratsku službu molitve. Možda je 


takav pri tom čuo još posljednji pozdrav njegovi¬ 
ma dok se taj čovjek borio rastajući se sa zemljom. 

* 

Pri tom smo u svaku »Zdravomariju« uključili 
upravo i svoj povratak Bogu: »Moli za nas gre- 
šnike, sada i u času smrti naše.« Ili su možda te 
molitve bile samo rastresenost, dok bi ipak morale 
usplamtjeti kad pred našim očima postaju tako 
potresno aktuelne, jer se tu jedan čovjek mora 
spremiti za put u vječnost? 

U litanijama svih svetih jedan od naših zaziva 
glasi: »Od nagle i nepripravne smrti oslobodi nas, 
Gospodine!« To vrijedi ne samo za nekog nadu- 
venog seljaka na njegovu krasnom imanju kao što 
je onaj u evanđelju. To vrijedi još i danas na 
auto-cesti. 

Zato bismo se trebali moliti, ako je poslije nesret¬ 
nog sudara prekasno za transport u bolnicu, da 
Bog još pošalje jednog svećenika, da nam Bog 
pomogne da učinimo za umiruće sve što nam je 
u taj čas moguće. 

Svaki bi svećenik kad putuje auto-cestom trebao 
imati kod sebe sveto ulje. 

* 

Gospodine Isuse Kriste, 

daj da nam ovo razmatranje ne bude samo sat 
molitve za mnoge tisuće unesrećenih. Daj da ovo 
razmatranje postane također sveta akcija, sprem¬ 
nost da se i mi založimo za to kako bi se kod 
takvih smrtnih slučajeva još vodilo računa o vječ¬ 
nosti. 

Bila bi kažnjiva lakoumnost ,kad bih sjeo za vo¬ 
lan i ne bih među svojim ispravama imao izjavu 

za slučaj nesreće iz koje bi se vidjelo da u smrtnoj 
opasnosti tražim svećenika. Inače bih mogao pro¬ 
igrati vječnost. 

Zato ću sebi pribaviti takvu izjavu, ako je ne po¬ 
sjedujem ili sam je zametnuo. 

* 

N bismo li i inače trebali sve učiniti da čisto ljud¬ 
ski poduzmemo sve mjere sigurnosti? Ako milijuni 
vješaju u svoj auto kakav smiješni talisman i vje¬ 
ruju u njega, zašto se onda milijuni katolika ne 
voze s kakvom oznakom na autu koja bi u slučaju 
nesreće bila zov za svećenikom? Jer za to postoji 
i posebna »SOS-etiketa«. 

* 

Znam da taj znak traži od mene hrabrost ispovi¬ 
jedanja vjere. Time u zemlji privrednog čuda po¬ 
kazujemo da se ne radi samo o najekskluzivnijim 
sportskim kolima, o najvećem broju cilindara i o 
najrazantnijoj brzini prestizanja. Nama nije ništa 
stalo do nadmoćnog potcjenjivanja svih »manje 
imućnih« koji si ne mogu pribaviti tako super- 
moderni model automobila. Tada bi Bog i nama 
morao kazati: »Bezumnici!« kad iz takvih taština 
i površnosti bude tražio natrag naš život. 

Ne, s tim znakom stvaramo svetu stražu na cesti 
u vječnost. 

* 

Ako sam samo jednome od svojih znanaca tim 
znakom na automobilu pomogao da ga je u smrt¬ 
nom času svećenik pripravio za vječnost, onda je 
moj život bio vrijedan da šam ga živio. 

* 

Ne bismo smjeli biti odviše pesimistični prema 
djeci ovoga svijeta. Upravo kod jedne takve akcije 


pokazalo se najveće razumijevanje, sve tamo do 
najviših vladinih mjesta, štampa, radio i televi¬ 
zija uključili su se da prošire tu lijepu ideju. 

To više morali bismo se zaprepastiti pred kršćani¬ 
ma koji iz kukavštine žele našu vjeru protjerati 
iz javnosti. 

* 

Gospodine Isuse Kriste, 

ne glasi ii najprije: „Liječnice, izliječi sam sebe!" 
Ne zapadam li uvijek ponovno u superaktivizam za dru¬ 
ge i pri tom zaboravljam da me Ti možeš svakoga časa 
pozvati k sebi? Stoga uza svu revnost i uza sve zalaga¬ 
nje prema vani neću svoju vlastitu dušu zapuštati. Ni¬ 
jedne večeri neću leći na počinak a da ne obavim ispit 
savjesti i ne probudim savršeno pokajanje. 

Na taj način hoću da postanem ravnodušan prema 
stvarima ovoga svijeta. Jer što vrijedi pred Bogom: ni 
doktorska titula, ni visoki položaj u poduzeću, ni feudal¬ 
ni bangalo ni imovne vrijednosti u bankovnom sefu. 

Ne, Gospodine Isuse Kriste, Ti mi govoriš da mo¬ 
ram postati bogat pred Bogom, bogat milošću i bogat 
dobrim djelima koja sam . izvršio. Mi sigurno ne treba 
da vršimo hladnu „svetost djelovanja". Ali hoćemo da 
radimo svjesni da si nam to Ti naložio — da nikada ne 
čujemo strahovitu riječ: 

„Bezumniče!" Još ove noći tražit će dušu tvoju od 

tebe! A to što si spremio, čije će biti?" 


108 


109 


1 


SVETA PREDSTAVA 


Luka 22, 14 - 20 

14 I kad dođe čas, spusti se za stol, i apostoli s 
njim. 

15 Tada im reče: »Svom sam dušom želio da ovu 
pashu blagujem s vama prije nego pretrpim muku. 

16 Jer vam kažem da je više neću blagovati dok 
se ona ne ispuni u kraljevstvu Božjem.« 

17 I uze kalež, zahvali Bogu i reče: 

18 »Uzmite ga i razdijelite među sobom! Jer vam 
kažem da neću više piti od roda trsova dok ne 
dođe kraljevstvo Božje.« 

19 Tada uze kruh, zahvali Bogu, razlomi ga i dade 
im govoreći: »Ovo je tijelo moje koje se daje za 
vas. To činite na moju uspomenu.« 

20 Tako uze i kalež po večeri govoreći: »Ovaj 
kalež je Novi Savez u mojoj krvi koja se za vas 
prolijeva.« 

* * * 

Prošle su gotovo dvije tisuće godina od one prve 
svete mise u dvorani posljednje večere. I još uvi¬ 


jek čitamo u strahopoštovanju riječi Svetoga Pi¬ 
sma koje nam crtaju taj događaj. 

Trebali bismo ih naučiti napamet, te čudesne 
riječi kojima je Krist ustanovio Posljednju večeru. 

I ne bismo se trebali žacati da studiramo teološke 
knjige da bismo prodrli u dubine te tajne. 

* 

Djelovanje njegovih riječi ne ostaje jednokratan 
povijesni događaj. Ono se još i danas izvršuje sto¬ 
tine tisuća puta. 

Kad zvono neke skromne misijs'ke kapele u po¬ 
larnom području ili u Centralnoj Africi zvoni na 
misu, znamo da se i ondje kruh i vino pretvaraju 
u Tijelo i Krv Kristovu. Gdje god svećenik taj 
nalog našega Gospodina iznova izvršuje — pa bilo 
to i s okovanim rukama u mračnom zatvoru lo¬ 
gora — svagdje po njegovim riječima Krist posta¬ 
je ponovno prisutan među nama. 

Molit ćemo u ovom času za sve svećenike koji bilo 
gdje na svijetu služe svetu Misu, da bi to činili 
s velikim strahopoštovanjem. 

* 

O dogmatskom i teološkom smislu svete Mise čitali 
smo već mnogo u molitvenicima. Čuli smo o tome 
u predavanjima i propovijedima, u obuci kate¬ 
kizma. Tako smo već sami često puta o tim stva¬ 
rima razmišljali. 

Ali možda je jedanput dobro da mi djeca ovoga 
svijeta — koji optički i afcustički stojimo u bub¬ 
njarskoj vatri događaja — i za svetu Misu uzmemo 
kao osobito pomagalo optiku i akustiku. 

Nije li Bog već u Starom Zavjetu ta sredstva uzeo 
u obzir? 

Bog je sam naredio da izraelski hram treba da 
bude podignut i opremljen vanjskim sjajem. I 
nije ondje ostalo kod čisto duhovnog bogoslužja 
riječi. 

— Već u rano jutro, ikad je sunce izlazilo iz¬ 
nad Moabitskih gora na Cimom moru, 
svirao je stražar u rog za znak da treba 
primijeti jutarnju žrtvu. 

— Na hramskom dvorištu obavljali su sveće¬ 
nici po točno propisanom obredu klanje 
žrtvenih životinja. Znamo da su i najsiro¬ 
mašniji roditelji kod rođenja svoga prvoga 
sina davali »par grlica ili par mladih 
golubova«. 

— S pjevanjem psalama, uz pratnju najrazli- 
čitijih glazbala, svetkovao je narod velike 
svetkovine. Utisak bučnoga ostaje još da¬ 
nas kad čitamo, na primjer, o danima 
Svetkovine sjenica ili o plesu kralja Davida 
pred zavjetnim kovčegom. 

To je dakle bilo već sve drugo nego religija disku¬ 
sije za par blijedih učenjačkih tipova. 

* 

Po uputama Moj sijeva Zakona bila su kod Izrae¬ 
laca bogoslužja već raznovrsna i živahna. 

Ni mi ne bismo smjeli u vanjštini vidjeti samo. 
neznatne sporednosti. Stvoritelju čovjeka i čitave 
zemlje smiju ne samo anđeli nego i umjetnost i 
ljepota naših ‘darova služiti za veličanje. 

Razmišljat ćemo o tome kako se sveta misa u 
toku vremena bogatije oblikovala i simbolima pro¬ 
dubljivala. 


U najstarije vrijeme kršćani su se sastajali na 
svetkovanje Posljednje večere u svojim kućama. 
Zatim se obiteljski prostor širio u općinski prostor 
crkve da bi mogao primiti sve veći broj vjernika. 
U središtu toga prostora stajao je obiteljski stol, 
oltar, gdje se okupljala Božja obitelj da blaguje 
gozbu — Božju gozbu! 

* 

Molit ćemo da bismo mi kršćani atomskoga doba 
još s istim uzbuđenjem dolazili ik toj gozbi kao 
prvi kršćani! 

* 

U prvo kršćansko doba nije se mogla zamisliti 
sveta Misa bez blagovanja večere. Tada se mnogo 
jače pazilo na svetost te zajednice stola s Kristom. 
Kako jako nedostaje u našim zajednicama ta unu¬ 
trašnja povezanost kad se međusobno i nasuprot 
Bogu tako udaljujemo da samo na neke velike 
blagdane pristupamo stolu Gospodnjemu? Kad 
neki dapače samo zadovoljavaju crkvenoj zapovi¬ 
jedi te samo jedanput na godinu primaju svetu 
pričest? 

* 

Oltar je naš obiteljski stol, ali i žrtvenik na kojemu 
se predstavlja Kristova golgotska žrtva na križu. 
Zato na svakom oltaru stoji križ. Može on biti od 
bjelokosti, od zlata i dragulja — nikada nije samo 
ukrasni predmet: on je sveta uspomena! 

* 

Kao što je križ na Golgoti bio uzdignut, tako i 
oltar stoji uzdignut. Svećenik ide na Golgotu kad 
se uspinje stepenicama na oltar. 

Svećenik ljubi oltarski kamen u kojem se nalaze 
moći svetih mučenika. Sa žarom toga poljupca 

S Razmišljanja na asfaltu 


doviknut će nam onda pozdrav: »Gospodin s 
vama!« 

Molimo se kod svete mise tim svetim mučenicima 
za hrabrost ispovijedanja vjere! 

* 

Ali oltar je i prijestolje za Kralja neba i zemlje, 
koji dan i noć ondje stanuje. Zato pred njim gori 
vječno svjetlo. 

Bolna je pomisao da je u nekim zemljama to svjetlo 
pred mnogim oltarima ugašeno, jer su crkve po¬ 
stale muzeji, kinematografi ili garaže za auto¬ 
mobile. 

Gospodine Bože, oprosti tim ljudima koji su Te 
protjerali iz Tvojih crkava! 

Kod svete Mise moraju na oltaru gorjeti bar dvije 
svijeće. Samo u vremenima nužde smiju se zami¬ 
jeniti umjetnim svjetlom. Crkva ne želi hladno 
neonsko svjetlo kraj Presvetoga, nego svijeće od 
pčelinjega voska. 

* 

Oltar treba da je kod svete žrtve pokriven lane¬ 
nim platnom, ne modernim materijalima iz sin¬ 
tetskih vlakana. Crkva time hoće simbolički pred¬ 
staviti laneno platno u koje je bilo umotano 
Kristovo tijelo poslije njegove smrti. 

$ 

Za nas bi morala biti dužnost svetog strahopošto¬ 
vanja da oltar uvijek bude brižno njegovan i čist 
od prljavštine, da ga u vrijeme blagdana ukrasimo 
najljepšim što naši vrtovi imaju. 

* 


Nije li također samo po sebi razumljivo da oltar¬ 
ski pribor — patena i kalež koji treba da skrivaju 
Tijelo i Krv Kristovu — bude pozlaćen? 

Zavidne Judine naravi mogu se zbog toga ljutiti. 
Oni mogu govoriti o sjaju i raskoši ako su zlatari 
srednjega vijeka s pobožnošću i svim bogatstvom 
svoga znanja izradili izabrane krasne komade. 

Ali njima je samo po sebi razumljivo da danas 
jedna filmska diva kod jedne gala-večere poka¬ 
zuje milijunske vrijednosti u biserju i draguljima. 

* 

Naravno da vanjske stvari ništa ne mijenjaju na 
sadržaju vjere. Krist postaje prisutan po svećeni¬ 
kovim riječima pretvorbe jednako na improvizi¬ 
ranom oltaru u sporednoj sobi jedne gostionice 
kao i na mramornom oltaru Berninijevu u Svetom 
Petru. 

Ali mi ćemo se moliti da bi svećenici i vjernici u 
progonstvu — u zatvorima i barakama, u podru¬ 
mima i neprijatnim stražnjim prostorijama kuća 
— s jednakom pobožnošću mogli obavljati sve¬ 
tu Misu. 

* 

I u odjeći koju svećenik nosi kod svete žrtve leži 
dubok smisao. 

Alba od bijeloga platna podsjeća na iskrenost 
srca i čistoću misli s kojom svećenik — i mi s 
njim — treba da obavljamo svetu misu. 

Pojas — cingulum — je simbol stroge askeze ko¬ 
jom se »miles Christi«, vojnik i borac Kristov, 
treba da opaše. 

Bez odgoja volje svaki vojnik mora zakazati, ma¬ 
kar bio ukrašen najvišim odlikovanjima. Biti 

kršćanin znači biti sljedbenik Raspetoga, discipli¬ 
nirano uspravno stajati za svoje uvjerenje. 

Stola je znak svećeničke vlasti, koja svećenika u 
nekom pogledu uzdiže čak iznad anđela — i onda 
kad je po ljudskim mjerilima »nedostojan« svoje 
službe. 

Mislimo li na to kad svećenike tako olako kriti¬ 
ziramo? 

Misnica, kazula, u novije se vrijeme opet nosi u 
obliku okruglog plašta. Većinom je na njoj znak 
križa. »Nasljeduj Krista« označuje zato oblačenje 
kazule kao uzimanje jarma Kristova. I vjernici 
treba da pri tom imaju pred očima da svećenik 
prinosi žrtvu križa. 

sjc 

Boja odjeće različita je prema vremenu crkvene 
godine i prema prigodi. Ona vođi ljude preko očij.u 
u vjerske tajne. 

Bijelo je boja radosti, zahvalnosti i čistoće, zato je 
to i boja velikih blagdana Gospodinovih i njegove 
svete Majke, anđela, ispovijedalaca i svetih dje¬ 
vica. 

Tu smijemo i dalje pjevati radosne stihove iz 
Psalma 42: »Pošalji mi svoju svjetlost i svo¬ 
ju istinu da me povedu k Tvojoj svetoj gori 
i uvedu u Tvoj šator. Ondje ću pristupiti k oltaru 
Božj emu.« 

Pred veličinom toga poziva morale bi uzmaknuti 
sve uske, male prošnje. 

Crveno je boja žara, vatre, boja Duha Svetoga. 
Ne svjetovni duh humanističke snošljivosti, nego 
Duh Sveti treba da nas ispuni da možemo pogan¬ 
ski svijet raspaliti njegovom ljubavi, 


Crveno je i boja krvi. Ona podsjeća ,n£ santo tla 
dragocjenu krv Isusa Krista nego i na krv muče¬ 
nika — od ranoga 'doba kršćanstva sve do progo¬ 
njenih u naše dane koji su svoju vjeru zapečatili 
krvlju. 

Ljubičasto je boja skrušenog duha pokore. Narod 
koji bi zaboravio pokoru bio bi zreo za propast. 
Već proroci Staroga Zavjeta propovijedali su po¬ 
koru. Kako je snažno sveti Ivan Krstitelj dovi¬ 
kivao svoj poziv na pokoru vremenu koje je samo 
prividno bilo pobožno! Zar nas ne potresaju u 20. 
stoljeću riječi Majke Božje Fatimske, koja nam je 
obećala da će se i Rusija obratiti ako za to molimo 
i činimo pokoru? Rusija se još nije vratila Gospo¬ 
dinu Bogu... 

Mislimo zato prije svega u Adventu i u doba 
Korizme na to kad svećenik u ljubičastom odijelu 
pristupa ik oltaru. Ne zaboravimo da askeza mora 
biti želja svakog pravog kršćanina. 

Zeleno je boja rasta i života. Ona nas prati kroz 
vrijeme poslije blagdana Presvetoga Trojstva sve 
do Adventa, u koje se tajne evanđelja tiho dalje 
razvijaju. To je ujedno boja nade, jer očekujemo 
završetak kod ponovnog dolaska Kristova. 

Crkva je majka otkupljenih i neotkupljenih. Zato 
se ona u molitvi sjeća i mrtvih. U misama kod 
sprovoda i spomena na mrtve nosi svećenik crno 
odijelo. 

Jesmo li učinili svojom navikom da molimo za 
naše pokojnike? Imamo milijune palih u borbama 
i poginulih od bombardiranja. Toliki su umrli od 
gladi u koncentracionim logorima. Masovno su lju¬ 
di bih strijeljani i ubijani plinom. Oni bi nas 
molili za molitvu kad bi mogli. 

Nemaju svoje značenje samo oltar, liturgijsko odi¬ 
jelo i boje. I svaka gesta svećenikova govori nam 
simbolički: 

On sklapa ruke kao vazal Gospodara neba i ze¬ 
mlje. Ujedno je to' znak obveze iz ljubavi. I mi 
bismo trebali biti zarobljenici Kristovi! To je, 
kako kaže papa Nikola I, »jedna vrsta pokajnič¬ 
kog samookivanja« i »molitva za očuvanje od 
vječnih paklenih okova«. 

S raširenim rukama stoji svećenik pred oltarom 
kao pred svetim brdom. To je znak spremnosti i 
ujedno slika onoga koji je na križu raširio svoje 
ruke nad nama. Tako on i nas opominje na mo¬ 
litvu. 

Svećenik podiže oči, kao što je i Krist dizao pogled 
k Ocu kad je molio i blagoslivljao. Tako bismo se 
i mi trebali riješiti zemaljskoga i postati slobodni 
u Bogu. 

Svećenik nas blagoslivlje u obliku križa. I mi sebe 
označujemo znakom križa. To podsjeća na preda¬ 
vanje našega života trojednome Bogu kod svetoga 
krštenja. Mi smo vlasništvo Božje. 

Svećenik ljubi oltar i evanđelistar u svetom stra¬ 
hopoštovanju pred Kristom i njegovom riječi. 

On kadi oltar u znak pozdrava i poklona. 

On prigiba koljena za znak klanjanja pred našim 
Gospodinom. 

Susrećemo li Boga u svojim molitvama isto tako 
s dužnim strahopoštovanjem, s pobožnošću i 
spremnošću na službu? 

Gospodine Isuse Kriste, 

tek danas mi je došlo do svijesti da sveta Misa ne 
skriva samo velike tajne naše vjere nego i neobično 
bogatu simboliku koja nam predočuje sveto. 


Nisam li već često put a stajao slijep I gluh ij 
crkvi? Tako malo iskorišćujem vanjske stvarnosti koje bi 
mi ipak trebale biti stepenice k Tebi. Duboko me je stid 
što sam svetu žrtvu često puta pratio samo s polovičnim 
razumijevanjem ili s podijeljenom pažnjom. 

Izvještaj Svetoga Pisma o prvoj svetoj Misi na Ve¬ 
liki četvrtak uvečer u Jeruzalemu može se teološki seci¬ 
rati i tumačiti. Ali čovjek tada još ni iz daleka nije vjernik 
koji je ispravno shvatio Večeru. Nastojat ću da mi ta tajna 
bude plodonosna - ne samo s dogmatske strane, nego 
i preko umjetnosti, na svaki način. 

Hoću da to bogatstvo drugim ljudima saopćavam : 
svojoj djeci, svojim učenicima, svojim znancima - pa i 
inovjercima. 

Treba da mi bude na radost da pridonosim ukrasu 
Božje kuće, poljepšavanju i održavanju paramenata. 

Ali ne daj da preko vanjskih stvari zaboravim ono 
bitno: da si Ti sam, Gospodine Isuse Kriste, po presv. 
oltarskom sakramentu kod nas nazočan. 



potresna oporuka 

Ivan 17, 20-26 

20 Ne molim samo za njih nego i za one koji će 
na njihovu riječ povjerovati u mene: 

21 da svi budu jedno, kao Ti, Oče, u meni i ja 
u Tebi; da i oni u nama budu jedno — da svijet 
povjeruje da si me Ti poslao. 

22 I slavu koju si mi dao dadoh njima, da budu 
jedno kao što smo i mi jedno: 

23 ja u njima i Ti u meni, da budu savršeni za 
jedinstvo — da svijet spozna da si me Ti poslao 
i da si njih ljubio kao što si mene ljubio. 

24 Oče! Hoću da i oni koje si mi dao budu sa 
mnom gdje sam ja, da gledaju moju slavu koju 
si mi dao jer si me ljubio prije stvorenja svijeta. 

25 Oče pravedni! Svijet Te nije upoznao, ali ja 
sam Te upoznao — i ovi su spoznali da si me Ti 
poslao. 

26 I objavio sam im Tvoje ime i objavit ću im ga, 
da ljubav kojom si me ljubio bude u njima, i ja 
u njima. 

Iz Velikosvećeničke molitve 


Apostoli su ovdje u dvorani Posljednje večere slu¬ 
šali molitvu koja kida svaki obični okvir: riječi 
između Božjeg Sina i njegova vječnoga Oca. 

Krist je izgovorio tu molitvu pred svojim učeni¬ 
cima da bi nam je oni dalje predavali kao svetu 
oporuku. 

* 

Ono što je njega u tim oproštajnim časovima po¬ 
kretalo, bila je najdublja želja njegova ljudskoga 
života: briga za Crkvu koju je osnovao. 

Zato bismo njegove riječi morali samo na koljeni¬ 
ma i uspregnuta daha čitati: 

»Ne molim samo za njih nego i za one koji 
će na njihovu riječ povjerovati u mene: 
da svi budu jedno, kao Ti, Oče, u meni i ja 
u Tebi; da i oni u nama budu jedno — da 
svijet povjeruje da si me Ti poslao.« 

Za taj veliki cilj izmolit ćemo tiho molitvu Duhu 
Svetomu. 

•i* 

Ako je đavao agent rascjepa i razaranja, onda 
Isus Krist hoće naše unutarnje jedinstvo. Jer 
on je sveta sredina našega života, dapače svega 
stvorenoga. 

Zato je sramota za mnoge od onih 30 posto kato¬ 
ličkih polaznika crkve što volju Isusa Krista ne 
shvaćaju ozbiljnije. 

Molit ćemo se zato da ne zastanemo u prepirkama 
uskogrudnog shvaćanja, nego da s Kristom mislimo 
obuhvaćajući cijeli svijet. Jer samo tako razu¬ 
mijemo bitno, što je potrebno da bismo svladali 
naše suprotnosti i složili se u svoj mnogostrukosti. 

Krist nije molio samo za svoje apostole i za kato¬ 
ličke vjernike. On je molio i za one koji ne pripa¬ 
daju Crkvi a koji unatoč tome žive ipo Svetom 
Pismu. 

Mislim na mnoge tisuće sektaša koje je Krist 
također uključio u svoju molitvu, dok smo ih mi 
samosvjesni kršćani već otpremili u panoptikum 
komičnih tipova, u ropotarnicu kršćanstva. 

* 

Bog misli u drugim kategorijama. On ne obraču¬ 
nava samo* kao kakav trgovac s nama izravna¬ 
vajući načisto grijehe. Ne, njegov je dar mnogo 
dublji. Krist nam kaže da ćemo imati udjela u 
samom Božjem životu: 

»I slavu koju si mi dao dadoh njima, da budu 
jedno kao što smo i mi jedno.« 

* 

Zajedništvo u kraljevstvu Božjem naš je sveti 
cilj. Zato se Isus Krist žrtvovao za sve. To je on 
molio Oca na nebesima, tu veliku unutarnju po¬ 
vezanost : 

»Ja u njima i Ti u meni, da budu savršeni za 
jedinstvo — da svijet spozna da si me Ti 
poslao i da si njih ljubio kao što si mene 
ljubio.« 

* 

Mislim u molitvi na mnoge milijune ljudi koji ne 
pripadaju jednoj Crkvi premda su im preci bili 
katolici. 

Mislim na mnoge tisuće Božjih kuća gdje je uga¬ 
šeno vječno svjetlo. Neću osuđivati one koji za¬ 
stupaju drugo uvjerenje. Ali Bog će nas optužiti 
ako mirno podnosimo propast svete zajednice ne 
osjećajući najdublju bol zbog rascjepkanosti. 


Pa ipak naše okrilje po jedinome Bogu nad svima 
nama dolazi do izražaja već *u najstarijem psalmu 
što ga je molio Moj sije: 

»Zaklon si Ti, Gospodine, za nas kroz sva 
ljudska pokoljenja. 

Još prije nego su se bregovi rodili, prije nego 
je stvorena zemlja i svijet, Ti si od vijeka do 
vijeka, Bože.« 

I Sin toga svetoga Boga izmolio je u našoj sredini 
jedinstvo od svoga Oca. 

* 

Mislimo na mnoge tisuće Židova koji još uvijek 
nisu spoznah Isusa Krista. A pri tom još danas 
na našim raspelima čitamo natpis što ga je izabrao 
Pilat — većinom pokraćen »I. N. R. I.« — Iesus 
Nazarenus Rex Iudaeoram« — »Isus Nazarećanin, 
kralj židovski«. 

Sve do u naše stoljeće njegov je narod tjeran, 
gonjen, progonjen. Ne nalazi u svijetu mira. Nova 
država Izrael jedva da što mijenja na stvari. Kroz 
sam Jeruzalem ide kao željezni zastor politička 
granica. Na prastarom »Zidu plača« ne smije se 
pokazati nijedan Židov. Toliko je ondje duboka 
ljudska mržnja. 

Poslije masovnog umorstva milijuna Židova, u 
nebo vapijućeg zločina ubijanja plinom, uskraćuje 
se tome narodu još uvijek mir, pažnja i poštovanje. 
Možda smo i mi krivi u tome, iako je *naš Otku¬ 
pitelj i sam po krvi bio Židov. 

* 

Ali mi također mislimo na milijune pravoslavne 
braće i sestara. Oni imaju nadasve bogatu i lijepu 
liturgiju. Oni se sa strahopoštovanjem prigibaju 
pred svojim ikonama. U mnogom su pogledu po- 
božniji i dublji nego mi. 

Molit ćemo se da nestane gorkoga prijekora da 
»Ivanovoj Crkvi«, crkvi miljenici Istoka, stoji na¬ 
suprot »Petrova Crkva« kao zakonita crkva Za¬ 
pada. 

Topla melodika pjesama kod pravoslavnih vjerni¬ 
ka zvuči nam gotovo kao tužaljka. Njihovi mo¬ 
litveni tekstovi, koji s tako dubokim strahopošto¬ 
vanjem okružuju sveto, opominju i nas na bratsku 
ljubav, dok Crkva Istoka leži na žrtvenoj zdjelici 
Božjoj. 

* 

Mislimo na milijune protestantske braće i sestara 
koji su po Luteru, Zwingliju i Kalvinu bih odvo¬ 
jeni od Katoličke Crkve. Među nama leži jaz 
koji su stvorili krvavi vjerski ratovi, progoni od 
strane knezova i duhovna podvojenost kroz sto¬ 
ljeća. 

Pa ipak su Evropi duhovno i kulturno utisnuli 
biljeg i evangelički vjernici i umjetnici. Muzika 
jednog Johanna Sebastiana Bacha, djela klasika 
i filozofa imaju opću vrijednost. 

Protestantske pjesme sve više se pjevaju i u kato¬ 
ličkim crkvama. Sjetimo se da nam je jedan evan¬ 
gelički župnik u vrijeme tridesetgođišnjega rata, 
Paul Gerhardt, poklonio potresnu pjesmu Muke: 
O Glavo puna krvi i rana, 
puna 'boli, 'rugom obasuta, 

O Glavo, za smijeh ovijena 
trnovom krunom; 

O Glavo, inače lijepo okrunjena 
najvišom počasti i uresom, 
a sada drsko izražena, 
zdravo mi budi! 

* 


Mislimo na svjedoke kršćanske vjeroispovijesti 
za vrijeme nacionalsocijalizma, kad su evange¬ 
lički pastori i katolički svećenici zajednički žrtvo¬ 
vali svoju krv za istoga Gospodina Isusa Krista. 

* 

Mislimo i na anglikansku Crkvu, koja ima još to¬ 
liko toga zajedničko s katoličkom Crkvom. Zbog 
brakolomstva jednoga kralja vjernici su bili ba¬ 
čeni u sukob savjesti. Narod je morao na se uzeti 
rascjep i položiti prisegu vjernosti vladara koji 
se postavio za vrhovnog glavara vlastite Crkve. 
Orijentacija na protestantizam ugrozila je i tu 
vjera, otcjepljenje od svjetske Crkve oslabilo ju 
je i rasklimalo. 

Ali ipak je Engleska kao monarhija mogla saču¬ 
vati svoju državnu crkvu kroz stoljeća. Pod zašti¬ 
tom svoje krune spasila je ona i duhovnu tradiciju 
i rodila ličnosti plemenitog, kršćanskog uvjerenja. 

* 

Ali mislimo i na to da su kolonijalne sile proširile 
razdor reformacije po cijeloj zemlji: najgrozniju 
hipoteku kršćanstva, jer našoj ljubavi i našem 
poslanju oduzima vjerodostojnost. 

* 

Gospodine Isuse Kriste, 

budi Ti s nama u našim međusobnim razgovorima. 
Daj nam unutrašnje jedinstvo. Znamo da susret 
između mladih katolika i liberalnih protestanata 
ostaje samo nešto izvanjsko — uljudno partner¬ 
stvo. 

Vjerni evangelički kršćanin koji svaki dan čita 
Sveto Pismo i pazi svoju Crkvu mnogo nam je 
bliži nego otpali katolik koji je s gnjilim mirom 
svoje snošljivosti Tebe već raspeo na križ. 

Daj ipak da naša evangelička braća osjete tako¬ 
đer da nas ne vodi nikakav fanatički diuh inkvi¬ 
zicije u pitanju mješovitog braka, koji ljudski 
toliko nevolje sa sobom nosi. Pa ipak moramo 
ukazati na tu opasnost, jer iz mnogostrukog isku¬ 
stva znamo da takav brak gotovo uvijek dovodi do 
vjerske nestabilnosti. 

Daj nam ispravno razumijevanje kad nam se 
crkveni propisi koji služe posvećenju braka čine 
katkada tvrdi. Pa ako već sami živimo u mješovi¬ 
tom braku, daj da naš evangelički bračni drug 
nađe razumijevanje za to da katolički partner 
svoju vjeru vrlo ozbiljno shvaća. Da on svoju djecu 
smije odgajati samo u katoličkoj vjeri jer bi se 
inače isključio od sakramenata. 

Samo radi Tebe, Gospodine Isuse Kriste, biramo 
put vanjske napetosti, da Tvoju volju, da svoje 
vječno spasenje netaknuto sačuvamo kroz ovo 
naše vrijeme. Zato nam daj i ljubav da se po nama 
ne poveća broj »nespašenih«, nego da snaga Tvoga 
blagoslova, Tvoj mir može rasti. 

I zato nam daj, ma koliko to bilo bolno, da tako¬ 
đer odgovorimo '»da« na pitanje konfesionalnih 
škola, jer u mješovitim školama sat vjeronauka 
postaje često neomiljeli privjesak. 

Daj nam za konfesionalne škole učitelje koji kao 
dobri pastiri vode djecu k Bogu — i u fizici i u 
gimnastici. Boga ne možemo isključiti ni iz jed¬ 
nog predmeta. 

Daj roditeljima građanske hrabrosti da odlučno 
nastupe kad u te škole prodru učitelji koji svoje 
vjerske dužnosti obavljaju samo zato da dobiju 
svoju činovničku plaću. Daj da budno pazimo da 
u našim konfesionalnim školama uvijek vlada 


duh jedinstva, duh kršćanske ljubavi, u kojemu 
je jedino moguće međusobno poštovanje i razumi¬ 
jevanje. 

Molimo u ovom duhu »jedne svete Crkve« također 
Tvoju pomoć za vodeće političare, da u skupštini, 
u parlamentima, u Ujedinjenim narodima brane 
stvar Božju. 

Puni bola mislimo također na stotine sekta koje 
čine da sveto Tijelo Isusa Krista krvari iz bezbroj 
rana. Pa ipak ima među njima vjernika koji mo¬ 
žda s većom ljubavi služe Bogu nego takvi koji 
pjevaju: »Mi smo u pravom kršćanstvu.« 

U vječnosti će me Krist pitati da li sam bio čuvar 
svoga zalutalog brata, da li sam išao za njim i 
da li sam mu pomagao. 

* 

I mislimo na dvije milijarde nekršćana. Koliko ih 
je među njima koji još nikada nisu čuli ništa o 
Isusu Kristu? A Krist je i za njih umro na križu. 
Bog bi bio tiranin kad bi ih nedužne osudio. 

Naša je dužnost moliti za milijune koji se još 
klanjaju kumirima — da đožive milost obraćenja 
i da možda dapače još mogu pripasti Crkvi krstom 
želje ili krstom krvi. 

* 

Naša je dužnost također da se molimo za ateiste 
— prije svega za njihovu djecu. Nitko s njima ne 
moli, nitko im ne priča kakvu usporedbu iz evan¬ 
đelja. Njihovi im roditelji mogu ekonomski i kul¬ 
turno dati neki standard, ali oni im pružaju ka¬ 
menje mjesto kruha ako im ne pružaju posljednje 
dobro, znanje o Bogu. 

* 


Krist nije htio đa kao roboti obraćamo svijet. 
Ali je htio da iz potpunog oduševljenja vjere 
ozbiljno shvatimo njegove riječi: 

»Oče! Hoću da i oni ikoje si mi dao budu sa 
mnom gdje sam ja, da gledaju moju slavu 
koju si mi dao jer si me ljubio prije stvorenja 
svijeta.« 

Vjera apostola nije bila samo privatno prijatelj¬ 
stvo s Kristom. On ih je poslao da objavljuju 
njegovu nauku. 

Zato ni ja ne mogu ostati miran dok đavao sa svo¬ 
jim pomagačima upropašćuje tisuće Oko nas. 

Molit ćemo za milost da budemo Kristovo oruđe, 
njegovi glasnici. 

* 

Po riječima iz Velikosvećeničke molitve razumije¬ 
mo također da je papa Ivan XXIII htio s koncilom 
sve pripremiti što je s ljudiske strane moguće da bi 
— kako je to lijepo izrekao — »Crkvi Kristovoj 
vratio sjaj jednostavnih i čistih crta prvih kršćan¬ 
skih vremena«. 

* 

Nismo li mi u Evropi s našom vjerskom rascjep¬ 
kanosti krivi što Japanci, Kinezi i Indijci ne mogu 
naći puta Kristu? Oni vide naše trijumfe u eko¬ 
nomici i tehnici — ali uz to neuspjeh zbog crkve¬ 
nog razdora. 

* 

Hoćemo također razmišljati o našim evangeličkim 
znancima i rođacima; jer Isus Krist će ih sve 
nama u vječnosti predstaviti i pitati nas da li 
smo se za njih trudili, 

I razmišljat ćemo da li smo predavanjima o »jednoj 
svetoj Crkvi« i knjigama u sebi samima stvorili 
uvjete da ljude oko sebe razumijemo. 

* 

Gospodine Isuse Kriste, 

piestravljujem se pred biblijskim mjestom koje nam 
daje tako sveti nalog. Ti nisi rekao: Bilo bi lijepo kad 
bi . Ti nisi rekao: Moglo bi se tako činiti... Nego si 
prije svoje smrti zaklinjući rekao Ocu: 

„Oče! Hoću da i oni koje si mi dao budu sa mnom 
gdje sam ja." 

Ti nećeš da budu osuđeni oni kojima je vjera u Te¬ 
be bila objavljena u drugom obliku. Ti hoćeš da i oni 
gledaju Tvoju slavu. 

Ali što ja činim za to ? Ja sam nevaljali učenik, jer 
nisam dosad Tvoje riječi spoznao kao svetu zapovijed 
Osobito sada, kad po Koncilu i ekumenskoj ideji sa svih 
strana iskrsava pitanje o jedinstvu, neću zaboraviti mo¬ 
litvu za Tvoju najvruću želju. 

Gdje god sretnem kojeg inovjerca, mislit ću no to 
da si ga Ti k meni poslao. Znam doduše da se Unutraš¬ 
nje zajedništvo ne može postići silom. Ali znam i to da 
sam dosad premalo odgovornosti snosio. Jer ja sam Tvo¬ 
je riječi u Svetom Pismu pročitao bez razumijevanja za tu 
vruću želju. Nisam na Tvoju oporuku dovoljno obraćao 
pažnju, ni na svoju dužnost koja iz toga proizlazi. 

Sveta Majko Božja Marijo, koja si prvu crkvenu op¬ 
ćinu majčinski čuvala, raširi svoje okrilje preko sve odi¬ 
jeljene braće. Sakrij pod svoje okrilje i pravoslavne 
kršćane koji pred Tvojim ikonama u tako dubokoj pobož- 
nosti mole, da ih Tvoj Sin sjedini s nama. 


9 Razmišljanja na asfaltu 

IDEALISTI I MATERIJALISTI 


Djela apstolska 5, 1-11 

1 A neki čovjek po imenu Ananija sa Safirom, 
ženom svojom, prođade svoj posjed, 

2 Ali odvoji za sebe jedan dio novaca sa znanjem 
svoje žene, a drugi dio odnese i položi apostolima 
pred noge. 

3 Tada mu Petar reče: »Ananija, zašto je sotona 
zaveo tvoje srce da slažeš Duhu Svetome i odvojiš 
za sebe jedan dio novaca što si ih dobio za njivu. 

4 Zar ne bi ostala tvoja da nije prođanaj a kad 
se prodala, nije li bila u tvojoj vlasti? Zašto si 
zamislio takvo djelo u srcu svome? Nisi slagao 
ljudima, nego Bogu!« 

5 Kad je Ananija čuo te riječi, pade i izdahnu. 
I obuze velik strah sve koji to čuše. 

6 A mladići ustadoše, zamotaše ga, iznesoše i 
zakopaše. 

7 Oko tri sata poslije toga uđe i njegova žena, ne 
znajući što se dogodilo. 

8 Petar joj se obrati i reče: »Kaži mi jeste li za 
toliko prodali njivu?« Ona odgovori: »Da, za to¬ 
liko.« 

9 A Petar će njoj: »Zašto se dogovoriste da isku¬ 
šate Duha Gospodnjega? Gle, noge onih koji za¬ 
kopaše muža tvoga već su pred vratima, oni će 
iznijeti i tebe!« 

10. Ona smjesta pade pred noge njegove i izdahnu. 
A kad mladići uđoše, nađoše je mrtvu, pa je izne¬ 
soše i zakopaše kraj njezina muža. 

11 I obuze velik strah svu zajednicu i sve koji su 
to čuli. 

* * * 

Gospodine Isuse Kriste, 

upravo smo u posljednjem retku pročitali: »I obu¬ 
ze velik strah svu zajednicu.« Ako ću biti iskren, 
i sam sam se prestrašio. I mene je kod tih doga¬ 
đaja obuzeo strah. 

Daj mi dakle da spoznam ne nosim li i ja katkada 
u sebi duh Ananije.i njegove žene. 

* 

Ne kao da je Bog nekakav tiranin a Petar utje- 
irivač novca i iznuđivao dijela baštine. Ananija 
nije bio dužan da dade novac za njivu kao milo¬ 
stinju. Petar to izričito kaže. Ali on nije smio 
lagati Petru. 

Tako isto nitko nije dužan da žrtvuje jednu mje¬ 
sečnu zaradu za siromahe. Ali ako je jednom u 
zajednici prave braće dao obećanje i Bogu učinio 
ponudu, onda neka ne izvlači iz toga neku dobit 
/za sebe i neka još uz to ne vara druge lažnim 
izjavama. 

* 

Petair je pitao Amaniju: »Zašto je sotona zaveo 
tvoje srce...?« 

Svojim kramarskim duhom i svojom dvolienošću 
nije Ananija bio nekorektan samo u materijalnim 
stvarima. Dublja pogreška bilo je njegovo ne¬ 
iskreno ponašanje prema Crkvi Božjoj. On je 
više cijenio svoj egoizam nego poziv k vjeri. I to 
ga je dovelo do grijeha protiv Duha Svetoga. 

* 

Kod kršćanina se ne radi o pitanju da li on na¬ 
čelno smije imati privatnu imovinu. Njegova sveta 
odgovornost sastoji se u tome da svojim vlasni¬ 
štvom ispravno upravlja. U načelu ono pripada 
Bogu a time i zajednici. 

Tko je bez svoje krivnje bijedan, ima pravo tra¬ 
žiti 'da mi svoju imovinu s njime dijelimo — kao 
što se i mi u nesretnim slučajevima uzđamo u po¬ 
moć drugih. 

Ne možemo se stoga ni zatvoriti pa biti ravno¬ 
dušni prema 

gladnoj djeci u Hong-Kongu, Pakistanu i 
Braziliji, 

beskućnicima nakon potresa, 
štićenicima misijskih postaja u polarnom pod¬ 
ručju. 

Jer smo po mističnom tijelu Kristovu svi postali 
braćom, koji smo odgovorni jedan za drugoga. 

* 

;I svaka župna zajednica trebala bi biti Božja obi¬ 
telj gdje bismo se u vjeri prepoznavali kao braća 
i sestre. 

* 

Nije svatko rođen za trapističko siromaštvo ili 
pozvan za ulazak u modernu svjetovnu zajednicu. 


Ali svaka prava apostolska zajednica ima na te¬ 
melju evanđelja svoje obaveze prema onima koji 
su otkupljeni 'dragocjenom krvi Isusa Krista. Upra¬ 
vo u tome razlikuje se ona od kojekakvih beza¬ 
zlenih društava što se i na socijalnom području 
zalaže za Krista. 

Odlučno je za prodornu snagu to kakav duh pove¬ 
zuje ljude. Zato bi svaki pojedinac trebao da osjeti 
kako ovo mjesto u Djelima apostolskim govori 
njemu i da iz toga povuče zaključke. 

* 

Gospodine Isuse Kriste, 

ne daj da se zatrpam u površnosti raznih društava, 
nego mi pokaži put u krug ljudi koji taj nemir 
u sebi osjećaju! 

* 

Još ćemo jedanput razmišljati o izvještaju iz No¬ 
voga Zavjeta. 

Petar stoji pred prvom kršćanskom općinom u 
Jeruzalemu kao apostol kojemu je povjerena slu¬ 
žba ključara. Sa svetom vlašću nad životom i 
smrću govori on lažljivcu: 

»Zašto si zamislio takvo djelo u srcu svome? 
Nisi slagao ljudima, nego Bogu!« 

* 

— Mislim u strahu na sve one koji su utajom 
crkvenih novaca pred Bogom izvršili Ana- 
nijino djelo i Crkvi nanijeli najveću štetu. 
— Mislim na one koji hoće s Karitasom još 
načiniti posao te s lažnim izgledom dobro¬ 
tvora prodaju Crkvi manje vrijedne stvari 
ili im takve oporučno ostavljaju, premda 
su one za njezine institucije samo teret. 

— Mislim Ha jednoga ili drugoga koji svojom 
pripadnošću Crkvi neopazice ide za svojim 
poslovnim prednostima — ili na takve koji 
se preuzimanjem kakvog vodećeg zadatka 
žele progurati naprijed. 

Dao Bog da mi ne pripadamo takvima! 

* 

Gospodine Isuse Kriste, I 

s užasom čujemo da je u prvoj zajednici Tvoje pracrkve 
smrt bila kazna za laž, za laž prema vrhovnoj glavi sve¬ 
te zajednice ljudi. 

Daj da nikad ne zaboravimo da zapravo Tebi lažemo 
kad pokušavamo s Ananijinim nazorima prisvojiti sebi 
vlastite prednosti. 

Obuzima nas stid kad pomislimo da pripadnici sekta ne 
daju samo desetinu svoga poreza na zaradu, nego da¬ 
pače žrtvuju desetinu svoje plaće. A mi uvijek ponovno 
dolazimo u napast da se otkupimo bijednom žrtvom 
sitniša. 

Već crkveni porez mnogi plaćaju bez volje, samo preko 
srca. Ali ako dođu vremena kad će taj propis otpasti, 
pokazat će se da li kršćani još posjeduju duh žrtve i da 
li od dobre volje daju. 

Gospodine Isuse Kriste, očuvaj nas od toga da prema 
Tvojoj Crkvi budemo kramarske duše. Jer ima mnogo tak¬ 
vih koji za svoje privatne želje i zabave ne gledaju na 
novčanice od deset ili pedeset maraka, ali kad treba za 
druge onda počinju štedjeti na bakrenom pfenigu. 

Daj da ne škrtarimo sa svojom potporom kad naši sve¬ 
ćenici mole za žrtvu da bi mogli ublažiti ekonomsku i 
duhovnu bijedu. 

Ne dopusti da se u nama razvije poslovni duh koji ra¬ 
čuna samo s tekućim računima, bariranim čekovima i 
društvenim doprinosima, nego nam podaj duh nesebič¬ 
nosti kad se radi o tome da Tvoje zahtjeve ostvarimo u 
apostolatu. Jer bez toga uvjerenja naš je dar hladan 
i neplodan. 


Aii time biblijsko mjesto još nije iscrpeno: jer bi 
siromašni student ili penzioner mogao' s pravom 
kazati da to njega ne dira. Još više: još ima ljudi 
među nama koji dapače nužno trebaju potporu 
preko našega župnog Karitasa. I oni su dakako 
oprošteni od svake novčane žrtve. 

Ali nama je bilo povjereno više nego što su ma¬ 
terijalna dobra. Ne samo da zadržavanje novaca 
može postati grijeh i krađa pred Bogom. Možemo 
biti krivi i onda ako svoju snagu i svoje slobodno 
vrijeme uskraćujemo drugima. 

Ako netko ima organizacijski talenat, zdravlje i 
nadarenost, i to žrtvuje samo za nogometna 
društva, veslačice klubove ili hobije, ali ne u apo¬ 
stolskom radu, nije li i to krađa talenata koje 
nam je Bog dao? 

* 

Ima već mnogo mladih idealista koji su na četiri 
godine prekinuli svoje uspješno zvanje te rade u 
Africi, dok se drugi jadno izvlače ako treba da 
samo na pola sata posjete kojeg bolesnika ili da 
se hitno založe za kakvu važnu priredbu. 

* 

I svaki od nas dužan je da sudjeluje u stvaranju 
javnog mišljenja i da vodi brigu o područjima koja 
su upravljena protiv Crkve. 

— Kad mi radio ili televizija kod kuće u mom 
naslonjaču nude programe koji zadaju 
udarce mome vjerskom uvjerenju, zar ne 
moram na to reagirati? 

— Možda sam dovoljno energičan da jednom 
svjedoku Jehove zabranim razgovor na 
vratima, ali nisam dovoljno energičan kad 

-jedan ateist svoje bezbožne tirade u intim¬ 
nosti moje sobe gromko -sipa na mojiu obi¬ 
telj ili kad jedna bestidna revija u mom 
kršćanskom domu prikazuje svoje serije 
slika. 

* 

Vrijedan film sigurno nije guibitak vremena. Ali 
koliko smo beznačajnih filmova gledali a pri tom 
previdjeli ruke pružene na molbu i zaplakane oči 
onih koji bi nas trebali: u bolnicama, staračkim 
domovima, ili također nemoćne ljude u potkrov- 
1-iima za koje se nitko ne brine. Naša je dužnost 
također da imamo srca za napuštenu djecu, kojoj 
bismo u škodi ili u slobodno vrijeme mogli malo 
zamijeniti oca ili majku. 

Mi smo dužni Duhu Svetom da tijelom i dušom 
pripadamo njegovoj Crkvi — ne samo krišorn s 
nekoliko kratkih jutarnjih i večernjih molitvica. 
Jer s povlačenjem u privatni život počinje vjerska 
mlohavost i apatija beskrvne vjere. Tada nam ne¬ 
dostaje kontakta s problemima koje moraju svla¬ 
davati naši dušobrižnici. Gubimo ljudsku poveza¬ 
nost s onima koji s nama kleče kod pričesne klupe. 
Svaki vara Crkvu uskraćujući joj sebe koji se sa 
samosvojnom pobožnošću čini »nevidljivim« ondje 
gdje bi morao pomoći. 

» 

Tjelesna smrt Ananije i Safire slika je duševne 
smrti kad čovjek otima Bogu ono što mu je kao 
vjerni kršćanin poklonio — sav svoj život, samo¬ 
ga sebe. 

Ruke drugih članova općine morali su oboje njih 
kao mrtvace iznijeti van, jer su Crkvi svojim li¬ 


cemjerjem postali duhovno tuđi. i time su Imali 
veću krivnju nego koji nevjernik. 

* 

Gospodine Isuse Kriste, 

događa mi se kao ovim prvim kršćanima koje je obuzeo 
strah kad su doživjeli nenadanu smrt Ananije i Safire. 
Daj da poslije ovoga razmatranja danas kad večernje 
molitve obavim sveti ispit savjesti da li nisam skrivio ka¬ 
kvu, utaju također nepotrebnim trošenjem novače ili škr- 
tošću — ili još više time da sam propustio uložiti vrijeme 
za tebe, da sam svoje talente zadržao za sebe. 

Daj mi od sada veću revnost da se ne ogriješim o Tvo¬ 
ju Crkvu mlakošću i ravnodušnošću, sebičnošću i štedlji¬ 
vošću na krivom mjestu, jer mi je Tvoja Crkva poklonila 
vjeru i po Tebi vječni život. 

Ja sam uvijek ponovno tražio izliku kad se radilo o tom 
da se odvažim na sudjelovanje u kojoj modernoj apo¬ 
stolskoj grupi. Isprika zbog zdravlja, prezaposlenosti u 
služb; ili zbog privatnih poslova mogu biti opravdane, 
ali možda samo pred ljudima — ne pred Bogom. 
Argumenat da radije stvaram sam za sebe previše je 
otrcan; jer ako sotona navaljuje u udarnim trupama, on- 
oo i za nas vrijedi riječ „Vae soli!" — „Teško onome koji 
je sam!" 

Pojedinac stoji bespomoćno pred spekulacijom nesavjes¬ 
nih interesnih grupa i pred spletkama stranačke politike, 
ako ne nalazi brata u kakvoj vjerskoj zajednici. On tre¬ 
ba nekoga koji bi ga podupro kad se odvažuje na nešto 
teško, koji bi ga hrabrio kad očajava, koji bi uskočio kad 
više ne vidi puta, koji bi mu dao objašnjenje kad sumnja. 
Gospodine Isuse Kriste, daj mi hrabrosti za sveto sudje¬ 
lovanje u jednoj takvoj grupi, ako me već nisi pozvao 
na sudjelovanje u misijama. 

ZAR NITKO NEĆE ODGOVORITI? 


Djela apostolska 8, 26-39 

26 Jednoga dana reče anđeo Gospodnji Filipu: 
»Ustani i idi prema jugu na put koji vodi od Jeru¬ 
zalema u Gazu; to je put kroz pustinju.« 

27 On odmah ustane i pođe. I gle, neki Etiopljanin 

naiđe onuda, dvoranin, dostojanstvenik kanđake, 
etiopske kraljice, koji upravljaše svom riznicom > 

njezinom; on bijaše došao u Jeruzalem da se 
pokloni, 

28 i sad se vraćao kući; sjedio je na svojim kolima 
i čitao proroka Izaiju. 

29 A Duh reče Filipu: »Pođi onamo i pridruži se 
onim kolima!« 

30 Kad se Filip približi, čuje onoga kako čita 
proroka Izaiju, i upita ga: »A razumiješ li ti što 
čitaš?« 

31 Onaj odgovori: »A kako bih mogao ako me 
tko ne uputi?« I pozove Filipa da se popne i 
sjedne uz njega. 


32 A mjesto iz Pisma koje je upravo čitao bijaše 
ovo: »Povedoše ga kao ovcu na klanje, i kao što 
janje nijemo stoji pred onim koji ga striže, tako 
on ne otvori svojih usta. 

33 U poniženju i osudi pograbiše ga; tko će opisati 
njegov naraštaj? Uzeše sa zemlje život njegov.« 

34 Tada se dvoranin obrati Filipu i upita: »Molim 
te, za koga ovo govori prorok, za sebe ili za koga 
drugoga?« 

35 A Filip otvori svoja usta i počevši od ovoga 
mjesta iz Pisma propovjedi mu Veselu vijest o 
Isusu. 

36 Kad su tako išli putem, dođoše do nekakve 
vode, i dvoranin poviče: 

37 »Evo vode! Sto mi brani da budem kršten?« 

38 I zapovjedi da stanu kola; i obojica siđu na 
vodu, Filip i dvoranin; i Filip ga krsti. 

39 A kad iziđoše iz vode, Duh Gospodnji odnese 
Filipa, i više ga ne vidje dvoranin, nego radostan 
ode svojim putem. 

* * * 

Taj događaj tako je bliz životu i tako uzbudljiv 
da se čovjeku čini kao da se njemu neposredno 
govori. O svakoj bismo rečenici morali razmišljati. 
Tada ćemo osjetiti kako se svaka od tih rečenica 
osobno i nas 'tiče. 

* 

»Jednoga dana reče anđeo Gospodnji Filipu: 
Ustani i idi prema jugu na put koji vodi od 
Jeruzalema u Gazu; to je put kroz pustinju. 
On odmah ustane i pođe. 

I gle, neki Etiopljanin naiđe onuda, dvoranin, 
dostojanstvenik kaindake, etiopske kraljice, 

koji upravljaše svom riznicom njezinom; on 
bijaše došao u Jeruzalem da se pokloni, i sad 
;se vraćao kući; sjedio je na svojim kolima i 
čitao proroka Izaiju.« 

* 

Želimo sada da od toga čovjeka iz Svetoga Pisma 
naučimo kako treba čitati Bibliju. 

* 

Anđeo je rekao o njemu da putuje cestom kroz 
pustinju. On nije izabrao živahniju primorsku 
cestu koja vodi u Egipat. U samoći je razmišljao 
o riječima proroka. 

U miru i razmišljanju pustio je da one na njega 
djeluju, iako njihovo značenje nije još mogao do¬ 
kučiti svojim razumom. Premda je njemu kao 
strancu Sveto Pismo bilo osobito tuđe, nije ga 
odložio, nego je razmišljao što znače te rečenice. 

* 

Razmišljam o tome da li se i moje čitanje Biblije 
odvija u vanjskoj i nutarnjoj tišini. Inače se ne 
smijem čuditi ako riječ Božja pada na neplodno 
tlo. Ili sam možda, odviše nepostojan da smognem 
strpljivosti i sabranosti za razmatranje Svetoga 
Pisma? 

❖ 

Dvoranin je čitao Sveto Pismo' na putovanju — 
a ne u privatnoj sobici. 

Ne bismo li mi također trebali da na putovanju 
ili na dopustu jednom posebno uzmemo vremena 
za tu najvažniju knjigu? 

Čitanje Svetoga Pisma nije nikakav pobožni pri¬ 
vjesak. Morali bismo se pribrali da se njime tako 
intenzivno bavimo dok ne nađemo osobni pristup. 


Tada će nam strano postajati sve pristupačnije. 
Jer Biblija bi za naš vlastiti život trebala da bude 
naša svakidašnja hrana. 

* 

Zatim se kaže još nešto važno: taj rizničar eti¬ 
opske kraljice »bijaše došao u Jeruzalem da se 
pokloni«. On je dakle svoje hodočašće produblji¬ 
vao čitanjem Svetoga Pisma. On je razmatrao i 
molio. 

Biblija nije nikakva zanimljiva čitanka, nikakva 
literarna poslastica. Ona je knjiga koja pretpo¬ 
stavlja ozbiljnost pred Bogom, poštovanje svetoga. 
Ona zahtijeva našu unutrašnju -spremnost da su¬ 
sretnemo Boga i vodi nas tako sve dublje k mo¬ 
litvi. 

* 

Razmišljam nije li moje čitanje Svetoga Pisma 
samo pobožno listanje po kakvoj dječjoj Bibliji. 
Ili ga uistinu shvaćam kao budan, otvoren kršća¬ 
nin, kod kojega se misli o pročitanome ulijevaju 
u osobnu molitvu? 

Djela apostolska izvješćuju dalje: 

»A Duh reče Filipu: Pođi onamo i pridruži se 
onim kolima! Kad se Filip približi, čuje onoga 
kako čita proroka Izaiju, i upita ga.: A razu¬ 
miješ li ti što čitaš? 

Onaj odgovori: A kako bih mogao ako me tko 
ne uputi? I pozove Filipa da se popne i 
sjedne uz njega.« 

Možda su sekte bolje razumjele to biblijsko mje¬ 
sto. One su to svakako- ozbiljnije shvatile, ali u 
svome smislu. One su shvatile -da kod čitanja Sve¬ 
toga Pima najprije trebamo uvod i tumačenje da 
uvidimo dublje značenje. 

Gospodine Isuse Kriste, 

Ovdje se osjećam kriv. Ovaj etiopski dvoranin 
našao je dobra čovjeka koji mu je htio objasniti 
biblijsko mjesto kad je osjetio njegovu nesigunost. 
U našoj domovini ima na tisuće takvih koji su kao 
ovaj čovjek u Bibliji tražili neku uputu, ali nisu 
sreli nijednog dobrog katolika koji se razumio u 
Sveto Pismo. Nijedan se nije oko njih potrudio da 
s njima porazgovori o Evanđelju. Zato nisu dobili 
nikakav dublji kontakt s Tvojom Crkvom. 

Ili su našli kakvog krivotvoritelja Biblije iz neke 
sekte koji im je sa žarkom revnošću neispravno 
rastumačio Bibliju i tako ih odvojio od zajednice 
s Crkvom. 

* 

Mislim u molitvi na stotine tisuća onih koji su se 
usprkos vjerskoj gladi izgubili za našu Crkvu, 
jer su nas sekte pretekle i njima — prilagođujući 
je svojim tvrdnjama — »razjasnili« Bibliju. 

U najvećoj dubini radi se o Kristu, i u knjigama 
Staroga Zavjeta. Kroz Evanđelje tek prosijeva 
unutarnja istina koja je skrivena u proroštvima 
proroka. 

A Crkva je čuvarica tih tajna, »Mater et Magi¬ 
stra« — »Majka i Učiteljica«. • 

* 

»A mjesto iz Pisma koje je upravo čitao 
bijaše ovo: 

Povedoše ga kao ovcu na klanje, 
i kao što janje nijemo stoji pred onim koji 
ga striže, tako on ne otvori svojih usta. 

U poniženju i osudi pograbiše ga. 

Tko će opisati njegov naraštaj? 

Uzeše sa zemlje život njegov. 


Tada se dvoranin obrati Filipu i upita: 

Molim te, za koga ovo govori prorok, 
za sebe ili za koga drugoga? 

A Filip otvori svoja usta i počevši od ovoga 
mjesta iz Pisma propovjedi mu Veselu vijest 
o Isusu.« 

* 

Ne smije čovjek samo sebe opskrbljivati vjerskim 
istinama. Tko u Bibliji nađe posljednji odgovor, 
osjetit će poticaj da i druge isto tako uputi u nju. 
Ali zato moramo najprije mi sami biti oduševljeni 
za nju. 

* 

Ima mnogo ljudi koji svaki dan čitaju Sveto Pi¬ 
smo. Imamo razloga veseliti se tome. A ipak bi¬ 
smo se morali stidjeti ako se time zadovoljavamo 
a nemamo revnosti da drugima pribavimo sreću 
vjere i Božju riječ u Svetom Pismu. 

* 

Mi moramo iz vlastite pobude dalje davati kra¬ 
ljevski dar čitanja Svetoga Pisma. 

Postavit ću ispit savjesti: 

— Jesam li već kojega čovjeka ozbiljno odu¬ 
ševio za čitanje Svetoga Pisma? 

— Jesam li već jedanput knjigu Božju kao 
dar dalje pružio. Ili pripadam među one 
koji za prvu pričest, za svetu potvrdu i za 
vjenčanje kupuju samo beznačajne, bez¬ 
bojne darove? 

* 

Dakako, Božje riječi često su teško razumljive, i 
katkada je potreban, komentar, vodič, da bismo 
— kao Etiopljanin — kod čitanja svaki čas za- 

stali a ne gubili se na beskrajnoj pučani bez pri¬ 
staništa. 

Ima dobrih teoloških egzegeza, ali i jednostavnih, 
uzbudljivih poticaja koji su već prošli ispit valja¬ 
nosti. Sveščići »Krist 365 puta« (365 svetih inter¬ 
vjua u godini) mogu se vrlo dobro s Novim Zavje¬ 
tom dalje poklanjati. 

* 

Još nešto čitamo iz toga biblijskog odlomka: Etiop- 
ljanin je bio poganin. I danas ima pogana koji 
bolje poznaju našu Bibliju nego mi kršćani. Polo¬ 
vica katolika nemaju kod kuće ni Biblije. I dok se 
rotacioni strojevi sotone ne smiruju, zaprašuje 
se Sveto Pismo kod mnogih naših polaznika crkve 
neiskorišteno na polici za knjige. 

Od danas ne samo da ćemo ga revnije čitati, nego 
ćemo i u molitvu uvrstiti što je Sveti Otac svakom 
katoliku na srce stavio: da se čitanje Svetoga Pi¬ 
sma unaprijedi u obiteljima. 

* 

Tko je od nas jednome od stranih studenata po¬ 
klonio Sveto Pismo s osobnim pozdravom? Sekte 
možda! Katolici su jedva na to mislili jer većina 
ne vjeruje dosta živo u Evanđelje. 

Ali ako isam čitanje Svetoga Pisma spoznao kao 
potrebni svakidašnji kruh, onda moram tu od¬ 
govornost osjećati kao' trn u mesu. 

* 

Etiopljanin iz Svetoga Pisma našao je put k vjeri 
kad je čuo nauku o Isusu Kristu. 

»Kad su tako išli putem, dođoše do nekakve 
vode, i dvoranin poviče: Evo vode! Sto mi bra¬ 
ni da budem kršten? 


I zapovijedi da stanu kola, i obojica isiđu na 
vođu, Filip i dvoranin; i Filip ga krsti. 

A kad iziđoše iz vode, Duh Gospodnji odnese 
Filipa, i više ga ne vidje dvoranin, nego rado¬ 
stan ode svojim putem.« 

* 

O njemu nam je bilo rečeno da je bio vrhovni 
rizničar, dakle visoki činovnik. Pošto je on poučen 
apostolovim riječima .razumio biblijsko mjesto o 
otkupiteljskoj smrti Isusa Krista, mogao je mo¬ 
žda jednoga ili drugoga od svojih podređenih 
pređobiti za vjeru u Sina Božjega. 

Imamo li mi hrabrosti da nagovorimo vodeće 
ljude? Oficir je s toga gledišta važniji nego regrut, 
ili također učitelj kojega oduševimo i koji će 
onda imati snagu zračenja na mnogo stotina uče¬ 
nika. 

Cesto smo tako nespretni, tako malo dovitljivi. 
Dakako, Filipa je anđeo Gospodnji doveo do toga 
čudesnog zadatka. Ali i svaki od nas ima svetoga 
anđela koji nas ne samo podsjeća na dnevno 
čitanje Svetoga Pisma, nego i hoće da nas vodi 
da bismo druge za to predobivali. Ali mi uvijek 
ponovno preoujemo njegov glas. 

* 

Gospodine Isuse Kriste, 

Zahvaljujem Ti što me je Tvoja sveta knjiqa danas do¬ 
vela do tako spasonosnog ispita savjesti. Oprosti mi moj 
umor i moju tromost, zbog čega sam dosad previdio tu 
zadaću. 

Sa strahopoštovanjem hoću odsad svaki dan uvesti čita- 
nje Svetoga Pisma ili ga obnoviti ako sam ga propustio . 
Mislit ću na to da će i meni — kao Filipu — anđeo Gos¬ 
podnji kazati: Ustani i idi — jer negdje u poduzeću, na 

10 Razmišljanja na asfaltu I ' 1 4 e 

sveučilištu, u tvojoj obitelji, u krugu tvojih prijatelja; u 
jednoj katoličkoj grupi ili u susjedstvu ima čovjek koji 
gladuje za riječju Božjom! Ali kako da on upozna ili 
shvati Bibliju ako ga nitko ne uputi? 

Zato ću se rado prihvatiti te zadaće i po najboljim svo¬ 
jim silama pokušati da tu najljepšu bratsku službu pro¬ 
vedem u djelo. Ili nije li to gotovo već anđeoska služba? 
Zar se ne bismo trebali postidjeti time što u Danskoj u 
najotmjenijim hotelskim sobama leži Biblija — makar fo 
bilo samo radi poslovnih uspjeha i službe gostiju. AH 
sinovi ovoga svijeta lukaviji su od nas. 

Trebali bismo Bibliju pružiti taksi-šoferu koji čeka, da bi 
je uvijek imao uza se u pretincu za rukavice. 

Trebali bismo je javno izložiti u crkvama. 

Trebali bismo je kao svetu lektiru uvijek uza se imati, jer 
će samo Bog dati odgovor svuda ondje gdje ljudi više 
ne mogu dati odgovora. 

Sveto Pismo trebalo bi da bude kompas na putu u 
vječnost. 

PISANJE PISAMA 


1. Korinćanima 1,1-9 

1 Pavao, Božjom voljom pozvan za apostola Isusa 
Krista, i naš brat Sosten — 

2 Crkvi Božjoj u Korintu: posvećenima u Kristu 
Isusu, pozvanima za svete sa svima koji zazivaju 
ime našega Gospodina Isusa Krista na svakom 
mjestu, daleko i blizu. 

3 Milost vam i mir od Boga, našega Oca, i Gospo¬ 
dina Isusa Krista! 

4 Zahvaljujem Bogu svojemu svagda za vas zbog 
milosti Božje koja vam je dana u Kristu Isusu; 

5 u njemu ste postali bogati u svemu, u svakoj 
riječi i svakom znanju, 

6 kao što se svjedočanstvo o Kristu učvrstilo u 
vama; 

7 tako da niste prikraćeni ni u jednom milosnom 
daru doik spremno čekate objavljenje našega 
Gospodina Isusa Krista. 

8 On će vas učvrstiti do kraja, da budete bez 
krivice na dan našega Gospodina Isusa Krista. 

9 Vjeran je Bog koji vas poziva u zajednicu svoga 
Sina, Isusa Krista, našega Gospodina. 

H< * * 

Kad danas pišemo pisma, ona često pobuđuju 
utisak kao da potječu od hladnoga poslovnog 
partnera. Ili su pak tako površna te nisu vrijedna 
da se sačuvaju — ako nas čak zbog svoga sadržaja 
neće teretiti u vječnosti. 

* 

Drugačija su Pavlova pisma. Kad je Pavao pisao 
pismo, donosio je radost. Tada je od njegovih ri¬ 
ječi iz toga pisma nastao sveti dokumenat — ne 
samo za tadašnje Korinćane, Rimljane, Efežane 
ili Galaćane, nego i za nas koji držimo jedno nje¬ 
govo pismo u ruci. Nema na njima nikakve egzo¬ 
tične marke, ali ima »sveti poštanski žig«, pečat 
koji vrijedi za vječnost. 

Jesmo li ikada razmišljah o tome da će nam 
svako pismo- koje smo u životu napisah i koje 
ćemo još napisati biti predloženo u vječnosti kao 
otegotni ih pohvalni dokumenat? 

* 

Čitamo još jednom uvodne riječi pisma Kordn- 
ćanima: 

»Pavao, Božjom voljom pozvan za apostola 
Isusa Krista.« 

Uza svu poniznost Pavao je svjestan da ga je 
volja svemogućega Boga odredila za apostolsku 
službu. Nije ga dakle pozvala nikakva zajednica, 
nikakav ga crkveni odbor nije imenovao. U kraj¬ 
njoj liniji stoji iza njega, odluka vječnoga Boga, 
jer se radi o njegovoj svetoj Crkvi. To vrijedi i 


2a svakoga novoga svććenika koji preuzima apd= 
stolsku službu. 

* 

Pavao kaže da je svaki od nas koji vjerujemo u 
Krista isto tako pozvan; jer piše: 

»Crkvi Božjoj u Korintu: posvećenima u Kri¬ 
stu Isusu, pozvanima za svete sa svima koji 
zazivaju ime našega Gospodina Isusa Krista 
na svakom mjestu, daleko i blizu.« 

* 

Kome je sveti Pavao upravio svoje pismo? Lučkim 
radnicima, rimskim činovnicima i trgovcima, i 
korintskim djevojkama, što je u ono vrijeme zna¬ 
čilo isto kao »bludnica«. 

Pavao upotrebljava nagovor »sveti«. To nije blas- 
femija, jer ti su ljudi po krštenju bili posvećeni 
u Kristu Isusu. 

* 

Zašto mi nemamo hrabrosti da, na primjer, tram¬ 
vajskog konduktera, koji je ujutro kod svete mise 
klečao pred pričesnom ogradom i u svojoj službi 
putnicima bio dobar kao kršćanin, također sma¬ 
tramo »svetim«? Isto tako pravnika koji odlu¬ 
čuje po svojoj savjesti, prodavačicu i zidara na 
visokoj peći koji u sekulariziranom svijetu još 
obdržavaju zapovijedi Isusa Krista i žive u krsnoj 
milosti? 

Razmislimo pošteno-: jesmo li tu -misao već jasno 
preuzeli u svoje razmatranje? 

* 

Mi smo svi, ti i ja, oni »posvećeni« o kojima go¬ 
vori Pavao. Što činimo u duhu Kristovu, to je 
nešto sveto. A oni kojima pomažemo posvećeni su, 
braća i sestre u Kristu. 

Nije istina da se svijet sastoji satno od đavola. 
Od svetoga ćemo Pavla naučiti da budemo svjesni 
te svetosti. 

* 

Kad bimo bili svjesni svoje svetosti, ne bismo 
svoj život ispunjavali tolikim tisućama ništavosti 
i smiješnosti. 

Ne bismo kod svakoga posjeta i svakoga susreta 
jedan drugome kazivali sporedne stvari, nego 
bismo imali reći nešto važno. 

Ne bismo se zadovoljavali hladnim pozdravom 
»Dobar dan!« i sa nekoliko površnih fraza »Kako 
si?« i sličnih. Pri tom je ipak svaki susret jedno¬ 
kratan događaj od značenja za vječnost. 

Zašto onda ostajemo, kod beznačajnih ili pače 
praznovjernih uzrečica: »Držat ću palac za tebe.« 
ili sličnih? 

Mi ne moramo doduše u svakoj prilici pokazivati 
svoje vjersko uvjereje, ali ima časova tišine, ra¬ 
zumijevanja, prijateljstva, rastanka gdje bismo 
morali jedan drugome dati na put nešo dublje. 
To vrijedi i za pisma koja pišemo. U njima bi 
naša vjera trebala doći do izražaja: »Želim ti 
blagoslov Božji« ili »Molit ću s tobom za tvoju 
važnu odluku.« 

* 

A što je bilo ono važno što je sveti Pavao u svo¬ 
jim pismima imao saopćiti? Najprije piše: 

»Milost vam i mir od Boga, našega Oca, i 
Gospodina Isusa Krista!« 

Milost i mir! I danas gladuje za tim čitav svijet. 
(Svoda se samo govori o miru. Ali mira bez 
Boga nema! Mir počinje u vlastitom srcu kad 


ujutro započinjemo dan u ime Božje i ne ostav¬ 
ljamo đavlu mjesta u svojim nagnućima. 

* 

Ali ako 60 posto katolika zanemaruje uskrsnu 
ispovijed i uskrsnu pričest, oni žive u neprijatelj¬ 
stvu s Bogom. Ili su najprije još gluhi za poziv 
Božji k svetoj gozbi. Zato u njihovu životu nema 
pravoga mira. 

Sakramenat pokore je velika Božja ponuda mira 
svijetu. Kožni kauč psihoterapeuta ili vlastita pri¬ 
znanja na policiji nisu nadomjestak za njega. 

* 

Razmišljam o tome da li sam ove godine kojega 
čovjeka doveo na uskrsnu ispovijed i pomogao 
mu time do mira s Bogom. Možda sam to učinio 
nesvjesno: 

— Knjigom koju sam poklonio. 

— Dopisnicom s otisnutim pobudnim tekstom 
koju sam razaslao i koju moj prijatelj sada 
drži na pisaćem stolu. 

— Svojim primjerom kod ispovjedaonice. 

— Riječju ohrabrenja. 

— Šetnjom s čovjekom koji je u duši bio 
očajan i s kojim sam onda molio u tihoj 
kapelici Majke Božje. 

* 

Što je sveti Pavao želio Korinćanima, bilo je naj¬ 
veće i najljepše što čovjek može naći: milost i mir. 
Zašto se žacamo iz hladnog racionalizma uzaj iirno 
obećati molitvu, uzajamno se blagoslivljati i jedni 
drugima kao svetima — jer kršteni kršćani su 
sveti! — željeti milost i mir? 

Tome se iie hiisli na nemotivirane biblijske izreke 
i nezgrapna bogomoljstva. 

* 

1 Onda stoji u pismu još jedna važna rečenica: 
»Zahvaljujem Bogu svojemu svagda za vas 
abog milosti Božje koja vam je dana u Kri¬ 
stu Isusu.« 

Kramarske duše ne mogu zahvaljivati — ili za¬ 
hvaljuju samo za nevažne stvari. Ali ovdje se 
radi o hvali za najvišu vrijednost, za milost Bo¬ 
žju, koja, našem životu tek daje puni smisao i koja 
će mu podati vječnu divotu. 

To nas obvezuje: zahvalnost se mora predavati 
dalje. 

* 

Svaka prirodna sposobnost može postati karizma, 
milosni dar, ako je stavimo u službu Isusa Krista: 
srdačna gostoljubivost, ljubav prema glazbi, dar 
pisanja, dar pripovijedanja djeci, spretna ruka u 
njegovanju bolesnika. 

Time možemo i mi jačati kraljevstvo Božje u 
našemu svijetu. 

* 

Zato ćemo još jedanput razmotriti uvod Pavlova 
pisma, koji zvuči kao sveta, snažna simfonija, kao 
jedinstvena molitva: 

»Pavao, Božjom voljom pozvan za apostola 
Isusa Krista, i naš brat Sosten — Crkvi Bo¬ 
žjoj u Korintu: posvećenima u Kristu Isusu, 
pozvanima za svete sa svima koji zazivaju ime 
našega Gospodina Isusa Krista na svakom 
mjestu, daleko i blizu. 

Milost vam i mir od Boga, našega Oca, i 
Gospodina Isusa Krista! 


Zahvaljujem Bogu svojemu svagda Za vaš 
zbog milosti Božje koja vam je dana u Isusu 
Kristu; 

u njemu ste postali bogati u svemu, u svakoj 
riječi i svakom znanju, 

kao što se svjedočanstvo o Kristu učvrstilo u 
vama; 

tako da niste prikraćeni ni u jednom milo- 
snom daru dok spremno čekate objavljivanje 
našega Gospodina Isusa Krista. 

On će vas učvrstiti do kraja, da budete bez 
krivice na da:n našega Gospodina Isusa Krista. 
Vjeran je Bog koji vas pozva u zajednicu 
■ svoga Sina, Isusa Krista, našega Gospodina.« 

jC 

LJUDI ONOGA SVIJETA 


Knjiga Otkrivenja 14, 1 -5 

1 I opet pogledah — i gle, Janje stajaše na gori 
Sionu, i s njime sto četrdeset i četiri tisuće. Oni 
su imali njegovo ime i ime njegova Oca napisano 
na svojim čelima. 

2 I čujem glas s neba, kao šum mnogih voda i 
kao tutanj silnoga groma; i glas koji sam čuo bio 
je kao glas svirača koji sviraju na svojim citrama. 

3 I pjevali su novu pjesmu pred prijestoljem, pred 
četiri Bića i pred Starješinama, i nitko nije mo¬ 
gao čuti njihovu pjesmu, osim onih sto četrdeset 
i četiri tisuće, koji su otkupljeni sa zemlje. 

4 To su oni koji se ne okaljaše sa ženama, jer su 
djevice: oni prate Janje kud god ono pođe. Ovi 
su otkupljeni između ljudi kao prvenci Bogu i 
Janjetu. 

5 I u njihovim ustima ne nađe se laž, oni su ne- 
poročni. 

Gospodine Isuse Kriste, 

Tvoj učenik, sveti Ivan, čuo je »glas s neba. kao 
šum mnogih voda i kao tutanj silnoga groma«. 

154 ' ; 1 ;; i 1 


'Taj glas ćelno i mi jednom čuti. Ali on nas ne 
mora ispuniti tjeskobom. 

Jer ima znak koji nam oduzima svaki strah — 
nije to kukasti križ, nije svemirska sonda, nego 
znak Janjeta, križ. Jer na križu si nas Ti, Gospo¬ 
dine Isuse Kriste, po svojoj žrtvi izbavio od gri¬ 
jeha i vječne smrti. 

* 

Ali mnogi ljudi dvadesetog stoljeća ne mogu se 
više riješiti svoga straha. Leon Bloy, čini se, imao 
je pravo sa svojom riječi koju je napisao već 
prije 70 godina: »Strah je jedini ozbiljni produkt 
moderne kulture.« 

* 

I taj strah rađa najsmješnijim plodovima: 

Upravo u najviše sekulariziranim područjima Nje¬ 
mačke mnoge su stotine ljudi na proricanje nekog 
modernog sektaša o propasti svijeta prodale svoju 
imovinu i s tjeskobom čekale konac svijeta. 
Mnoge novčane hijene Amerike kupile su sebi već 
mjesto na jednom otoku sigurnom od atomskih 
bomba. 

* 

Strah je nešto praljudsko. Svi se mi bojimo. Ali 
strah tih modernih ljudi bez vjere ili slabe vjere 
ima sasvim konkretnu pozadinu. 

Ne radi se samo o životu, niti samo o osiguranju 
od atomske bombe ili konjunkturne •krize. 

Radi se o onome što dolazi poslije, o onome ne¬ 
sigurnom, tamnom, protiv kojega se nitko ne 
može obraniti ako to i poriče. 

* 

Ali ne boji se samo bezbožnik. I kršćanina — i to 
upravo onoga pravoga kršćanina — obuzima strah 

pred mogućnošću da teškim grijehom proigra 
vječnost. 

Ali mi u tom strahu nalazimo uporište. Mi na 
pitanje što dolazi poslije nalazimo odgovor: 

»Gle, Janje stajaše na gori Sionu, i s njime 
sto četrdeset i četiri tisuće. Oni su imali nje¬ 
govo ime i ime njegova Oca napisano na 
svojim čelima.« 

* 

Sumnjičavci mogu pitati: Tko su tih sto četrde¬ 
set i četiri tisuće? Je li to predodređenje? Brine 
li se Bog i za mene? 

Ako vjerujemo u Isusa Krista, ne smije nas nika¬ 
kav đavao natjerati u izopačena sektaška mudro¬ 
vanja. Po svetom krštenju pripadamo četi otkup¬ 
ljenih, koji na čelu nose ime Oca i Sina i Duha 
Svetoga. Time smo vođeni i upravljani snagom 
Božjom, koja je jača od ljudskog oklijevanja i 
naše nemoći pred vječnošću. 

Samo tako će naš strah biti nadvladan. Ponovno 
ćemo spoznati da je Evanđelje vesela vijest a ne 
prijeteća vijest. 

Zato tiho zahvaljujemo Bogu za milost što smo 
pozvani na krštenje. 

* 

Gospodine Isuse Kriste, 

Ti si nam dao milost da smo se po svetom kršte¬ 
nju ponovno rodili za vječni život. Mi smo zahval¬ 
ni za to što si oduzeo strah od nas. 

Nećemo se rugati ljudima koje psihoza straha na¬ 
goni na nepromišljena djela. 

Toliki žive pokraj nas koji u svojoj ravnodušnosti 
pred vječnim stvarima tonu u strahu za prolazne 
stvari. 


Nismo li mi odgovorni za njih? 

Ne bismo li ih morah pripraviti na to da ih Ti 
možeš svaki dan, dapače svakoga sata pozvati k 
sebi? Ta Ti si sam rekao da dolaziš »kao tat u 
noći« — i nitko ne zna dana, nitko ne zna časa. 

* 

Trgovac koji ne pravi obračune upropaštava se do 
stečaja kad sve više i više gubi pregled poslo¬ 
vanja. 

Kršćanin koji ne razmisli svake večeri o prote¬ 
klom danu i ne obavi ispit savjesti ugrožava svoju 
vječnu sreću i plovi u susret svome stečaju, kad 
bude propadao ovaj svijet — iz kojega on već 
sada može svakoga časa biti pozvan. 

* 

Ah kad taj sat odbije, tada neće ništa pomoći sve 
znanje, sve garancije i svaki autoritet, ako naš 
život ne bude mogao opstati pred Kristom, ako se 
račun pred njim ne bude slagao. 

Tu nam neće pomoći nikakav savjetnik i nikakav 
sindikalni funkcioner. Neće nam pomoći nikakva 
protekcija i nikakav prestiž. Tako ćemo stajati 
pred Bogom kakvi jesmo, i nitko nam neće po¬ 
moći — osim Božje dobrote i milosrđa. 

* 

Molimo tiho da nas Bog ne nađe nepripravne 
kada dođe po nas u času naše smrti. 

Molimo također za ljude koji se danas unesrećuju 
i ne dobivaju svećenika jer nemaju nikakve SOS- 
-etikete na svome autu ili među svojim ispravama 
izjavu s molbom da im se u slučaju nesreće pozove 
svećenik, koji bi im mogao donijeti milost. 

Svaki strah ima smisao da nas opomene da ne 
smijemo vječnost izgubiti iz vida. 

Knjiga Otkrivenja kaže nam o otkupljenima: 

»I pjevali su novu pjesmu pred prijestoljem, 
pred četiri Bića i pred Starješinama, i nitko 
nije mogao čuti njihovu pjesmu, osim onih sto 
četrdeset i četiri tisuće, koji su otkupljeni sa 
zemlje.« 

• 

Možda nismo pozvani na djevičanstvo »kao pr- 
venci Bogu i Janjetu«. Ali i u sakramentu ženidbe 
stoiimo u svetom savezu s Bogom, jer je on slika 
ljubavi Kristove prema nama, njegovoj Crkvi. 
Tisuće oženjenih vjernika nose već krunu mu- 
čeništva i svetosti. 

Molit ćemo da smijemo priiDasti u broj izabranih 
koje će Janje u svojoj slavi okupiti oko sebe. 

Gospodine Isuse Kriste, 

dai da spoznam da je svaki koji sa mnom moli u apo¬ 
stolskom duhu moj suputnik u viečnost. la sam odgovo- 
ran za njeaa. bio mi simpatičan ili ne. Sveti Pavao i nje¬ 
ga zove „baštinikom neba" i „dvoraninom Božjim". 

U strahopoštovanju hoću u toj smotri gledati svoju bra¬ 
ću i sestre. Aii daj da također spoznam ako postaju 
mlaki i ravnodušni mojom krivnjom, jer im nisam dao 
bolji primjer. 

Ti jedini znadeš sat kad ćeš me pozvati k sebi. Daj da sa 
svetom revnošću „iskupim vrijeme", iskoristim sat u ko¬ 
jemu mogu nešto učiniti za Tebe i Tvoje Kraljevstvo i ti¬ 
me za vječnost. Onda ću smjeti i ja iednom pripadati 
Tvojim izabranima, o kojima Ivan kaže da nose Tvoje ime 
na čelu. 

Na jednom drugom mjestu Otkrivenja stoji riječ da me¬ 
đu izabrane pripadaju prije svega oni koji su umrli kgg 

svjedoci za Istinu. Ti jedini znaš što nas čeka. Možda je 
u stoljeću najvećeg progonstva kršćana svih vremena i 
jedan iz moje najbliže okoline pozvan da po mučeništvu 
pođe kao pobjednik za Tobom, lanjetom. 

Ne usuđujem se moliti za to. ler tko je siguran da će 
izdržati iskušenje? Ali ja Te molim da nitko od nas ne 
postane izdajica ako jednom izbije progonstva. 


SLIKA BOŽJA ILI ČOVJEK-ŽIVOTINJA? 


Psalam 8 

1-2 Gospodine, naš Gospodine, kako je divno ime 
Tvoje po svoj zemlji! Ti si nad nebesa uzdigao 
slavu svoju! 

3 U ustima djece i dojenčadi spremio si sebi hvalu 
protiv protivnika svojih, da zamukne neprijatelj i 
dušman. 

4 Kad pogledam Tvoja nebesa, djelo ruku Tvojih, 
Mjesec i zvijezde koje si stvorio: 

5 što je čovjek da ga se spominješ, sin čovječji, 
da se brineš za njega? 

6 Pa ipak si ga postavio samo malo ispod Boga, 
okrunio si ga slavom i čašću; 

7 dao si mu vlast nad djelima ruku Tvojih, sve 
si položio do nogu njegovih: 

8 ovce i goveda sva, osim toga životinje poljske, 

9 ptice nebeske i ribe morske, i sve što se kreće 
stazama morskim. 

10 Gospodine, naš Gospodine, kako je divno ime 
Tvoje po svoj zemlji! 

* * * 

Najljepše što može postojati na ovoj zemlji jest 
lice čovjeka — ali možda i najružnije: jer u sva¬ 
kom čovjeku može biti skrivena čistoća anđela i 
demonstvo đavla. 

Ne samo da Novi Zavjet, koji je za kršćanina 
knjiga nad knjigama, govori uzvišeno i sa straho¬ 
poštovanjem o čovjeku. I Stari Zavjet vjernih 
Židova ima visoku predodžbu o njemu. 

Psalam osmi je sigurno jedan od najdivnijih 
hvalospjeva čovjeku. Kraljevski pjevač David 
ispjevao je taj psalam koji je ušao u svjetsku 
književnost. Ali nije to za nas odlučno! 

Mi hoćemo da iz njega osjetimo ono božansko što 
je u njemu rečeno. 

* 

Prva dva retka trebali bismo još jedanput sasvim 
tiho i polako pročitati: 

»Gospodine, naš Gospodine, kako je divno ime 
Tvoje po svoj zemlji! Ti si nad nebesa uzdi¬ 
gao slavu svoju!« 

Prva pohvala uvijek ide Bogu, Svemogućemu. 
Tako je to kod nas kršćana. Tako je bilo i u 
Starom Zavjetu. 

Kad je David pjevao ovaj psalam, Židovi su usred 
poganskih naroda, koji su se klanjali kumirima 
i djelomice dapače zapadali u kult nećudorednoga, 
kao jedini narod vjerovali u jednoga Boga. 

Taj ih je Bog nekoć oslobodio iz ruku Egipćana i 
čitave ih proveo kroz Crveno more. On je išao 
pred njima kao svijetli ognjeni stup u pustinji. 
On im je na brdu Sinaju uz munje i gromove dao 
deset zapovijedi. 

Može se shvatiti da su Zidovi ponosno i zahvalno 
osjećali kako je moćan njihov Bog, i da su sa za- 


U Razmišljanja na asfaltu 


161 



hvalnošou molili: »Gospodine, ikako je divno ime 
Tvoje po svoj zemlji!« 

Sa koliko više prava možemo mi moliti te riječi. 
Mi smo primili čudesne nauke Evanđelja. Mi smo 
svjesni da je Božji Sin za nas postao čovjekom 
i otkupio nas. Mi poznamo djela svetaca koja su 
oni izvršili u ime Božje. 

To je dovoljno razloga da se uključimo u hvalu i 
zahvalu ovoga psalma. Do današnjega dana uzdižu 
se one do neba, makar bezbožničke tiskare izba¬ 
civale milijune protuvjerskih knjiga s iblasfemi- 
jama, makar poricale i vrijeđale Boga. 

* 

Mi ćemo u ovom času sjediniti svoju zahvalnu 
molitvu s molitvom iz Časoslova koju tisuće sve¬ 
ćenika ipo svem svijetu prinose Bogu — i s mo¬ 
litvama djece na kugli zemaljskoj. U retku 3. 
naime stoji: 

»U ustima djece i dojenčadi spremio si sebi 
hvalu protiv protivnika svojih, da zamukne 
neprijatelj i dušman.« 

* 

Božja hvala najčistije odzvanja iz usta djece. Kad 
je Krist ulazio u Jeruzalem, bila su prije svega 
djeca koja su mu klicala: »Hosarna Sinu Daviđovu!« 
Kad su se veliki svećenici i pismoznanci zbog toga 
ljutih, podsjetio ih je Isus na ovaj stih iz 8. psalma. 

* 

Djeca se još nisu odvikla od divljenja, kao mnogi 
blazirani odrasli. Jer djeca imaju jednostavno 
srce. Ona još imaju antenu za sve što je uistinu 
nepatvoreno i veliko. Ona se još znaju diviti i 
imati strahopoštovanja. Ona još mogu priznavati 
bez zavisti. 


Više puta nam je Krist u Evanđelju postavio dijete 
kao uzor. Time sigurno nije mislio ni na kakav 
infantildzam. Radi se o srđačnijem držanju pred 
Bogom, u krajnjoj liniji o nečemu sasvim velikom 
što moramo najprije steći i izmoliti. 

* 

»Dječja molitva prodire kroz oblake.« Iz ovakvih 
razmišljanja trebali bismo izvući prave zaključke; 
jer moliti ne znači zastati u lirskom i poetskom. 
Što vrijede sve krasne literarne misli ako se naša 
djeca u liberalnim obiteljima odvikavaju od mo¬ 
litve? 

Psalam 8. s pohvalom djetinje molitve nije samo 
uzvišena, tisućljetna pjesma. To je i poticaj da se 
pokažemo odgovornima da se ne ugasi sveto u 
djetinjem licu. On nas opominje da se molimo za 
djecu u koje sotona milijun puta ucrtava svoje 
tragove. 

Mislim na djecu svoje okoline za koju sam na 
neiki način odgovoran. 

I . * 

Potresno je kad David kaže da pred pobožnošću 
djece mora da »zamukne neprijatelj i dušman«, 
— kao što je i njegovo vrijeme stajalo u poplavi 
mržnje na Boga. Neprestano zaboravljamo koliko 
je progona, prijetnja i gorčina pretrpio taj kralj. 
Ah onda u 4. retku kaže: 

»Kad pogledam na Tvoja nebesa, djelo ruku 
Tvojih, 

Mjesec i zvijezde koje si stvorio...« 

Možda je mislio na Abrahama koji je pod zvjezda¬ 
nim nebom primio obećanje za svoj narod. A i 
nad njim je lebdjelo obećanje Božje. Iz njegove 
kuće imao se roditi Mesija. 

I tako je David svjestan glasa Onoga koji je stvo¬ 
rio svemir. On zna da taj glas ide i njega, po¬ 
jedinca. 

U Egiptu i Babiloniji su astrolozi već davno bili 
istražili putove planeta. Oni su u njihovu među¬ 
sobnom položaju vidjeh utjecaj na sudbinu čovje¬ 
ka, na događaje povijesti. Protiv toga poganskoga 
svijeta oko sebe govori David o Stvoritelju iz čije 
je ruke proizašlo sve, s kojim stojimo u odnosu, 
neposredno a ne po neumoljivoj moći zvijezda: 
»Sto je čovjek da ga se spominješ, 
sin čovječji, da se brineš za njega?« 

♦ 

Učenjaci su neprestano o tome razmišljali kako 
smo mi u isti čas maleni i veliki u odnosu prema 
svemiru. Mnogi nisu znah o milosti koja nas po¬ 
vezuje s Bogom. Ali su kod svoga istraživanja 
osjećali nešto o duhu, o mudrosti koja ispunjuje 
svemir. Mi bismo trebali od njih naučiti veliko 
divljenje pred Božanskim u stvorenim stvarima 
i također u tome spoznati veličinu svemogućega 
Boga. 

Tako bismo knjigu o fizioi ili zemljopisu morali 
upotrebljavati kao molitvenik. 

A morali bismo Bogu i zahvaljivati za najnovije 
znanstvene spoznaje u istraživanju svemira, za 
tehničke pronalaske, jer nam mogu ibiti stepenice 
do religioznoga. 

st: 

Mi sebe doživljavamo katkada kao ništicu pred 
Božjom beskrajnošću. Ali David nam u stihovima 
6-9 daje himnu i najljepše što se o čovjeku može 
kazati: 


»Pa ipak si ga postavio samo malo ispod Boga, 

okrunio si ga slavom i čašću; 

dao si mu vlast nad djelima ruku Tvojih, 

sve si položio do nogu njegovih: 

ovce i goveda sva, 

osim toga životinje poljske, 

ptice nebeske i ribe morske, 

i sve što se kreće stazama morskim.« 

* 

Nešto najdivnije u Sikstinskoj kapeli u Vatikanu 
jest prizor Stvaranja. Božji prst poziva Adama u 
život. To je sigurno najveličanstvenija ilustracija 
stihova koje smo upravo pročitali. 

Možemo shvatiti da čovjek kad misli na svoje 
podrijetlo pita: »Sto je čovjek da ga se spominješ?« 

Jedno je sigurno: gdje se Bogu iskazuje dužno 
poštovanje, ondje se priznaje i ljudsko dostojan¬ 
stvo. Tko prezire Boga, taj gubi i sveto poštovanje 
pred čovjekom. Jer čovjek je dobio svoje dosto¬ 
janstvo samo po svome Stvoritelju. 

Budući da materijalizam ne priznaje Boga, nema 
ni poštovanja pired »ljudskim likom«. 

Ako mamonski kapitalizam skida Boga s prijesto¬ 
lja, oduzima i čovjeku dostojanstvo-, 

* 

Gdje više nema Boga, ondje naprotiv buja. i drugi 
ekstrem: kult čovjeka. Tu čovjek provodi kult 
tijela i prostituira svoje tijelo kao oruđe svoga 
užitka ili ka-o paket mišića. Tu on sebe čini »malim 
bogom svijeta«. 

Samo gdje se B-og hvali, dobiva stvorenje svoju 
plemenitost. Mogli -bismo se zaprepastiti kad David 



kaže o čovjeku: »Postavio si ga samo malo ispod 
Boga.« 

Čovjeka može obuzeti jeza kad se ta riječ suoči 
s brutalnom stvarnošću. Ona nam često pokazuje 
suprotnu sliku: životinju u čovjeku. 

* 

Piri tom ne treba misliti odmah na »bezbožničke« 
zemlje. I ondje gdje stoje brojne crkve i kate¬ 
drale, pojavljuje se slika Božja tako često izna- 
kažena. 

■— Ili kako da se još nađe slika i prilika Božja 
u crtama lica jednog uživaoca u noćnom 
lokalu? 

— Kako da je nađemo u bezobzirnom mene- 
džeru poduzeća koji za svoju elektronsku 
statistiku premara i izrabljuje radne snage? 
— Kako bismo je još mogli naći fcod čovjeka 
kojemu su perverzni poroci i strasti ure¬ 
zala demonske crte u lice? 

# 

Vidimo ljude oko sebe. Hvata nas groza kad gle¬ 
damo gdjekojega od njih. Ali što to koristi? 

Morali bismo nastojati da zato u nama što ljepše 
zasja slika Božja. 

I morali bismo se truditi da osramoćena slika Bo¬ 
žja u drugima ponovno zasja. 

Ne bih li kod večernje molitve morao učiniti da 
preda mnom prođu svi oni ljudi koji su zanemarili 
plemenitost o kojoj govori psalam osmi? 

* 

Ali još nešto je ovdje rečeno. Mi nismo nikakvi 
sanjari o prirodi i nikakvi lirski individualisti. U 
doba betonskih zidova i neonskih svjetiljaka ima 


tako malo osjećaja za ljepotu biljaka i životinja 
u šumi i polju, za svjetlo koje nam daje nebo, za 
tišinu jezera i širinu mora. 

Pa ipak i ta područja pripadaju u život, u molitvu 
kršćanina. 

* 

Možda su moderni turizam i gdjekoji drugi oblici 
»povratka prirodi« prikrivena čežnja za upotre¬ 
bom Božjega dara. On nam je djela svojih ruku 
»položio do nogu« i dao nam vlast nad njima. 

Ali što koristi najljepša priroda ako je ne proživ¬ 
ljavamo moleći? Do nas stoji da modemi turizam 
bude posvećen. 

Do nas stoji da mi sami u 'tišini prirode ponovno 
nađemo Boga. 

Trebali bismo se brinuti za to da drugi u takvim 
danima opet nauče moliti: ljudi koji se u kamenim 
pustinjama velikih gradova ne osjećaju više dobro, 
ali koji još nisu našli pristupa k Onome koji je 
stvorio naš svijet — koji još ne uzvikuju zadiv¬ 
ljeno s Davidom: 

»Gospodine, naš Gospodine, 

kako je divno ime Tvoje po svoj zemlji!« 

* 

Možda su oni previše nemirni i iznutra previše 
nervo'zni da više ne mogu osluškivati tišinu pri¬ 
rode. Ona guše doživljaj njezine ljepote razgovorom 
o svakidašnjim brigama. Gdje čovjek govori i 
brblja, Bog šuti. 

* 

Gospodine, svemogući Oče! 

U djetinjem strahopoštovanju zahvaljujem Ti za ovaj čas 
koji treba da me oslobodi iz tijesne ćelije moga forma¬ 
lizma kod molitve. 

Hoću da mnogo sviesnije mislim na to da je priroda di¬ 
van molitvenik. Prerijetko sam ga dosad otvarao. 

Sada opet znam da jadne pjesme mržnje protiv Tebe ne 
mogu nadjačati Tvoju hvalu. 

Kad nam ne bi više svijetlile neonske cijevi ni jupiter- 
lampe, imali bismo ipak sjajno sunce, svijetli mjesec i 
svjetlucave zvijezde koji će Tebe slaviti i nadživjeti ljud¬ 
ska djela. 

Znam da je sav stvoreni svijet, a s njim i čovjek, kojega 
si postavio samo malo ispod Boga, jedna jedinstvena 
himna u čast Tebi. I ja bih se uvijek sve više želio uklju¬ 
čiti u nju. 

Ali ja također znam da je sotonin svijet utisnut u tisuće 
ljudi koji su kao ja pozvani za vječnost. Ali oni su 
sliku Božju izbrisali iz svog lica. 

Daj da iz te velike odgovornosti neprestano budno pa¬ 
zim da sačuvam svetu plemenitost - u sebi i u drugima. 


NE ODUŠEVLJENJE ZA SVIJET, 
VEĆ POSVEĆENJE SVIJETA 


Sveti Franjo; Pjesma brata Sunca 

Svevišnji, svemogući Gospodine! 

Tvoja je hvala, slava i čast, 
i blagoslov svaki. 

Samo Tebi, Svevišnji, pripada to, 
i nijedan čovjek nije dostojan 
da spomene Tebe. 

Hvaljen budi, moj G'ospodine, 

sa svim stvorenjima svojim, 

napose s gospodinom bratom Suncem: 

ono nam daje dan, i svjetlo nam njegovo 

svijetli. 

Ono je lijepo d zrači velikim sjajem. 

Ono je, Svevišnji, slika Tvoja. 

Hvaljen budi, moj Gospodine, 
po bratu Mjesecu i Zvijezdama, 
koje si stvorio na nebu, 
jasne, i dragocjene, i lijepe. 


IM 

Hvaljen budi, moj Gospodine, 
po bratu našem Vjetru i Zraku, 
po oblačnom, vedrom i svakom Vremenu, 
kojim uzdržavaš stvorove svoje. 

Hvaljen budi, moj Gospodine, 
po sestrici Vodi, 
koja je vrlo korisna, 
i ponizna, i dragocjena, i čista. 

Hvaljen budi, moj Gospodine, 
po bratu našem Ognju, 
kojim rasvjetljuješ noć; 
on je lijep i veseo, 
ali i snažan i silan. 

Hvaljen budi, moj Gospodine, 
po sestri nam majci Zemlji, 
koja nas hrani i nosi, 
i daje različite plodove,, 
i šareno cvijeće i travu. 

Hvaljen budi, moj Gospodine, 
po onima koji praštaju iz ljubavi Tvoje, 
i podnose nemoć i nevolju. 

Blago onima koji trpe mirno, 
jer će od Tebe, Svevišnji, dobiti krunu. 
Hvaljen budi, moj Gospodine, 

:i v po sestri nam tjelesnoj Smrti, 

il i i kojoj nijedan živi umaći neće. 

Jao onima koji umru u smrtnom grijehu! 
Blago onima koje zatekneš po Tvojoj 

presvetoj volji, 

jer smrt im druga nauditi neće. 

Hvalite i blagoslivajte moga Gospodina! 
Zahvaljujte i služite Njemu 
u velikoj poniznosti! 

1*70 


Ova Pjesma brata Sunca postala je glasovita. Lje¬ 
pota poezije služi ovdje nabujaloj ljubavi prema 
prirodi. U njoj susrećemo bratimljenje čovjeka sa 
Suncem i Zemljom, s izvorom u šumi i s vatrom 
na ognjištu, što nam se pričinja kao nešto neo¬ 
bično. 

Čini se kao da još nitko nije tako vatreno po¬ 
tvrdio ovaj svijet kao ovaj sveti »trubadur Božji«. 
Ako se već pogani zadubljuju u njegove stihove, 
onda bi nas kršćane trebao naš veliki brat, sveti 
Franjo, to više dovesti do svojih spoznaja, kako bi 
i nas što dublje priveo k Bogu. 

* 

Tko od nas uostalom zna da je sveti Franjo ovu 
Pjesmu brata Sunoa ispjevao kad su njegove oči 
već bile oslijepile? Kad krasote prirode, kojima se 
već toliko puta u svom srcu divio, nije više mogao 
vidjeti? Ah Božja djeca i slijepim očima uzdižu 
pogled k Bogu i osjećaju ljepotu njegovih djela. 
Zato bi nas kroz današnji dan trebala pratiti mo¬ 
litva: Gospodine Bože, daj da od svetoga Franje 
naučimo kako ćemo postati misionari radosti! 

* 

Još ćemo jednom pročitati prvu strofu: 

»Svevišnji, svemogući Gospodine! 

Tvoja je hvala, slava i čast, 
i blagoslov svaki. 

Samo Tebi, Svevišnji, pripada to, 
i nijedan čovjek nije dostojan 
da spomene Tebe.« 

I to bismo trebah naučiti od svetoga Franje da 
ne hvalimo Boga samo u crkvi i kod kuće: tre¬ 
bah bismo spoznati kako On u svom svetom veli- 

čanstvu ispunjuje sav svemir — tako moćan i tako 
uzvišen da smo jedva zavrijedili da zazivamo 
njegovo ime. 

U kamenom. obruču naših stambenih blokova i 
poslovnih kuća postaje naša molitva tako bezbojna 
i blijeda. Tu ona treba nešto od one životne to¬ 
pline prirode u koju nas je Bog postavio. 

* 

I zato promeditiirajmo drugu strofu: 

»Hvaljen budi, moj Gospodine, 

sa svim stvorenjima svojim, 

napose s gospodinom bratom Suncem: 

ono nam daje dan, i svjetlo nam njegovo 

svijetli. 

Ono je lijepo i zrači velikim sjajem. 

Ono je, Svevišnji, slika Tvoja.« 

* 

Nije to bilo tako barbarski kad su se stari Egip¬ 
ćani molili Suncu, kad su naši preci slavili ljetni 
solsticij u čast Sunca. Oni su častili Sunce kao 
davaoca svega života u prirodi. 

A da li smo mi moderni asfaltni tipovi u tom 
pogledu bolji od onih pogana? Mi koji unatoč 
kempingu i kružnim putovanjima nemamo više 
nikakvog unutrašnjeg kontakta s prirodom? 

Ili znamo li još da se priroda zove »rub Božje 
haljine«? Da nam je Bog poklonio Sunce ne samo 
da pocrni našu kožu nego i za to da nam njego¬ 
vom toplinom dade hranu i zdravlje, svjetlo i 
ljepotu? 

* 

Sva je zemlja proizošla iz stvaralačke ruke Božje, 
pa ona treba da nas i dovodi k Njemu. 


Mi razmišljamo o tome da li još imamo kontakta 
s prirodom koju je Bog stvorio i da li u njoj vi¬ 
dimo nešto od divote i punine Božje; da li naš 
godišnji dopust još nešto od te povezanosti s pri¬ 
rodom zrači na našu vlastitu obitelj, na našu 
okolinu. 

* 

Čitamo dalje: 

»Hvaljen budi, moj Gospodine, 
po bratu Mjesecu i Zvijezdama, 
koje si stvorio na nebu, 
jasne, i dragocjene, i lijepe.« 

Zvijezdama obasuto noćno nebo uvijek je očara¬ 
valo velike ljude. Znamo da je Krist često u noći 
molio. Da je sveti Augustin proveo jednu noć na 
krovu svoje kuće u razmatranju sa svojom majkom 
Monikom. Da je sveti Ignacije gledajući nebo 
opetovano govorio: »Gadi mi se zemlja kad pro¬ 
matram nebo.« 

* 

Ne moramo studirati astronomiju. Ali zar ne bi¬ 
smo trebali nešto znati o nebeskim predjelima? 
Zar se ne bismo trebali radovati lijepim zvije¬ 
zdama? Nije li »betlehemska zvijezda«, koju je 
Bog poslao trojici mudraca, postala svijetlom zvi¬ 
jezdom svih zvijezda? 

Zašto se divimo »putnicima i lunicima, djelima 
ljudskim? Oni su samo sićušna zrnoa prašine u 
poredbi s milijardama puta većim svemirom koji 
nas ostavlja ravnodušne. Tako smo postali robovi 
tehnike, tako smo daleko od prirode! 

* 

Ali kako je lijepa zvjezdana noć, tako ona pobu¬ 
đuje i strah, jer se pod njezinim plaštem događa 

najveći broj zločina, jer se u njezinoj tami raz¬ 
buktavaju bezbrojne strasti. 

Molit ćemo za sve koji će u časovima ove noći 
biti izloženi napasti. 

* 

Ali noć je i vrijeme mira i vrijeme molitve. Krist 
je često provodio noć na brdu u razgovoru s ne¬ 
beskim Ocem. Zato i redovnici ustaju noću na 
molitvu u -koru — da hvale Stvoritelja i čudesa 
noći, ali i da dadu zadovoljštinu za grijehe u njoj 
počinjene. 

# 

Čitamo slijedeću strofu: 

»Hvaljen budi, moj Gospodine, 
po bratu našem Vjetru i Zraku, 
po oblačnom, vedrom i svakom Vremenu, 
kojim uzdržavaš stvorove svoje.« 

* 

To je više nego obična logička povezanost. »Sveci 
su -bolje znali za »misaone povezanosti u prirodi. 
Oni su znali da je vjetar potreban za oprašivanje 
pšenice, trave i mnogoga drveća. 

Bez njega ne bi bilo ni igre oblaka, koju tako 
rado gledamo u danima odmora. 

U Knjizi Otkrivenja čitamo da anđeli Božji imaju 
moć da odvraćaju nevrijeme od zemlje. Znak je 
mira da oni bdiju nad tim »da ne duše nikakav 
vjetar preko zemlje ili mora ili nekog đrveta«. 
Jer vjetar može biti i glas prijetnje Božje. On 
bjesni u oluji, orkanu, uraganu, koji u sekunđnoj 
brzini opustoši najljepši kraj i tisuće ljudi učini 
siromasima bez -krova. 

Tada nam dolazi do svijesti kako smo slabi ii 
nemoćni usred sve najsavršenije tehnike. 

* 

U gradovima nije više u običaju »blagoslov vre¬ 
mena«. Mi ne osjećamo više kao seljaci ovisnost, 
o suncu i 'kiši. To se ne dotiče naše lične egzi¬ 
stencije. 

* 

Ali zar nas ne bi hujanje oluje uvijek iznova tre¬ 
balo podsjećati na prisutnost Duha Svetoga u na¬ 
ma, -koji je nekoć na Duhove u oluji došao nad! 
apostole? 

* 

Sveti Franjo pjeva u slijedećoj strofi: 

»Hvaljen budi, moj Gospodine, 
po sestrici Vodi, 
koja je vrlo korisna, 
i ponizna, i dragocjena, i čista.« 

Bilo bi potrebno da se još možemo diviti malom,, 
kristalno-jasnom izvoru. Bilo bi potrebno da nas 
još mogu potresti gigantske katarakte velikih, 
vodopada. 

A kad Bog vodu s vinom uzima u svetu pretvor¬ 
bu, onda bi nas pogled na nju morao poticati na; 
molitvu. I ne bismo tada smjeli razmatranje gle¬ 
dati kao neku sentimentalnu, rutiniranu igrariju.. 

s*e 

Tko je jednom bio u pustinji, zna što znači gutljaj 
vode. 

Znamo riječi koje je Isus na zdencu rekao Sama- 
ritanki o živoj vodi koja teče u vječni život. On 
je vodu uzeo u tajnu svetoga krštenja. Ista se 

voda, posvećena, upotrebljava kao blagoslovljena 
voda. I kad je uzimamo, sa znakom svetoga križa, 
neka to svaki put bude sjećanje na naše krštenje. 

* 

(Čitamo dalje: 

»•Hvaljen budi, moj Gospodine, 
po bratu našem Ognju, 
kojim rasvjetljuješ noć; 
on je lijep i veseo, 
ali i snažan i silan.« 

* 

Elektrika i neonsko svjetlo ne smiju nas zavarati: 
vatra je i danas još dar Božji. Ona grije i topi i 
svijetli. Ali ona i pustoši i straši u svojem div¬ 
ljem obliku. 

Kad je sveti Franjo slavio vatru, onda je vjero¬ 
jatno i na to mislio da se Gospodin Mojsiju na 
brdu Horebu ukazao u gorućem grmu. 

Da je Gospodin pred izraelskim narodom u pusti¬ 
nji išao u ognjenom stupu. 

Da je vatra vjerojatno grijala i našega Gospodina 
kad je zebući ležao u jaslama. 

Da je Uskrsnuli sa svojim učenicima na Tiberi- 
jadskom jezeru doručkovao jelo pripravljeno na 
vatri: »Kad iziđoše na kopno, vidješe pripravljenu 
žeravicu i na njoj pristavljenu ribu, i kruh.« 

Da je Duh Sveti na prve Duhove sišao nad apostole 
u obliku plamenih jezika. 

* 

U svakoj se uskrsnoj noći po prastarom običaju 
kreše vatra iz kamena. Svećenik je blagoslivlje i 
njom se pali uskrsna svijeća 'kao simbol Uskr¬ 
snuloga. 

176 


Slijedeća je strofa kao pjesma zahvalnica koju 
bolesni Franjo sada pjeva na tijesnom krovnom' 
vrtiću Svetoga Damjana: 

»Hvaljen budi, moj Gospodine, 
po sestri nam majci Zemlji, 
koja nas hrani i nosi, 
i daje različite plodove, 
i šareno cvijeće i travu.« 

* 

Tu Svetac vidi kako prosjajuje rajsko veselje,, 
usprkos svemu trnju i draču, usprkos svoj muci 
i nevolji. 

On zna da nas Božja zemlja nosi. 

Ona u svom krilu skriva blagotvorne snage. Za 
njihovu ljekovitost kod tjelesnih boli znali su na¬ 
samo pogani nego i redovnici srednjega vijeka i 
-— župnik Kneipp. 

Zemlja nas prije svega i hrani. Ona tisućljećima 
donosi uvijek novi plod. 

Tiho ćemo razmišljati o tome: 

— Ne uživamo li kruh često sasvim rastreseni?' 
— Tko od nas znamenuje kruh znakom križa 
prije nego ga načne, kako su to činili naši 
roditelji? 

— Tko se sagne da podigne komadić kruha- 
koji je pao na zemlju, dz strahopoštovanja 
pred tim dragocjenim darom Božjim? 

* 

Ipak bismo kod Franjine Pjesme brata Sunca 
trebali i na to misliti da pohvalna pjesma Zemlji 
nije pjesnički zanos, nego da su nas Krist i sveci 
naučili da put u nebo ide preko ove Zemlje. 

12 Razmišljanja na asfaltu 

aveti Franjo u slijedećoj strofi zahvaljuje Bogu 
;za sveto u našim bližnjima: 

»Hvaljen budi, moj Gospodine, 
po onima koji praštaju iz ljubavi Tvoje, 
i podnose nemoć i nevolju. 

Blago onima koji trpe mimo, 

jer će od Tebe, Svevišnji, dobiti krunu.« 

* 

Ako je već vodi i vatri posvetio pohvalne pjesme, 
koliko više mora njegova riječ uskliktati -kad go¬ 
vori o kralju stvorova, o čovjeku. 

On zna da u čovjeku može izbiti đavao, ah on 
govori o dobrome čovjeku koji se uzda u Krista. 
On hvali Gospodina zbog velikodušnih, koji su od 
našega Otkupitelja naučili visoku, božansku kre¬ 
post: opraštanje. Pored hrabroga »da!« na patnju 
to je nešto najplemenitije za što je čovjek sposo¬ 
ban. Ako opraštanje ne shvaćamo ozbiljno svaki 
d-an, onda je naš Očenaš laž, kad u njemu molimo 
»kako i mi otpuštamo dužnicima svojim«. 

* 

Blagotvorno je -da Bog svoje vječno kraljevstvo 
obećava svima bez razlike, bez razlučivanja klasa, 
pa i onima koji -su obitavah na osoju života. Svi 
oni smiju od njega primiti krunu života: gubavac 
i obraćeni razbojnici, nekada i -danas prezreni 
kuliji u Aziji, od bijelaca zlostavljani crnci Južne 
■Afrike i progonjeni kršćani na raznim stranama 
svijeta. 

❖ 

Potvrđivati život, pa i vječni život, to je razum¬ 
ljivo-. Ah tko se usudio da i-de u susret umiranju 
kao Franjo? Prije svoje smrti dao je da mu nje¬ 
gova redovnička braća opet pjevaju stihove koji 


su nastali istodobno s pohvalom ljepoti ovoga 
svijeta: 

»Hvaljen budi, moj Gospodine, 
po sestri nam tjelesnoj Smrti, 
kojoj nijedan živi umaći neće. 

Jao onima koji umru u smrtnom grijehu! 
Blago oni-m-a koje zatekneš po Tvojoj presve¬ 
toj volji, 

jer smrt -im druga nauditi neće.« 

* 

Kako jasan i miran mora biti čovjek u svojoj unu¬ 
trašnjosti kojemu smrt ne znači strah, -nego mu 
je ona sestra, ljubljena i -dobrodošla u svaki čas. 
Crkva je oduvijek tako gledala na smrt. O-na 
slavi smrtni dan svojih svetaca kao- rođendan za 
nebo. Redovnici prigodom smrti kojega subrata 
ne žale, nego zahvaljuju Bog-u što je jedno dijete 
Božje završilo svoj životni -p-ut. 

Tko tako može vidjeti smrt, taj je već svladao 
zemlju. Za njega mije Bog u nedokučivoj daljini. 
On ga nosi u sebi. 

Mi bismo trebah moliti za taj veliki pozitivni po¬ 
gled na smrt i dopustiti -da nas ponese oduševljenje 
svetoga Franje. 

* 

Svemogući, vječni Bože! 

Zahvaljujem Ti što nam na ovoj zemlji daješ svece koji 
nam postaju suputnici. Ako već nevjernike može dirnuti 
pjesma našega svetog brata Franje, koliko bi više nama, 
koji živimo iz iste vjere, ona trebala biti Jakobove ljestve 
k Tebi. 

Daj da molimo kao što su Tvoji sveci molili, jer tko zna 
tako moliti, kraljevski je čovjek. On postale misionar po¬ 
bjedonosne radosti u ovom mračnom svijetu. 

Rasprši u nema svako sebično mišljenje. Daj da brata 
osjećamo u svakom čovjeku, bez ograde rase i narod¬ 
nosti. Jer Ti si nas sve ljubio, od najsiromašnijeg špilj¬ 
skog čovjeka do najsmionijeg astronauta koii prodire u 
Tvoje nebeske prostore. 

Svi su oni Tvoji, i sve njih si Ti htio otkupiti po svom lju¬ 
bljenom Sinu : našem Gospodinu Isusu Kristu. 

Mi znamo da Njega susrećemo u svakome kojega sma¬ 
tramo kao brata: u bolesnicima, u siromasima, u poni¬ 
ženima i očajnima, u sretnima i pobjednicima, u grešni- 
cima i u svecima. 

